*This document contains the translation of the August 2017 version of the “Guidelines: Evaluation of LEADER/CLLD”. This translation is provided to make the Guidelines more useful and accessible to all stakeholders. It should be noted that the English version should be used as the definitive reference text. The English version is available at the*[*following link*](https://enrd.ec.europa.eu/evaluation/publications/evaluation-leaderclld_en?pk_campaign=TWG3&pk_kwd=LEADER,%20CLLD)*.*

Smernice

VREDNOTENJE PRISTOPA LEADER/LOKALNEGA RAZVOJA, KI GA VODI SKUPNOST

Avgust 2017

Obvestilo o avtorskih pravicah

© Evropska unija, 2017

Razmnoževanje je dovoljeno z navedbo vira.

Priporočeno citiranje:

EVROPSKA KOMISIJA – Generalni direktorat za kmetijstvo in razvoj podeželja – Enota C.4 (2017): Smernice. Vrednotenje pristopa LEADER/lokalnega razvoja, ki ga vodi skupnost. Bruselj.

Izjava o omejitvi odgovornosti:

Publikacija izraža navedbe in stališča avtorjev in ne nujno tudi uradnega stališča Komisije. Komisija ne jamči za točnost podatkov, vključenih v to publikacijo. Niti Evropska komisija niti osebe, ki delujejo v njenem imenu, niso odgovorne za uporabo podatkov iz te publikacije.

Služba za pomoč uporabnikom pri vrednotenju je odgovorna za vrednotenje v okviru Evropske mreže za razvoj podeželja (EMRP), pri čemer zagotavlja smernice za vrednotenje programov razvoja podeželja in politik, za katere je pristojna in jih vodi enota C.4 „Spremljanje in vrednotenje“ Generalnega direktorata Evropske komisije (EK) za kmetijstvo in razvoj podeželja (GD AGRI). Da bi se izboljšalo vrednotenje politike razvoja podeželja EU, služba za pomoč uporabnikom pri vrednotenju vsem deležnikom pri vrednotenju, zlasti GD AGRI, nacionalnim organom, organom upravljanja in izvajalcem vrednotenja programov razvoja podeželja, pomaga z razvijanjem in razširjanjem ustreznih metodologij in orodij; zbiranjem in izmenjavo dobrih praks; krepitvijo zmogljivosti ter komuniciranjem s člani mreže o temah, povezanih z vrednotenjem.

Dodatne informacije o dejavnostih Evropske službe za pomoč uporabnikom pri vrednotenju razvoja podeželja so prek strežnika Europa na voljo na spletu (http://enrd.ec.europa.eu).

Smernice

VREDNOTENJE PRISTOPA LEADER/LOKALNEGA RAZVOJA, KI GA VODI SKUPNOST

Avgust 2017

Vsebina

[1 Uvod 10](#_Toc499567709)

[1.1 Vrednotenje pristopa LEADER/lokalnega razvoja, ki ga vodi skupnost, v novem programskem obdobju 2014–2020 10](#_Toc499567710)

[1.1.1 Lokalni razvoj, ki ga vodi skupnost: Katere so novosti? 10](#_Toc499567711)

[1.1.2 Namen vrednotenja 12](#_Toc499567712)

[1.1.3 Pravni okvir in napotki za vrednotenje 14](#_Toc499567713)

[1.2 Konceptualizacija vrednotenja pristopa LEADER/lokalnega razvoja, ki ga vodi skupnost 16](#_Toc499567714)

[1.2.1 Vrednotenje pristopa LEADER/lokalnega razvoja, ki ga vodi skupnost, na ravni programa razvoja podeželja (PRP) 17](#_Toc499567715)

[1.2.2 Vrednotenje pristopa LEADER/lokalnega razvoja, ki ga vodi skupnost, na lokalni ravni 19](#_Toc499567716)

[1.2.3 Ključni izrazi: kako jih razumemo in kako se navezujejo drug na drugega 23](#_Toc499567717)

[2 Vrednotenje pristopa LEADER/lokalnega razvoja, ki ga vodi skupnost, na ravni PRP 25](#_Toc499567718)

[2.1 Kaj in kako vrednotiti na ravni PRP? 25](#_Toc499567719)

[2.2 Vrednotenje prispevkov pristopa LEADER/lokalnega razvoja, ki ga vodi skupnost, k ciljem prednostnega področja PRP in prispevkov k uresničevanju strategije Unije za pametno, trajnostno in vključujočo rast (obvezno) 26](#_Toc499567720)

[2.2.1 Predmet ocenjevanja 26](#_Toc499567721)

[2.2.2 Po korakih: kako oceniti prispevke pristopa LEADER/lokalnega pristopa, ki ga vodi skupnost, k ciljem politike? 31](#_Toc499567722)

[2.3 Vrednotenje mehanizma za izvajanje pristopa LEADER/lokalnega razvoja, ki ga vodi skupnost (priporočeno) 41](#_Toc499567723)

[2.3.1 Predmet ocenjevanja 41](#_Toc499567724)

[2.3.2 Po korakih: kako oceniti mehanizem za izvajanje pristopa LEADER/lokalnega razvoja, ki ga vodi skupnost? 42](#_Toc499567725)

[2.4 Vrednotenje dodane vrednosti pristopa LEADER/lokalnega razvoja, ki ga vodi skupnost (priporočeno) 46](#_Toc499567726)

[2.4.1 Predmet ocenjevanja 46](#_Toc499567727)

[2.4.2 Po korakih: kako izmeriti dodano vrednost pristopa LEADER/lokalnega razvoja, ki ga vodi skupnost? 48](#_Toc499567728)

[2.5 Poročanje o vrednotenju pristopa LEADER/lokalnega razvoja, ki ga vodi skupnost, na ravni PRP 50](#_Toc499567729)

[2.6 Razširjanje in nadaljnje spremljanje vrednotenja pristopa LEADER/lokalnega razvoja, ki ga vodi skupnost, na ravni PRP 53](#_Toc499567730)

[3 Vrednotenje pristopa LEADER/lokalnega razvoja, ki ga vodi skupnost, na ravni LAS 56](#_Toc499567731)

[3.1 Kaj in kako vrednotiti na lokalni ravni? 56](#_Toc499567732)

[3.2 KORAK 1: Načrtovanje dejavnosti vrednotenja na ravni LAS 62](#_Toc499567733)

[3.3 KORAK 2: Priprava dejavnosti vrednotenja na ravni LAS 66](#_Toc499567734)

[3.4 KORAKA 3 in 4: Strukturiranje in izvajanje vrednotenja na ravni LAS 75](#_Toc499567735)

[3.5 KORAK 5: Poročanje, razširjanje in nadaljnje spremljanje vrednotenja na ravni LAS 78](#_Toc499567736)

[4 Priloga 81](#_Toc499567737)

[4.1 Glosar 81](#_Toc499567738)

Slike

[Slika 1. Lokalni razvoj, ki ga vodi skupnost, v strukturi politike EU za programsko obdobje 2014–2020 11](#_Toc499729687)

[Slika 2. Možnosti za lokalni razvoj, ki ga vodi skupnost, v državah članicah 11](#_Toc499729688)

[Slika 3. Namen vrednotenja pristopa LEADER/lokalnega razvoja, ki ga vodi skupnost 13](#_Toc499729689)

[Slika 4. Koncept vrednotenja pristopa LEADER/lokalnega razvoja, ki ga vodi skupnost, na ravni PRP in lokalni ravni 16](#_Toc499729690)

[Slika 5. Samoocenjevanje in neodvisno vrednotenje na lokalni ravni 20](#_Toc499729691)

[Slika 6. Vrste strategij 23](#_Toc499729692)

[Slika 7. Dodana vrednost pristopa LEADER/lokalnega razvoja, ki ga vodi skupnost 24](#_Toc499729693)

[Slika 8. Cikel vrednotenja pristopa LEADER/lokalnega razvoja, ki ga vodi skupnost, na ravni PRP 26](#_Toc499729694)

[Slika 9. Vertikalne in horizontalne povezave med izvedbenimi ravnmi sklada ESI 30](#_Toc499729695)

[Slika 10. Celovit pregled nad obsegom vrednotenja 35](#_Toc499729696)

[Slika 11. Združevanje metode LEADER in mehanizma za izvajanje pristopa LEADER/lokalnega razvoja, ki ga vodi skupnost, na ravni PRP 43](#_Toc499729697)

[Slika 12. Mogoči učinki mehanizma za izvajanje PRP na različnih ravneh 44](#_Toc499729698)

[Slika 13. Povezave med izvedbenim mehanizmom, dejavnostmi LAS in dodano vrednostjo 58](#_Toc499729699)

[Slika 14. Ključna vprašanja, na katera je treba odgovoriti pri korakih vrednotenja 61](#_Toc499729700)

[Slika 15. Načrtovanje dejavnosti sporočanja v povezavi z vrednotenjem 65](#_Toc499729701)

[Slika 16. Preverjanje skladnosti intervencijske logike lokalnega razvoja, ki ga vodi skupnost, in elementov vrednotenja 68](#_Toc499729702)

[Slika 17. Povezovanje metode LEADER z izvedbenim mehanizmom na lokalni ravni (primer) 70](#_Toc499729703)

[Slika 18. Ureditev nadaljnjega ukrepanja na podlagi ugotovitev vrednotenja 79](#_Toc499729704)

Preglednice

[Preglednica 1. Merila za presojo in kazalniki za skupno vprašanje za vrednotenje št. 17: „V kolikšni meri je ukrepanje v okviru programa razvoja podeželja podprlo lokalni razvoj podeželskih območij?“ 32](#_Toc499729705)

[Preglednica 2. Skupni kazalniki učinka in ciljni kazalniki za pristop LEADER 32](#_Toc499729706)

[Preglednica 3. Opredelitev kvantitativnih in kvalitativnih metod 38](#_Toc499729707)

[Preglednica 4. Pregled poročanja o pristopu LEADER/lokalnem razvoju, ki ga vodi skupnost, odgovornosti za poročanje in ciljne skupine. 52](#_Toc499729708)

Seznam kratic

|  |  |
| --- | --- |
| AIR | Letno poročilo o izvajanju |
| SKP | Skupna kmetijska politika |
| CCI | Skupni kazalniki stanja |
| CEQ | Skupno vprašanje za vrednotenje |
| KS | Kohezijski sklad |
| CLLD | Lokalni razvoj, ki ga vodi skupnost |
| CMEF | Skupni okvir za spremljanje in vrednotenje |
| CMES | Skupni sistem spremljanja in vrednotenja |
| CSF | Skupni strateški okvir |
| GD AGRI | Generalni direktorat za kmetijstvo in razvoj podeželja |
| GD EMPL | Generalni direktorat za zaposlovanje, socialne zadeve in vključevanje |
| GD MARE | Generalni direktorat za pomorske zadeve in ribištvo |
| GD REGIO | Generalni direktorat za regionalno politiko |
| EKSRP | Evropski kmetijski sklad za razvoj podeželja |
| EK | Evropska komisija |
| EIP | Evropsko partnerstvo za inovacije |
| ESPR | Evropski sklad za pomorstvo in ribištvo |
| EMRP | Evropska mreža za razvoj podeželja |
| EP | Načrt vrednotenja |
| EQ | Vprašanje za vrednotenje |
| ESRR | Evropski sklad za regionalni razvoj |
| ESS | Evropski socialni sklad |
| Skladi ESI | Evropski strukturni in investicijski skladi |
| EU | Evropska unija |
| FA | Prednostno področje |
| FLAG | Lokalna akcijska skupina za ribištvo |
| EPDČ | Ekvivalent polnega delovnega časa |
| BDP | Bruto domači proizvod |
| LAS | Lokalna akcijska skupina |
| LEADER | Liaison Entre Actions de Développement de l'Économie Rurale |
| M | Ukrep |
| OU | Organ upravljanja |
| MAPP | Metoda za oceno učinka programa in projekta |
| MC | Odbor za spremljanje |
| DČ | Država članica |
| NVO | Nevladna organizacija |
| NMP | Nacionalna mreža za podeželje |
| O | Učinek |
| OI | Kazalniki učinka |
| OP | Operativni program |
| PA | Plačilna agencija |
| PROMIS | Upravljavski informacijski sistem, usmerjen v rezultate projekta |
| PSEQ | Vprašanje za vrednotenje posameznega programa |
| R | Rezultat |
| PRP | Program razvoja podeželja |
| RI | Kazalniki rezultatov |
| SFC | Skupni sistem deljenega upravljanja sklada |
| MSP | Malo in srednje podjetje |
| SWOT | Prednosti, pomanjkljivosti, priložnosti in nevarnosti |
| T | Cilj |
| TO | Tematski cilj |
| WD | Delovni dokument |
|  |  |

predgovor

Zakaj smernice?

Čeprav imajo deležniki z vrednotenjem pristopa LEADER že večletne izkušnje, novo programsko obdobje 2014–2020 prinaša nove izzive za pravilno vrednotenje učinkov pristopa LEADER/lokalnega razvoja, ki ga vodi skupnost, na ravni EU in držav članic ter na regionalni in lokalni ravni.

**Pomen vrednotenja se povečuje** zaradi zasnove novih zahtev politike razvoja podeželja v obdobju 2014–2020 za spremljanje in vrednotenje (glej poglavje 1.1.3) in zaradi možnosti, da se v programih razvoja podeželja (PRP) prožno načrtuje pristop LEADER/lokalni razvoj, ki ga vodi skupnost. Deležniki zato morda potrebujejo smernice za izpolnjevanje novih nalog vrednotenja, kot so ocena primarnih in sekundarnih prispevkov pristopa LEADER/lokalnega razvoja, ki ga vodi skupnost, k doseganju ciljev politike, rezultatov in vplivov PRP ter spremljanje in vrednotenje strategij lokalnega razvoja, ki ga vodi skupnost[[1]](#footnote-1).

Namen teh smernic, ki temeljijo na veljavnem pravnem okviru in smernicah, je deležnikom pomagati pri vrednotenju intervencij v okviru pristopa LEADER/lokalnega razvoja, ki ga vodi skupnost, in poročanju o teh dejavnostih. Smernice tako zagotavljajo praktične nasvete o tem, kako pripraviti in izvesti dejavnosti vrednotenja pristopa LEADER/lokalnega razvoja, ki ga vodi skupnost, v okviru vrednotenja PRP, pa tudi pri vrednotenju/samoocenjevanju na lokalni ravni.

**Osnutek smernic je pripravila skupina strokovnjakov** Evropske službe za pomoč uporabnikom pri vrednotenju razvoja podeželja (Vincenzo Angrisani, Jean-Michel Courades, Robert Lukesch, Julija Marosek, Matteo Metta, Marili Parissaki, Magda Porta, Carlo Ricci, Jela Tvrdonova in Hannes Wimmer). Predstavniki GD za kmetijstvo in razvoj podeželja so zagotovili skladnost smernic z okvirom politike EU. Predstavniki držav članic so pripombe k osnutkom smernic predložili na 9. sestanku strokovne skupine za spremljanje in vrednotenje SKP ter na sestankih posvetovalnega odbora[[2]](#footnote-2). K predložitvi pripomb glede smernic sta bili pozvani tudi kontaktna točka EMRP in storitvena točka EIP.

Komu so te smernice namenjene?

Smernice za vrednotenje pristopa LEADER/lokalnega razvoja, ki ga vodi skupnost, so bile pripravljene za različne skupine deležnikov na področju razvoja podeželja:

* **organom upravljanja** zagotavljajo informacije o vrednotenju pristopa LEADER/lokalnega razvoja na ravni PRP, in sicer o pravnem okviru ter namenu in poudarku vrednotenja. S praktičnimi napotki je prikazano, kako pripraviti, upravljati in usklajevati oceno prispevkov intervencij v okviru pristopa LEADER/lokalnega razvoja, ki ga vodi skupnost, ter kako poročati o ugotovitvah vrednotenja, jih razširjati in spremljati. Organi upravljanja bodo našli tudi koristne informacije o tem, kako lokalne akcijske skupine (LAS) podpreti pri izvajanju dejavnosti vrednotenja na lokalni ravni. Plačilne agencije lahko najdejo pomembne informacije za svojo zbirko podatkov o operacijah;
* **nacionalne mreže za podeželje** bodo našle napotke o tem, kako lahko LAS podprejo pri izvajanju nalog vrednotenja;
* **izvajalci vrednotenja** bodo našli izčrpno razlago vseh zadevnih pravnih besedil ter splošno utemeljitev zahtev. V smernicah so predstavljeni pristopi k vrednotenju za oceno prispevkov pristopa LEADER/lokalnega razvoja, ki ga vodi skupnost, k rezultatom, vplivom in ciljem PRP, pa tudi pristopi k vrednotenju pristopa LEADER/lokalnega razvoja, ki ga vodi skupnost, na lokalni ravni;
* **uradniki iz GD za kmetijstvo in razvoj podeželja** lahko te smernice uporabljajo kot referenčni dokument za morebitna vprašanja v zvezi z vrednotenjem pristopa LEADER/lokalnega razvoja, ki ga vodi skupnost;
* **lokalne akcijske skupine** bodo našle priporočila o tem, kako izvajati dejavnosti vrednotenja na lokalni ravni. Zagotovljene so informacije o tem, kako je vrednotenje pristopa LEADER/lokalnega razvoja, ki ga vodi skupnost, na ravni PRP povezano z dejavnostmi vrednotenja na ravni LAS ter kakšno podporo jim lahko zagotovijo organ upravljanja in drugi deležniki.

Kako so smernice strukturirane?

Smernice so sestavljene iz štirih delov.

V **DELU 1** je pristop LEADER/lokalni razvoj, ki ga vodi skupnost, predstavljen kot del politike razvoja podeželja, pri čemer so prikazane njegove povezave z drugimi instrumenti lokalnega razvoja, ki ga vodi skupnost, financiranimi iz skladov ESI. Obravnavanasta namen in pravni okvir vrednotenja. Prikazana sta tudi koncept vrednotenja in vloga različnih deležnikov v postopku vrednotenja.

V **DELU 2** je pojasnjen cikel vrednotenja na ravni PRP, pri čemer je opisano, kako oceniti prispevke pristopa LEADER/lokalnega razvoja, ki ga vodi skupnost, k izpolnitvi ciljev EU, nacionalnih ciljev in ciljev PRP. To vključuje oceno primarnih in sekundarnih prispevkov operacij v okviru pristopa LEADER/lokalnega razvoja, ki ga vodi skupnost, k prednostnim področjem razvoja podeželja. Poleg tega je v tem delu opisana tudi ocena mehanizma za izvajanje pristopa LEADER/lokalnega razvoja, ki ga vodi skupnost, in dodane vrednosti.

**DEL 3** LAS zagotavlja priporočila o tem, kako naj izvajajo dejavnosti vrednotenja na lokalni ravni ter kakšno podporo jim lahko pri tem zagotovijo organ upravljanja, nacionalne mreže za podeželje in drugi deležniki. V tem delu je opisanih tudi več orodij in primerov, ki jih je mogoče uporabiti pri vrednotenju pristopa LEADER/lokalnega razvoja, ki ga vodi skupnost, na lokalni ravni. Pozornost je posvečena strategijam, financiranim izključno iz EKSRP (tj. LAS, ki se financirajo samo iz EKSRP).

**DEL 4** (Priloga) vključuje glosar.

1. Uvod
   1. Vrednotenje pristopa LEADER/lokalnega razvoja, ki ga vodi skupnost, v novem programskem obdobju 2014–2020
      1. Lokalni razvoj, ki ga vodi skupnost: Katere so novosti?

Nov instrument v strukturi   
politike EU

**Lokalni razvoj, ki ga vodi skupnost**, je bil kot nov instrument politike za podporo teritorialni koheziji uveden v programskem obdobju 2014–2020. Zagotavlja podporo pri obravnavanju lokalnih potreb v mestih, na podeželju in na ribolovnih območjih ter posebnih potreb izbranih ciljnih skupin. Izkorišča lokalne možnosti in krepi povezave med akterji na podprtih območjih. Na splošno lokalni razvoj, ki ga vodi skupnost, prispeva k strategiji Evropa 2020 tako, da odpira možnosti za pametno, trajnostno in vključujočo rast v EU.

**Lokalni razvoj, ki ga vodi skupnost, temelji na izkušnjah pristopa LEADER**, pri čemer projekte, ki se z lokalnimi partnerstvi izvajajo na način od spodaj navzgor, nadalje spodbuja v okviru večsektorskih strategij lokalnega razvoja za posamezno območje. Lokalni razvoj, ki ga vodi skupnost, podpira krepitev lokalnega gospodarstva z ustvarjanjem trajnostnih delovnih mest, izkoriščanjem lokalnih virov, krepitvijo socialne kohezije, mreženjem, sodelovanjem in inovacijami. Pristop LEADER se bo z jasnim navezovanjem na podeželska območja v okviru EKSRP še naprej uporabljal kot pristop LEADER/lokalni razvoj, ki ga vodi skupnost.

Lokalni razvoj, ki ga vodi skupnost, je načrtovan v partnerskem sporazumu in ustreznih nacionalnih/regionalnih programih skladov ESI. Različne politike se lahko na lokalni ravni združijo v eno strategijo lokalnega razvoja, ki ga vodi skupnost, da se dosežejo rezultati, ki prispevajo k uresničevanju širših ciljev EU, pri čemer ni poudarek na eni sami politiki (glej sliko v nadaljevanju).

Prožnost pri obravnavanju lokalnih potreb in spodbujanju lokalnih možnosti

**Struktura lokalnega razvoja, ki ga vodi skupnost, zagotavlja prožnost** pri obravnavanju posebnih potreb na lokalni ravni. Države članice lahko izbirajo med najrazličnejšimi ukrepi politike, podprtimi z različnimi skladi ESI. Na voljo imajo dva možna scenarija: uporabijo lahko samo en sklad (financiranje iz enega sklada) ali več skladov (financiranje iz več skladov). Vendar je lokalni razvoj, ki ga vodi skupnost, v okviru EKSRP obvezen samo v obliki pristopa LEADER. Če se države članice odločijo za uporabo več skladov, lahko za izpolnitev potreb svojih območij uporabijo različne kombinacije.

2. Lokalni razvoj, ki ga vodi skupnost, v strukturi politike EU za programsko obdobje 2014–2020



Vir: Evropska služba za pomoč uporabnikom pri vrednotenju razvoja podeželja, 2017.

1. Možnosti za lokalni razvoj, ki ga vodi skupnost, v državah članicah

Vir: Evropska služba za pomoč uporabnikom pri vrednotenju razvoja podeželja, 2017.

Krepitev pristopa LEADER

Pristop LEADER/lokalni razvoj, ki ga vodi skupnost, se izvaja z uporabo **lokalnega razvoja, ki ga vodi skupnost,** in temelji na posebnih značilnostih. Te značilnosti so bile v preteklih programskih obdobjih znane kot „metoda LEADER“ ali „sedem načel pristopa LEADER“. V teh smernicah se te značilnosti imenujejo „metoda LEADER“. Glavne značilnosti lokalnega razvoja, ki ga vodi skupnost, so[[3]](#footnote-3):

* **osredotočenost na posamezna podregionalna območja** in ozemlja, ki jih je lokalno prebivalstvo opredelilo od spodaj navzgor;
* **javno-zasebno partnerstvo = lokalna akcijska skupina (LAS)**, ki predstavlja območje in njegovo prebivalstvo ter vodi razvojni postopek, pri čemer nobena interesna skupina ali javni organ nima večine v postopku odločanja;
* **strategija za posamezno območje**, ki se oblikuje in izvaja v postopku sodelovalnega odločanja od spodaj navzgor, ki ga organizirajo LAS, za obravnavo najnujnejših potreb območja;
* **večsektorska strategija lokalnega razvoja** za spodbujanje in povezovanje lokalnih razvojnih možnosti različnih sektorjev za doseganje lokalnih ciljev;
* **inovacije** kot horizontalni cilj pri razvoju območja LAS;
* **mreženje** med akterji na območju LAS, med LAS in drugimi javno-zasebnimi partnerstvi, da se vzpostavijo trdnejši temelji za prenos znanja in izmenjavo izkušenj;
* **sodelovanje** med lokalnimi akterji in med LAS z različnih območij v državi članici, EU in zunaj nje.

Te značilnosti so bile v trenutnem programskem obdobju še okrepljene s:

* povečanjem pripravljalne podpore za lokalna partnerstva (npr. krepitev zmogljivosti, usposabljanje in mreženje za lažjo pripravo in izvajanje strategij lokalnega razvoja);
* krepitvijo vloge LAS pri upravljanju podeželskih območij (npr. več lokalnega odločanja o ukrepih, podprtih s strategijami lokalnega razvoja, ki ga vodi skupnost, in prožnejša finančna pravila[[4]](#footnote-4) za izvajanje pristopa LEADER/lokalnega razvoja, ki ga vodi skupnost, na lokalni ravni);
* vključevanjem ureditev spremljanja in vrednotenja v strategije lokalnega razvoja, ki ga vodi skupnost, da se izboljšata njihova zasnova in izvajanje;
* večjim osredotočanjem na animacijo, da se povečata izmenjava in sodelovanje med deležniki (npr. izrecno dodeljevanje sredstev za animacijo);
* krepitvijo sodelovanja zasebnega sektorja v partnerstvu (na podlagi posebnega pravila, s katerim se zahteva vključitev sodelovanja partnerjev iz zasebnega sektorja v odločanje o izbiri projektov);
* izboljšanjem nadnacionalnega sodelovanja (npr. na podlagi splošnih pravil v zvezi z objavljanjem izbirnih postopkov in rokov za izbiro projektov).
  + 1. Namen vrednotenja

**Vrednotenje pristopa LEADER/lokalnega razvoja, ki ga vodi skupnost, pomaga** oblikovalcem politik, upravljavcem programov, LAS in upravičencem, da bolje uporabijo sredstva pri obravnavanju potreb lokalnega prebivalstva. Pri tem ima vrednotenje pristopa LEADER/lokalnega razvoja, ki ga vodi skupnost, sumarično (odgovornost in preglednost) in formativno funkcijo (kolektivno učenje).

1. Namen vrednotenja pristopa LEADER/lokalnega razvoja, ki ga vodi skupnost



Vir: Evropska služba za pomoč uporabnikom pri vrednotenju razvoja podeželja, 2017.

* + 1. Pravni okvir in napotki za vrednotenje

Lokalni razvoj, ki ga vodi skupnost, je eden od dveh[[5]](#footnote-5) instrumentov, financiranih iz sklada ESI, katerih namen je spodbujati celostne pristope k teritorialnemu razvoju. Poleg tega lokalni razvoj, ki ga vodi skupnost, spodbuja vključenost regionalnih/lokalnih akterjev in lokalnih skupnosti v izvajanje programov[[6]](#footnote-6).

V **uredbi o skupnih določbah** je pojasnjeno, da je lokalni razvoj, ki ga vodi skupnost[[7]](#footnote-7):

* **osredotočen na posebna podregionalna območja**, **vodijo ga lokalne akcijske skupine** ter se izvaja prek celostnih večsektorskih **lokalnih razvojnih strategij** za posamezno območje, poleg tega se oblikuje ob upoštevanju lokalnih potreb ter vključuje inovativne značilnosti v lokalnem okolju, mreženje in sodelovanje;
* **deležen podpore** EKSRP kot pristop LEADER/lokalni razvoj, ki ga vodi skupnost;
* **lahko pa ga podpira tudi** ESRR, ESS ali ESPR.

**Pravne določbe za spremljanje in vrednotenje strategij lokalnega razvoja, ki ga vodi skupnost**

V skladu z uredbo o skupnih določbah mora vsaka LAS izvajati posebne dejavnosti spremljanja in vrednotenja, povezane s strategijo lokalnega razvoja, ki ga vodi skupnost[[8]](#footnote-8). V ta namen morajo LAS v svojo strategijo lokalnega razvoja, ki ga vodi skupnost, vključiti opis ureditev za spremljanje in vrednotenje[[9]](#footnote-9). Stroški, povezani s spremljanjem in vrednotenjem strategije lokalnega razvoja, ki ga vodi skupnost, se lahko krijejo kot tekoči stroški LAS[[10]](#footnote-10).

Pravna zahteva, da vrednotenje izvajajo notranji ali zunanji strokovnjaki, ki so funkcionalno neodvisni od organov, pristojnih za izvajanje programa, določena v členu 54(3) Uredbe (EU) št. 1303/2013, se za strategije lokalnega razvoja, ki ga vodi skupnost, ne uporablja. Člen 54(1) se uporablja za „operativne programe“ in „programe za razvoj podeželja“, ne pa za „strategije lokalnega razvoja, ki ga vodi skupnost“.

Poleg tega je organ upravljanja v izvedbenem aktu Komisije za EKSRP pozvan, naj v načrtu vrednotenja opiše[[11]](#footnote-11):

* dejavnosti, potrebne za ocenjevanje prispevkov strategij lokalnega razvoja, ki ga vodi skupnost, k ciljem razvoja podeželja;
* načrtovano podporo za vrednotenje na ravni lokalne akcijske skupine.

Z uredbo o razvoju podeželja se tudi zahteva, naj se informacije, pridobljene na podlagi dejavnosti vrednotenja, vključijo v **letni poročili o izvajanju**, predloženi v letih 2017 in 2019[[12]](#footnote-12), in sicer:

* **v letu 2017:**količinska opredelitev dosežkov programa s presojo dopolnilnih kazalnikov rezultatov in odgovori na ustrezna vprašanja za vrednotenje;
* **v letu 2019 dodatno še:**prispevki k doseganju ciljev iz strategije Unije za pametno, trajnostno in vključujočo rast, med drugim z oceno neto prispevkov programa k spremembam vrednosti kazalnikov vpliva v okviru SKP, ter ustrezna vprašanja za vrednotenje.

To pomeni, da poglavje 7 teh dveh letnih poročil o izvajanju vključuje informacije o prispevkih operacij, izvedenih v okviru strategij lokalnega razvoja, ki ga vodi skupnost, k ciljem razvoja podeželja. Letno poročilo o izvajanju mora vsebovati količinsko opredelitev kazalnikov rezultatov in odgovore na skupna vprašanja za vrednotenje. Za to je potrebna ocena tistih prednostnih področij razvoja podeželja, na katerih operacije, ki se izvajajo v okviru strategij lokalnega razvoja, ki ga vodi skupnost, izkazujejo primarne in sekundarne prispevke.

V izvedbenem aktu Komisije je poleg tega opredeljen **skupni sistem spremljanja in vrednotenja za razvoj podeželja**[[13]](#footnote-13), vzpostavljen v uredbi o razvoju podeželja[[14]](#footnote-14). Skupni sistem spremljanja in vrednotenja zagotavlja minimalni nabor elementov, ki jih je treba uporabiti pri vrednotenju PRP (vključno z intervencijami v okviru pristopa LEADER/lokalnega razvoja, ki ga vodi skupnost). Skupni sistem spremljanja in vrednotenja ter njegovi elementi so podrobneje opisani v priročniku za skupni okvir spremljanja in vrednotenja (*Common Monitoring and Evaluation Framework (CMEF) Handbook*) ter njegovih prilogah[[15]](#footnote-15), pa tudi v različnih dokumentih s smernicami[[16]](#footnote-16).

Za pristop LEADER/lokalni razvoj, ki ga vodi skupnost, skupni sistem spremljanja in vrednotenja zagotavlja:

* **intervencijsko logiko** PRP, v kateri je pristop LEADER/lokalni razvoj, ki ga vodi skupnost, prvotno načrtovan v okviru prednostnega področja 6B, prispeva pa tudi k drugim prednostnim področjem[[17]](#footnote-17);
* nabor posebnih **skupnih kazalnikov učinka in ciljnih kazalnikov**, ki bi jih bilo treba uporabiti za zbiranje podatkov o spremljanju izvajanja pristopa LEADER/lokalnega razvoja, ki ga vodi skupnost. Informacije v zvezi z dodatnimi skupnimi kazalniki rezultatov, povezanimi s prednostnimi področji, bi bilo treba uporabiti tudi pri oceni prispevkov operacij, izvedenih v okviru strategij lokalnega razvoja, ki ga vodi skupnost[[18]](#footnote-18);
* **skupna vprašanja za vrednotenje**, predvsem skupno vprašanje za vrednotenje št. 17, ki je povezano s prednostnim področjem 6B in tistimi cilji PRP, h katerim prispeva pristop LEADER/lokalni razvoj, ki ga vodi skupnost[[19]](#footnote-19);
* **podatke za pristop LEADER/lokalni razvoj, ki ga vodi skupnost,** navedene v zbirki podatkov o operacijah drugega stebra, ki jih je treba za kazalnike učinka in ciljne kazalnike zbrati v okviru sistema spremljanja[[20]](#footnote-20);
* posebne **smernice, povezane s pristopom LEADER/lokalnim razvojem, ki ga vodi skupnost**, v različnih dokumentih službe za pomoč uporabnikom pri vrednotenju (npr. smernice: [Presoja rezultatov PRP](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en), [Vzpostavitev in izvajanje načrta vrednotenja PRP za obdobje 2014–2020](https://enrd.ec.europa.eu/evaluation/publications/guidelines-establishing-and-implementing-evaluation-plan-2014-2020-rdps_en) itd.)[[21]](#footnote-21).
  1. Konceptualizacija vrednotenja pristopa LEADER/lokalnega razvoja, ki ga vodi skupnost

Uporaba lokalnega razvoja, ki ga vodi skupnost, je določena v partnerskem sporazumu in zadevnih programih skladov ESI, na ravni LAS pa se uresničuje z uporabo metode LEADER (glej poglavje 1.1.1):

* **na programski ravni:** v primeru EKSRP je LEADER samostojni ukrep, povezan s posebnimi prednostnimi nalogami programa,
* **na lokalni ravni:** enega ali več skladov ESI je mogoče uporabiti za podporo operacijam, ki se izvajajo na podlagi strategije lokalnega razvoja, ki ga vodi skupnost, in dejavnosti LAS na njenem zadevnem območju. Cilji strategije lokalnega razvoja, ki ga vodi skupnost, morajo ustrezati ciljem uporabljenih sorodnih skladov ESI.

Slika 4 v nadaljevanju prikazuje zgoraj opisane komponente pristopa LEADER/lokalnega razvoja, ki ga vodi skupnost, na ravni PRP in lokalni ravni.

2. Koncept vrednotenja pristopa LEADER/lokalnega razvoja, ki ga vodi skupnost, na ravni PRP in lokalni ravni



Vir: Evropska služba za pomoč uporabnikom pri vrednotenju razvoja podeželja, 2017.

**V PRP** je lokalni razvoj, ki ga vodi skupnost, načrtovan kot pristop LEADER/lokalni razvoj, ki ga vodi skupnost, v okviru prednostnega področja 6B[[22]](#footnote-22), vendar lahko prispeva h kateremu koli prednostnemu področju PRP in horizontalnim ciljem na področju inovacij, okolja in podnebnih sprememb. Prek PRP prispeva tudi k ciljem SKP – tj. uravnoteženemu teritorialnemu razvoju podeželskih območij – in posledično k tematskim/krovnim ciljem EU do leta 2020.

**Na lokalni ravni** se pristop LEADER/lokalni razvoj, ki ga vodi skupnost, izvaja prek dejavnosti LAS, prek strategije lokalnega razvoja, ki ga vodi skupnost, vodenja LAS in animacije/krepitve zmogljivosti[[23]](#footnote-23). Najpomembnejši dejavnosti sta priprava in izvajanje strategije lokalnega razvoja, ki ga vodi skupnost, ki deluje kot manjši program na podregionalni ravni. Ima svojo intervencijsko logiko, sestavljeno iz lokalnih ciljev in ukrepov/skupin operacij za obravnavanje lokalnih potreb območja LAS.

Lokalni razvoj, ki ga vodi skupnost, se izvaja po **posebni metodi**, s katero se ob pravilni uporabi **ustvarja dodana vrednost** v obliki izboljšanega družbenega kapitala, izboljšanega upravljanja ter boljših rezultatov in vplivov izvajanja programa/strategije v primerjavi z izvajanjem brez metode LEADER (glej sliko 7 v poglavju 1.2.3).

* + 1. Vrednotenje pristopa LEADER/lokalnega razvoja, ki ga vodi skupnost, na ravni programa razvoja podeželja (PRP)

**Kdo je odgovoren za vrednotenje na ravni PRP?**

**Odgovornost** za vrednotenje pristopa LEADER/lokalnega razvoja, ki ga vodi skupnost, kot dela PRP nosi organ upravljanja, ki bi moral **najeti zunanjega izvajalca vrednotenja ali** imenovati **notranjega izvajalca vrednotenja**, ki je funkcionalno neodvisen od organov, pristojnih za zasnovo in izvajanje programa. **Organ upravljanja** ima ključno vlogo pri načrtovanju in pripravi vrednotenja pristopa LEADER/lokalnega razvoja, ki ga vodi skupnost. To vključuje opredelitev ustreznih potreb vrednotenja ter vzpostavitev sistema spremljanja in vrednotenja, ki zagotavlja razpoložljivost podatkov in informacij za vrednotenje. Organ upravljanja je odgovoren za kakovost vrednotenja ter za poročanje, razširjanje in nadaljnje spremljanje ugotovitev vrednotenja. Vrednotenje pristopa LEADER/lokalnega razvoja, ki ga vodi skupnost, je lahko vključeno kot del vrednotenja PRP ali izvedeno kot samostojno vrednotenje.

**Kakšen je poudarek pri vrednotenju pristopa LEADER/lokalnega razvoja, ki ga vodi skupnost, na ravni PRP?**

Poudarek pri vrednotenju na ravni PRP je jasno opredeljen s pravnimi akti (glej tudi poglavje 1.1.3):

* **Ocena prispevkov pristopa LEADER/lokalnega razvoja, ki ga vodi skupnost, k** ciljem **prednostnega področja PRP**[[24]](#footnote-24). Ta ocena zajema analizo prispevkov operacij, izvedenih v okviru strategij lokalnega razvoja, ki ga vodi skupnost, vključno s projekti sodelovanja[[25]](#footnote-25), ter njihove uspešnosti in učinkovitosti. **Uspešnost** se nanaša na to, koliko je pristop LEADER/lokalni razvoj, ki ga vodi skupnost, prispeval k ciljem programa razvoja podeželja. **Učinkovitost** se nanaša na stroške teh prispevkov. Uspešnost in učinkovitost se merita s skupnimi in dodatnimi kazalniki rezultatov ter kazalniki rezultatov za posamezne programe,[[26]](#footnote-26) pri čemer se vsi navezujejo na ustrezna prednostna področja. **Količinska opredelitev sekundarnih prispevkov ni obvezna**, je pa zelo koristna za prikaz celotnih dosežkov pristopa LEADER/lokalnega razvoja, ki ga vodi skupnost. Delež prispevkov pristopa LEADER/lokalnega razvoja, ki ga vodi skupnost, bi moral biti pri izračunu bruto vrednosti skupnih dopolnilnih kazalnikov rezultatov prikazan ločeno. Po želji se lahko ta delež izračuna tudi za druge skupne in dodatne kazalnike ter kazalnike za posamezni program, ki se uporabljajo pri presoji rezultatov PRP v okviru prednostnih področij 2A, 5A, 5B, 5C in 5D.
* **Ocena prispevkov pristopa LEADER/lokalnega razvoja, ki ga vodi skupnost, k uresničevanju strategije Unije** za pametno, trajnostno in vključujočo rast. To se izvede za letno poročilo o izvajanju za leto 2019 in za naknadno vrednotenje, med drugim z oceno neto prispevkov programa k spremembam vrednosti kazalnikov vpliva v okviru SKP (npr. I14 – stopnja zaposlenosti na podeželju, I15 – stopnja revščine na podeželju in I16 – BDP na prebivalca na podeželskih območjih). Ugotovitve ocene bi bilo treba uporabiti pri odgovarjanju na skupna vprašanja za vrednotenje in vprašanja za vrednotenje posameznih programov, ki se nanašajo na cilje na ravni EU in na splošne cilje posameznega PRP.

Poleg tega se **priporoča**, naj se vključita vidika, navedena v nadaljevanju.

* **Pri oceni mehanizma za izvajanje pristopa LEADER/lokalnega razvoja, ki ga vodi skupnost**, se preuči, v kakšnem obsegu se je pri upravljanju programa in med sodelujočimi deležniki z različnimi pravili in postopki zagotovila uporaba metode LEADER pri izvajanju pristopa LEADER/lokalnega razvoja, ki ga vodi skupnost. To se nanaša na odločitve o financiranju iz več skladov ali iz enega sklada, postopek izbire LAS, lajšanje nadnacionalnega sodelovanja, stopnjo svobode, ki jo imajo LAS pri izbiranju in izvajanju vrst operacij ter pri oblikovanju lastnih ukrepov/skupin operacij, stopnjo sodelovanja LAS pri izbiranju in financiranju projektov, obseg animacijskih dejavnosti LAS in merila za izbiro projektov sodelovanja itd.
* **Ocena** **dodane vrednosti pristopa LEADER/lokalnega razvoja, ki ga vodi skupnost,** se nanaša na koristi, ki jih prinaša pravilna uporaba metode LEADER, v primerjavi s koristmi, ki bi bile zagotovljene brez uporabe te metode. Dodana vrednost pristopa LEADER/lokalnega razvoja, ki ga vodi skupnost, se lahko izrazi kot izboljšan družbeni kapital, izboljšano upravljanje ter boljši rezultati in vplivi PRP.
  + 1. Vrednotenje pristopa LEADER/lokalnega razvoja, ki ga vodi skupnost, na lokalni ravni


Kdo je odgovoren za dejavnosti vrednotenja na lokalni ravni?

Za dejavnosti spremljanja in vrednotenja, povezane s strategijo lokalnega razvoja, ki ga vodi skupnost, na lokalni ravni so odgovorne **lokalne akcijske skupine[[27]](#footnote-27)** (glej pravne določbe v poglavju 1.1.3). LAS ima naslednje možnosti za izvedbo **dejavnosti vrednotenja**:

* **Samoocenjevanje**: kadar oceno izvede LAS, tj. tisti, ki **so vključeni v/odgovorni** za zasnovo in izvajanje strategije (člani LAS, organ odločanja, vodstvo LAS itd.).
* **Vrednotenje**: kadar oceno na lokalni ravni izvede **neodvisni** organ, ki ima strokovno znanje s področja vrednotenja in **ni vključen v/odgovoren za** zasnovo in izvajanje strategije ter drugih dejavnosti LAS. To bi bil zunanji strokovnjak za vrednotenje.
* **Kombinacija samoocenjevanja in vrednotenja:** LAS lahko za vodenje in lajšanje postopka samoocenjevanja najame **zunanjega strokovnjaka**. Ta lahko deluje samo kot moderator, lahko pa tudi kot strokovnjak, ki presoja in svetuje. Dejansko obstaja kontinuiteta med praksami samoocenjevanja in formativnega vrednotenja. LAS sama odloči o ustrezni obliki strateškega razmisleka in podrobno opredeli vlogo, ki naj bi jo imel posrednik.

Na spodnji sliki so opisane povezave in razlike med samoocenjevanjem in vrednotenjem.

1. Samoocenjevanje in neodvisno vrednotenje na lokalni ravni



Vir: Evropska služba za pomoč uporabnikom pri vrednotenju razvoja podeželja, 2017.

Odločitev za izvedbo samoocenjevanja in/ali vrednotenja mora biti v skladu s tem, **kar je določeno v strategiji lokalnega razvoja, ki ga vodi skupnost.** LAS lahko ocenijo obvezne dele (strategijo lokalnega razvoja, ki ga vodi skupnost) in neobvezne dele (animacijo LAS, mehanizem za izvajanje pristopa LEADER/lokalnega razvoja, ki ga vodi skupnost, in dodano vrednost).

Če se LAS odloči za vrednotenje, lahko na lokalni ravni pride do naslednjih **položajev pri sklepanju pogodb**:

* ena sama LAS najame izvajalca vrednotenja. V tem primeru ga plača v okviru svojih tekočih stroškov;
* več LAS (s posredovanjem nacionalne mreže za podeželje ali posredniškega organa ali brez njega) se odloči objaviti javni razpis za zunanje vrednotenje. V tem primeru lahko ena LAS prevzame vodenje in deluje v imenu celotne skupine. To omogoča primerjavo ugotovitev vrednotenja med različnimi LAS (npr. vodenje in upravljanje ter intervencije na tematskih področjih). V tem primeru izvajalca vrednotenja iz svojih proračunov za tekoče stroške skupaj financirajo vse LAS.

Če sta v strategiji lokalnega razvoja, ki ga vodi skupnost, v okviru ureditve spremljanja in vrednotenja opisani vrednotenje in samoocenjevanje, je priporočljivo, da se za oboje uporabi enak sklop vprašanj in kazalnikov za vrednotenje ter da se podatki zberejo samo enkrat. Pri samoocenjevanju se lahko uporabijo ugotovitve vrednotenja in obratno.

Ob **objavi javnega razpisa in izbiri zunanjih strokovnjakov za vrednotenje** v državah članicah je treba upoštevati morebitna posebna pravila o javnem naročanju. Naročnik bi moral določiti pregledna merila za izbor, ki zajemajo izkušnje z vrednotenjem, zmogljivosti za vrednotenje ter sposobnost za zbiranje in uporabo informacij in podatkov.

Organ upravljanja v okviru PRP ima pomembno vlogo, ko LAS podpira pri njihovi nalogi spremljanja strategije lokalnega razvoja, ki ga vodi skupnost, in pripravljanja dejavnosti vrednotenja (npr. organ upravljanja bi lahko zagotovil standardni osnutek pogojev, ki določajo minimalne zahteve glede vrednotenja). Organ upravljanja lahko nekatere naloge podpore prenese tudi na druge deležnike. Nacionalna mreža za podeželje bi lahko LAS na primer zagotovila usposabljanje na področju vrednotenja, plačilna agencija bi jim lahko pomagala pri razvoju podatkovne zbirke, združene/deljene s PRP (npr. zbirka podatkov o operacijah LAS)[[28]](#footnote-28).

Za dejavnosti vrednotenja na lokalni ravni je še zlasti koristno **sodelovanje deležnikov** in širše javnosti (osebja in članov LAS, posredniških organov in upravičencev). S sodelovanjem teh skupin se pomaga povečati preglednost in učenje. Lokalne akterje je mogoče vključiti v dejavnosti vrednotenja s spodbujanjem njihovega sodelovanja v lokalnem odboru za spremljanje in/ali lokalni usmerjevalni skupini za vrednotenje. Idealno bi bilo, da bi se ti organi vključili na zgodnji stopnji izvajanja strategije lokalnega razvoja, ki ga vodi skupnost.

Kakšen je poudarek pri dejavnostih vrednotenja pristopa LEADER/lokalnega razvoja, ki ga vodi skupnost, na lokalni ravni?

Na lokalni ravni obstajajo obvezne in tudi priporočene dejavnosti vrednotenja. LAS morajo obvezno zagotoviti opis ureditve upravljanja in spremljanja strategije ter opis posebne ureditve za vrednotenje, poleg tega morajo **izvesti posebne dejavnosti spremljanja in vrednotenja, povezane s strategijo lokalnega razvoja, ki ga vodi skupnost**. Razen tega v pravnih aktih poudarek pri vrednotenju na lokalni ravni ni dodatno pojasnjen (glej poglavje 1.1.3).



Kar zadeva obvezni poudarek pri vrednotenju, se **ocena strategije lokalnega razvoja, ki ga vodi skupnost**, nanaša na:

* **oceno skladnosti strategije lokalnega razvoja, ki ga vodi skupnost**: notranje – med cilji strategije, načrtovanimi vložki, kombinacijo intervencij in pričakovanih učinkov, rezultatov in vplivov; zunanje – med več instrumenti, ki se izvajajo skupaj na istem ozemlju); in **ustreznost** pri zadovoljevanju najpomembnejših potreb na območju LAS, ki izhajajo iz analize SWOT in ocenjevanja potreb;
* **oceno prispevkov operacij v okviru strategije lokalnega razvoja, ki ga vodi skupnost** (vključno s projekti sodelovanja), **k doseganju ciljev strategije lokalnega razvoja, ki ga vodi skupnost**, ter uspešnosti in učinkovitosti teh prispevkov;
* analizo dejavnikov uspeha in neuspeha pri doseganju ciljev strategije lokalnega razvoja, ki ga vodi skupnost.

Poleg obvezne ocene strategije lokalnega razvoja, ki ga vodi skupnost, se s smernicami **priporoča**, da se na lokalni ravni vključijo tudi:

* **ocena animacije LAS**, tj. njene zmožnosti, da z animacijo poveča ozaveščenost, pripravljenost, sodelovanje in zmožnosti mreženja lokalnih prebivalcev;
* **ocena mehanizma za izvajanje pristopa** **LEADER/lokalnega razvoja, ki ga vodi skupnost**, pri zagotavljanju metode LEADER (npr. uravnoteženo sodelovanje in zastopanost lokalnega prebivalstva v strukturah odločanja LAS, njenih upravljavskih strukturah ter pravilih in postopkih za pripravo in izvajanje strategije lokalnega razvoja, ki ga vodi skupnost, in projektov sodelovanja);
* **ocena dodane vrednosti**, ustvarjene z izvedbenim mehanizmom in animacijo, tj. **pravilnim izvajanjem metode LEADER** (npr. spremembe v ravnanju ljudi, ki vodijo do izboljšanja družbenega kapitala in lokalnega upravljanja ter do boljših rezultatov, kar bi vse lahko prispevalo k strukturnim spremembam na območju LAS).

Kakšne so posledice za samoocenjevanje/vrednotenje, če je pristop LEADER del strategije lokalnega razvoja, ki ga vodi skupnost, financiranega iz več skladov?

**Dejstvo, da je lokalni razvoj, ki ga vodi skupnost,** **financiran iz več skladov, vpliva na samoocenjevanje/vrednotenje na ravni LAS**, zlasti ker vse operacije, podprte v okviru različnih skladov, prispevajo k isti strategiji in bi morale ustvarjati sinergije za doseganje ciljev/rezultatov. V okviru tega bo težko razlikovati med učinki, ki izhajajo iz različnih operacij/skladov, če vsi prispevajo k isti strategiji.

Pri vrednotenju strategij lokalnega razvoja, ki ga vodi skupnost, financiranega iz več skladov, bi se lahko ocenili različni vidiki: navezovanje/dopolnjevanje pri uporabi več skladov na istem območju (torej skladnost), učinkovitost procesa vodenja in usklajevanja pri upravljanju več skladov itd. Za oceno teh vidikov je priporočljivo razviti ustrezne elemente vrednotenja.

Poleg tega bi se lahko podrobneje preučilo, **koliko so povezani skladi ESI LAS omogočili obravnavanje potreb in možnosti**. Pri tem se pričakuje, da bo pristop financiranja iz več skladov dodatno okrepil celovito in večsektorsko razsežnost strategije ter da bodo sodelovanju koristili novi partnerji iz drugih skladov.

**Te smernice so osredotočene na strategije lokalnega razvoja, ki ga vodi skupnost, financiranega izključno iz EKSRP (tj. LAS, ki se financirajo samo iz EKSRP).**

* + 1. Ključni izrazi: kako jih razumemo in kako se navezujejo drug na drugega

V tem poglavju so predstavljeni ključni izrazi, ki so koristni za boljše razumevanje smernic. Več izrazov je opredeljenih v glosarju (glej Prilogo).

Strategija

*Čeprav je mogoče izraz* **strategija** *opredeliti na veliko načinov, običajno vključuje (i) dolgoročno vizijo, (ii) kratkoročne in srednjeročne cilje ter (iii) možne poti za uresničitev teh ciljev v bližnji prihodnosti. V ustrezno pojasnjeni strategiji bi moralo biti določeno, (i) KAJ naj bi se doseglo, s (ii) KOM in za KOGA, poleg tega bi moralo biti jasno navedeno, (iii) KAKO naj bi se to zgodilo. Henry Mintzberg zelo koristno razlikuje med* **načrtovano strategijo***, ki jo predstavlja dokument strategije lokalnega razvoja, ki ga vodi skupnost, in* **uresničeno strategijo***, ki je to, kar je na koncu dejansko izvedeno[[29]](#footnote-29).*

1. Vrste strategij

*Uresničena strategija je rezultat načrtovane strategije, od katere se odšteje neuresničena strategija, ki se opusti, prišteje pa se ji nastajajoča strategija, ki se vključi sčasoma (glej sliko 6[[30]](#footnote-30)). Tudi če LAS izvede določene popravke, da bi bila med izvajanjem bolje izražena premišljena strategija, to ne bo popolnoma v skladu s tem, kar je na koncu dejansko storjeno. Izvajalec vrednotenja si z načrtovano strategijo pomaga predvsem pri preverjanju skladnosti in ustreznosti. Pri vrednotenju uspešnosti LAS in rezultatov strategije lokalnega razvoja, ki ga vodi skupnost, bi moral preveriti uresničeno strategijo in presoditi, ali temelji na pisnem (prvotnem ali popravljenem) dokumentu. V prvih fazah vrednotenja bo moral prilagajati intervencijsko logiko.*

*Enako je na programski ravni: država članica ali regija zagotovi strateški okvir, da se pojasnijo in razčlenijo pravila Evropske komisije za ukrep LEADER št. 19 ter zagotovi podpora za dejavnosti LAS. Način izvajanja ukrepa se bo vedno razlikoval od tega, kar je bilo zapisano v prvotnih dokumentih.*

*Kadar je v smernicah naveden izraz strategija, bi ga bilo treba privzeto razumeti kot „uresničena strategija“, ker je to najpomembnejše pri vsakem vrednotenju (razen seveda pri predhodnem vrednotenju).*

Dodana vrednost pristopa LEADER/lokalnega razvoja, ki ga vodi skupnost

*Pojmovni okvir, ki ga zagotavljajo te smernice, temelji na naslednjih predpostavkah:*

*Dodana vrednost pristopa LEADER/lokalnega razvoja, ki ga vodi skupnost, je opredeljena kot koristi, ki jih prinaša pravilna uporaba metode LEADER, v primerjavi s koristmi, ki bi bile zagotovljene brez uporabe te metode (glej glosar, Priloga 1). Dodana vrednost pristopa LEADER/lokalnega razvoja, ki ga vodi skupnost, se kaže v:*

* ***izboljšanem družbenem kapitalu****, kar je večrazsežnostni pojem, ki vključuje značilnosti družbenih organizacij, kot so mreže, norme in zaupanje družbe, s katerimi se v obojestransko korist lajšata usklajevanje in sodelovanje (glej glosar, Priloga 1);*
* ***izboljšanem upravljanju****, kar zajema institucije, procese in mehanizme, prek katerih javni, gospodarski in civilnodružbeni deležniki izražajo svoje interese, uveljavljajo svoje zakonske pravice, izpolnjujejo svoje obveznosti in zbližujejo različna stališča, da bi javne zadeve na vseh ravneh upravljali v sodelovanju;*
* ***boljših rezultatih in vplivih*** *izvajanja programa/strategije v primerjavi z izvajanjem brez metode LEADER.*

1. Dodana vrednost pristopa LEADER/lokalnega razvoja, ki ga vodi skupnost

*Dodana vrednost pristopa LEADER se ustvarja z:*

**(1) izvajanjem programa/strategije**,in sicer z izvajanjem ukrepa št. 19 PRP in strategije lokalnega razvoja, ki ga vodi skupnost, tj. z operacionalizacijo v obliki projektov ter njihovih rezultatov in vplivov;

**(2) izvedbenim mehanizmom PRP in LAS**, tj. z naborom pravil, postopkov in upravnih ureditev, ki zagotavljajo, da cilji strategije postanejo konkretni ukrepi na terenu (glej glosar, Priloga 1);

**(3) podporo/animacijo za krepitev zmogljivosti**: podpora, ki jo organ upravljanja zagotavlja, da upravičence spodbuja in jim omogoča – neposredno ali prek nacionalne mreže za podeželje – uporabo ukrepa št. 19 PRP ter zmogljivosti LAS za animacijo (tj. vse njene operacije, ki niso neposredno povezane s projektom, za povečanje ozaveščenosti, pripravljenosti, sodelovanja in zmožnosti mreženja lokalnih prebivalcev, da prispevajo k razvoju svojega območja).

*Vse tri komponente, izvajanje programa/strategije, zagotovljena podpora/animacija za krepitev zmogljivosti in izvedbeni mehanizem na obeh ravneh, so tesno prepletene. Ti trije elementi sestavljajo neločljivo celoto, in kar je glavno, s temi tremi razlikovanji dobimo tri različne vidike, tri različne poglede na stvarnost. Medtem ko gre pri izvedbenem mehanizmu za pravila, postopke in nadzor, gre pri animaciji za razvijanje zmogljivosti na individualni, organizacijski in družbeni ravni ter „mehke“ oblike podpore. Dejavnosti podpore se lahko navezujejo neposredno na projekt ali pa bolj na sistem. Ta razlikovanja izvajalcu vrednotenja omogočajo celovitejši pregled nad dogajanjem na terenu in bogatejši pojmovni okvir za opredelitev dejavnikov, ki pristopu LEADER na koncu zagotavljajo dodano vrednost ali ne.*

*Pri metodi LEADER gre za kombinirano uporabo njegovih načel:*

|  |  |
| --- | --- |
| *(1) strategij lokalnega razvoja posameznih območij;* | *(5) inovacij;* |
| *(2) pristopa od spodaj navzgor;* | *(6) mreženja;* |
| *(3) javno-zasebnih partnerstev (npr. LAS);* | *(7) teritorialnega sodelovanja.* |
| *(4) večsektorskega pristopa;* |  |

*Ta operativna načela so tesno prepletena. Težko si je predstavljati, da bi eno samo načelo (npr. večsektorski pristop) uresničilo svoj potencial, če se druga načela zanemarijo. Preučitev uporabe metode LEADER z vidika vseh sedmih načel zagotavlja celovit pregled nad tem, kako dosledno se metoda uporablja.*

1. Vrednotenje pristopa LEADER/lokalnega razvoja, ki ga vodi skupnost, na ravni PRP
   1. Kaj in kako vrednotiti na ravni PRP?

Postopek vrednotenja ukrepa LEADER je podoben vrednotenju PRP[[31]](#footnote-31). Delovni koraki za **pripravo, strukturiranje in izvedbo vrednotenja** pristopa LEADER/lokalnega razvoja, ki ga vodi skupnost, se lahko izvedejo skupaj s tistimi za širše dejavnosti vrednotenja PRP. Vendar je mogoče tudi ločeno samostojno vrednotenje pristopa LEADER/lokalnega razvoja, ki ga vodi skupnost. Poročanje o vrednotenju pristopa LEADER/lokalnega razvoja, ki ga vodi skupnost, je del poročanja o skupnih ugotovitvah vrednotenja PRP (razen če se ne izvede samostojno vrednotenje).

Organ upravljanja v načrtu vrednotenja odloči:

* **Kaj se bo vrednotilo** v zvezi s pristopom LEADER/lokalnim razvojem, ki ga vodi skupnost?
* **Katere dejavnosti** bodo izvedene v zvezi s spremljanjem in vrednotenjem pristopa LEADER/lokalnega razvoja, ki ga vodi skupnost (npr. kako se bodo zbirali podatki in informacije)?
* **Kako se bo vrednotenje pristopa LEADER/lokalnega razvoja, ki ga vodi skupnost, na ravni PRP navezovalo na raven LAS?**
* **Kako bo vrednotenje izvedeno?** Kdo ga bo izvedel in v kakšni obliki?Kot del vrednotenja PRP ali kot samostojno vrednotenje?
* **Katere zmogljivosti in sredstva** bodo dodeljeni za izvedbo vrednotenja?
* **Kdaj bo vrednotenje izvedeno** (v letu 2017, 2019, pozneje)?

1. Cikel vrednotenja pristopa LEADER/lokalnega razvoja, ki ga vodi skupnost, na ravni PRP



Vir: Evropska služba za pomoč uporabnikom pri vrednotenju razvoja podeželja, 2017.

Načrt vrednotenja lahko vključuje tudi vprašanja za vrednotenje, merila za presojo in kazalnike glede pristopa LEADER/lokalnega razvoja, ki ga vodi skupnost, za posamezne programe. Vrednotenje pristopa LEADER/lokalnega razvoja, ki ga vodi skupnost, na ravni PRP lahko vključuje naslednje vidike (glej poglavje 1.2.1):

* oceno primarnih in sekundarnih prispevkov pristopa LEADER/lokalnega razvoja, ki ga vodi skupnost, k ciljem prednostnega področja PRP in oceno prispevkov k uresničevanju strategije Unije za pametno, trajnostno in vključujočo rast (obvezno);
* oceno mehanizma za izvajanje pristopa LEADER/lokalnega razvoja, ki ga vodi skupnost (priporočeno);
* oceno dodane vrednosti pristopa LEADER/lokalnega razvoja, ki ga vodi skupnost (priporočeno).

Ocena obveznih in priporočenih vidikov je po korakih opisana v naslednjih poglavjih.

* 1. Vrednotenje prispevkov pristopa LEADER/lokalnega razvoja, ki ga vodi skupnost, k ciljem prednostnega področja PRP in prispevkov k uresničevanju strategije Unije za pametno, trajnostno in vključujočo rast (obvezno)
     1. Predmet ocenjevanja

**Ukrep v okviru pristopa LEADER/lokalnega razvoja, ki ga vodi skupnost, vključuje več podukrepov**: pripravo in izvajanje strategije lokalnega razvoja, ki ga vodi skupnost, vodenje LAS ter animacijo/krepitev zmogljivosti in projekte sodelovanja med LAS in drugimi partnerji.


**Vrednotenje prispevkov pristopa LEADER/lokalnega razvoja, ki ga vodi skupnost, k doseganju ciljev** v okviru prednostnih področij in prednostnih nalog razvoja podeželja zadeva uspešnost ukrepa (koliko je ukrep prispeval k doseganju ciljev?) in njegovo učinkovitost (za kakšno ceno?). Za to je potreben izračun prispevkov operacij, izvedenih v okviru pristopa LEADER/lokalnega razvoja, ki ga vodi skupnost. Idealno bi bilo (**ni obvezno**), da bi se pri vrednotenju tudi količinsko opredelili **sekundarni prispevki** k drugim prednostnim področjem, da bi se prikazala popolnejša slika dosežkov pristopa LEADER/lokalnega razvoja, ki ga vodi skupnost.

* **Primarni prispevki** k hierarhiji ciljev PRP se pričakujejo v zvezi z „lokalnim razvojem na podeželskih območjih“ (prednostno področje 6B, v okviru katerega je pristop LEADER/lokalni razvoj, ki ga vodi skupnost, načrtovan kot privzet).
* **Sekundarni prispevki** pristopa LEADER/lokalnega razvoja, ki ga vodi skupnost, so prispevki operacij, izvedenih na podlagi strategij lokalnega razvoja, ki ga vodi skupnost, h kateremu koli drugemu prednostnemu področju, razen 6B. Pričakovati je mogoče dve vrsti sekundarnih prispevkov:
* **prevladujoče sekundarne prispevke** k prednostnim področjem, h katerim operacije prispevajo bistveno;
* **dodatne sekundarne prispevke** k prednostnim področjem, h katerim operacije ne prispevajo bistveno.

Naslednja primera sta v pomoč pri razlikovanju med primarnimi in sekundarnimi (prevladujočimi in dodatnimi) prispevki pristopa LEADER/lokalnega razvoja, ki ga vodi skupnost.

**Primer 1**

Prvič, operacije, izvedene na podlagi pristopa LEADER/lokalnega razvoja, ki ga vodi skupnost, ki prispevajo predvsem k prednostnemu področju 6B (lokalni razvoj), so na sliki v nadaljevanju prikazane z debelo neprekinjeno črto. Drugič, prispevajo k prednostnemu področju 3A (agroživilska veriga, promocija lokalnih trgov in kratke dobavne verige), ki je na sliki v nadaljevanju prikazano s tanko neprekinjeno črto. Dodatne sekundarne prispevke je mogoče pričakovati za prednostna področja 6A (diverzifikacija in ustvarjanje novih delovnih mest – prekinjena črta), 1A (spodbujanje inovativnih operacij), 2B (podpora mladim kmetom za nekmetijsko diverzifikacijo), 5B (spodbujanje energijsko učinkovitih projektov) in 5C (podpora proizvodnji energije iz obnovljivih virov z diverzifikacijo).



Vir: Evropska služba za pomoč uporabnikom pri vrednotenju razvoja podeželja, 2017.

|  |  |  |
| --- | --- | --- |
| **Primer 2:**   |  | | --- | | ***Prva zadeva:*** *Izvajati se je začel projekt za izboljšanje turističnih storitev na območju LAS z veliko naravno vrednostjo, ki vključuje usposabljanje lokalnih ponudnikov storitev o okoljski vrednosti območij z veliko naravno vrednostjo.*  ***Primarni prispevek*** *k lokalnemu razvoju z zagotavljanjem izboljšanih turističnih storitev (privzeto načrtovano v okviru prednostnega področja 6B).*  ***Sekundarni prispevki*** *k bazi znanja podeželskih območij (povezano s prednostnim področjem 1A) in varstvu biotske raznovrstnosti na območjih z veliko naravno vrednostjo (povezano s prednostnim območjem 4A):*   * ***prevladujoči sekundarni*** *prispevek k bazi znanja (prednostno področje 1A)* * ***dodatni sekundarni*** *prispevek k biotski raznovrstnosti (prednostno področje 4A)*. |  |  | | --- | | ***Druga zadeva:***  *V okviru projekta sta se podprla obnova kmečkega poslopja in njegovo opremljanje z lesnopredelovalno tehnologijo. S tem projektom se je povečala proizvodna baza kmetije in ustvarilo novo delovno mesto, biomasa iz predelave lesa pa se uporablja za proizvodnjo biogoriva.*  ***Primarni prispevek*** *k lokalnemu razvoju (privzeto načrtovano v okviru prednostnega področja 6B).*  ***Sekundarni prispevki*** *k proizvodnji energije iz obnovljivih virov (povezava s prednostnim področjem 5C) in uspešnosti kmetije (povezava s prednostnim področjem 2A):*   * ***prevladujoči sekundarni*** *prispevek k proizvodnji energije iz obnovljivih virov (prednostno področje 5C)* * ***dodatni sekundarni*** *prispevek k izboljšanju uspešnosti kmetije (prednostno področje 2A).* | |

Pri vrednotenju pristopa LEADER/lokalnega razvoja, ki ga vodi skupnost, bi bilo treba razmisliti tudi o oceni **prispevka pristopa LEADER/lokalnega razvoja, ki ga vodi skupnost**, k **tematskim ciljem** (zlasti TO1, TO3, TO8 in TO9[[32]](#footnote-32)) ter posledično k **strategiji Unije za pametno, trajnostno in vključujočo rast**[[33]](#footnote-33). Pristop LEADER/lokalni razvoj, ki ga vodi skupnost, prispeva k tematskim ciljem s svojim doprinosom k (a) ciljem prednostnih področij PRP in (b) ciljem lokalnega razvoja, ki ga vodi skupnost, kot so opredeljeni v partnerskih sporazumih. Medtem ko se za točko (a) prispevek k prednostnim področjem ovrednoti med presojo rezultatov PRP, se za točko (b) ocena izvede pri vrednotenju partnerskih sporazumov na podlagi ocene PRP. Kadar se pristop LEADER/lokalni razvoj, ki ga vodi skupnost, in instrumenti iz drugih operativnih programov, ki se financirajo iz ESRR, ESS ali ESPR, izvajajo skupaj na podlagi ene strategije lokalnega razvoja, ki ga vodi skupnost, bi morala ocena uspešnosti in učinkovitosti na programski ravni vključevati analizo dopolnjevanja in sinergij med različnimi instrumenti lokalnega razvoja, ki ga vodi skupnost.

1. Vertikalne in horizontalne povezave med izvedbenimi ravnmi sklada ESI



Vir: Evropska služba za pomoč uporabnikom pri vrednotenju razvoja podeželja, 2017.

* + 1. Po korakih: kako oceniti prispevke pristopa LEADER/lokalnega pristopa, ki ga vodi skupnost, k ciljem politike?



Korak 1: Preverite skladnost skupnih elementov vrednotenja z intervencijsko logiko pristopa LEADER/lokalnega razvoja, ki ga vodi skupnost

V prvem koraku se analizira intervencijska logika ukrepa LEADER/lokalnega razvoja, ki ga vodi skupnost, v okviru programa razvoja podeželja in preveri, ali so skupni elementi vrednotenja (vprašanja za vrednotenje, merila za presojo in kazalniki) skladni z njo[[34]](#footnote-34).

**Obstaja skupno vprašanje za vrednotenje, povezano s prednostnim področjem 6B,**[[35]](#footnote-35) v okviru katerega je prednostno načrtovan pristop LEADER/lokalni razvoj, ki ga vodi skupnost, tj. *skupno vprašanje za vrednotenje št. 17: „V kolikšni meri je ukrepanje v okviru programa razvoja podeželja podprlo lokalni razvoj podeželskih območij?“.*To skupno vprašanje za vrednotenje ima predlaganih šest skupnih meril za presojo, ki se navezujejo na tri skupne kazalnike rezultata/ciljne kazalnike[[36]](#footnote-36).

2. Merila za presojo in kazalniki za skupno vprašanje za vrednotenje št. 17: „V kolikšni meri je ukrepanje v okviru programa razvoja podeželja podprlo lokalni razvoj podeželskih območij?“

| **Merila za presojo** | **Kazalniki** |
| --- | --- |
| * Storitve in lokalna infrastruktura na podeželskih območjih so se izboljšale. * Dostop do lokalne infrastrukture in storitev na podeželskih območjih se je povečal. * Prebivalci podeželja so sodelovali pri lokalnih ukrepih. * Prebivalci podeželja imajo korist od lokalnih ukrepov. * Z lokalnimi strategijami razvoja so bile ustvarjene priložnosti za zaposlovanje. * V LAS je vključenega več podeželskega ozemlja in prebivalstva. | * Delež podeželskega prebivalstva, zajet v strategijah lokalnega razvoja (prednostno področje 6B – kazalnik rezultata). * Delovna mesta, ustvarjena s podprtimi projekti (prednostno področje 6B – kazalnik rezultata). |

Skupni sistem spremljanja in vrednotenja vsebuje naslednje skupne kazalnike učinka in ciljne kazalnike za pristop LEADER/lokalni razvoj, ki ga vodi skupnost.

1. Skupni kazalniki učinka in ciljni kazalniki za pristop LEADER

| **Skupni kazalnik** | **Učinek** | **Cilj** |
| --- | --- | --- |
| Prebivalstvo, vključeno v LAS | O18 | T21 |
| Število izbranih LAS | O19 |  |
| Število podprtih projektov LEADER | O20 |  |
| Število podprtih projektov sodelovanja | O21 |  |
| Število in vrste nosilcev projektov | O22 |  |
| Enotna identifikacijska številka LAS, vključene v projekt sodelovanja | O23 |  |
| Število ustvarjenih delovnih mest |  | T23 |

**Pristop LEADER/lokalni razvoj, ki ga vodi skupnost, ne prispeva samo k prednostnemu področju 6B, ampak tudi k drugim prednostnim področjem.** Zato bi bilo treba pri preverjanju skladnosti poleg skupnega vprašanja za vrednotenje št. 17 upoštevati vsa skupna vprašanja za vrednotenje, povezana z drugimi prednostnimi področji, h katerim prispeva pristop LEADER/lokalni razvoj, ki ga vodi skupnost. Na primer, če v konkretnem PRP pristop LEADER/lokalni razvoj, ki ga vodi skupnost, prispeva tudi k prednostnemu področju 6A, se uporabi naslednje vprašanje: *Skupno vprašanje za vrednotenje št. 16: „V kolikšni meri je ukrepanje v okviru programa razvoja podeželja podprlo diverzifikacijo, ustanavljanje in razvoj malih podjetij ter ustvarjanje novih delovnih mest?“* V tem primeru bodo vsa merila za presojo in kazalniki rezultatov (nova delovna mesta, ustvarjena v podprtih projektih), ki se navezujejo na skupno vprašanje za vrednotenje št. 16, vključena tudi v preverjanje skladnosti.

**Skupni elementi vrednotenja so minimalna podlaga za to, da se omogoči ocena primarnih in sekundarnih prispevkov** pristopa LEADER/lokalnega razvoja, ki ga vodi skupnost, ter zagotovi primerljivost rezultatov vrednotenja v vsej EU. Vendar ne zadostujejo za to, da bi se v celoti zajele vse vrste primarnih in sekundarnih prispevkov. Zato je morda treba razviti **dodatne elemente vrednotenja** (npr. dodatna merila za presojo in dodatne kazalnike, ki se navezujejo na pristop LEADER/lokalni razvoj, ki ga vodi skupnost (glej primere v nadaljevanju)).

**Primer – s skupnim kazalnikom niso zajeti vsi učinki pristopa LEADER/lokalni razvoj, ki ga vodi skupnost, na istem področju (zaposlovanje)**

**Ciljni kazalnik T23** (= kazalnik rezultatov R24) je opredeljen kot število delovnih mest v ekvivalentu polnega delovnega časa (EPDČ), ustvarjenih s podporo izvajanju operacij v okviru strategije lokalnega razvoja, ki ga vodi skupnost, financiranih v okviru PRP na podlagi pristopa LEADER. To pomeni, da se s tem kazalnikom **štejejo delovna mesta, ustvarjena s projektom**, kot so napovedana v prijavnem obrazcu, ob zaključku projekta in kot so potrjena na podlagi vzorca dokončanih projektov pozneje v programskem obdobju. S kazalnikom **niso zajeta** ohranjena delovna mesta.

Na primer: Kmet odpre trgovino in LAS zaprosi za podporo v okviru strategije lokalnega razvoja, ki ga vodi skupnost. Ustvari eno **novo delovno mesto za vsaj** **12 mesecev** (1 EPDČ), kot je navedeno v prijavnem obrazcu. Ker trgovina uspešno posluje, kmet ustvari še **dodatno novo delovno mesto (s krajšim delovnim časom)**, ki predstavlja 0,5 EPDČ (ena oseba dela s krajšim delovnim časom (50 %) vsaj 12 mesecev). To pomeni, da se s projektom skupaj ustvari 1,5 EPDČ novih delovnih mest. Ta vrednost (1,5 EPDČ) se spremlja s ciljnim kazalnikom T23 in potrdi z *ad hoc* preverjanjem, ki ga plačilna agencija izvede po zaključku projekta.

Če bi izvajalci vrednotenja želeli upoštevati **ohranjena delovna mesta,** bi morali uporabiti **dodatni kazalnik.** Na primer: „število delovnih mest, ohranjenih zaradi projekta“.

**Primer – s skupnim kazalnikom niso zajete vse teme, izražene v skupnem vprašanju za vrednotenje**

Če se s pristopom LEADER/lokalnim razvojem, ki ga vodi skupnost, pokažejo sekundarni prispevki k prednostnemu področju 6A, se s skupnim kazalnikom „nova delovna mesta, ustvarjena v podprtih projektih“, obravnava samo ena komponenta skupnega vprašanja za vrednotenje št. 16, tj. tista, ki se nanaša na zaposlovanje. S tem kazalnikom niso zajeti prispevki k ustanavljanju MSP ali diverzifikaciji, ki sta drugi komponenti skupnega vprašanja za vrednotenje št. 16.

*Kako ravnati v takem primeru?*

Da bi odgovorili na skupno vprašanje za vrednotenje št. 16, se lahko uporabijo **dodatni kazalniki**, kot so predlagani v [Delovnem dokumentu: skupna vprašanja za vrednotenje programov razvoja podeželja za obdobje 2014–2020](https://enrd.ec.europa.eu/evaluation/publications/working-document-common-evaluation-questions-rural-development-programmes_en):

* delež malih podjetij v nekmetijskem sektorju, ustanovljenih s podporo v okviru PRP (diverzifikacija);
* delež malih podjetij, ustanovljenih s podporo v okviru PRP (ustanovitev MSP).

Korak 2: Razvijte elemente za vrednotenje posameznih programov

Medtem ko so dodatni elementi vrednotenja (glej prejšnji korak) potrebni za dopolnitev splošnih programov, je morda **treba razviti tudi elemente za vrednotenje posameznih programov**, da se zajamejo učinki pristopa LEADER/lokalnega razvoja, ki ga vodi skupnost, na posamezne programe ali razčlenijo precej splošna skupna vprašanja za vrednotenje.

To je za LAS in organe upravljanja priložnost, da bolje spoznajo učinke na lokalni ravni in njihov prispevek na ravni PRP ter tako povežejo obe ravni vrednotenja. Razvoj elementov vrednotenja pomaga, da se jasneje določi intervencijska logika pristopa LEADER/lokalnega razvoja, ki ga vodi skupnost, ter da se prikažeta pomembnost pristopa in njegova dodana vrednost.

Organ upravljanja je vprašanja za vrednotenje in kazalnike za posamezne programe morda oblikoval že v fazi načrtovanja ter jih vključil v načrt vrednotenja PRP. Vendar jih lahko organ upravljanja ali izvajalci vrednotenja oblikujejo tudi še ob pripravljanju vrednotenja[[37]](#footnote-37).

Elementi vrednotenja za posamezne programe bi se morali navezovati na:

* prednostna področja posameznih programov, h katerim prispeva pristop LEADER/lokalni razvoj, ki ga vodi skupnost (npr. gospodarna raba gozdov ali kakovost hrane);

cilje posameznih programov, h katerim prispeva ukrep v okviru pristopa LEADER/lokalnega razvoja, ki ga vodi skupnost (npr. posamezne ciljne skupine ali panoge, na katere se lahko osredotoči pristop LEADER/lokalni razvoj, ki ga vodi skupnost);

* s pristopom LEADER/lokalnim razvojem, ki ga vodi skupnost, povezane teme vrednotenja in horizontalna vprašanja, h katerim prispeva pristop LEADER/lokalni razvoj, ki ga vodi skupnost (opisano v oddelku 9 PRP, npr. inovacije, okolje in podnebne spremembe);
* cilje posameznih programov za uresničitev partnerskega sporazuma s prispevkom pristopa LEADER/lokalnega razvoja, ki ga vodi skupnost (npr. TO9: spodbujanje socialnega vključevanja ter boj proti revščini in kakršni koli diskriminaciji);
* dodano vrednost pristopa LEADER/lokalnega razvoja, ki ga vodi skupnost.

1. Celovit pregled nad obsegom vrednotenja



Vir: Evropska služba za pomoč uporabnikom pri vrednotenju razvoja podeželja, 2017.

V naslednjem okviru so prikazani primeri vprašanj za vrednotenje za posamezne programe[[38]](#footnote-38).

**Razlogi za oblikovanje posebnih vprašanj za vrednotenje pristopa LEADER/lokalnega razvoja, ki ga vodi skupnost**

Elementi vrednotenja, navedeni v preglednici, so mešanica ciljev PRP, h katerim lahko zlasti prispeva pristop LEADER/lokalni razvoj, ki ga vodi skupnost. Zato se lahko poleg skupnih vprašanj za vrednotenje za posamezna prednostna področja oblikujejo tudi vprašanja za vrednotenje za posamezne programe, da se izmeri prispevek pristopa LEADER/lokalnega razvoja, ki ga vodi skupnost, k teritorialnemu razvoju podeželskih območij.

|  |  |  |
| --- | --- | --- |
| Vprašanje za vrednotenje | Merila za presojo | Kazalniki rezultatov |
| *Mogoča razčlenitev za prednostno področje 6A*  „V kolikšni meri so operacije na podlagi pristopa LEADER/lokalnega razvoja, ki ga vodi skupnost, prispevale k ustvarjanju trajnostnih zaposlitvenih priložnosti za mlade in ženske?“ | * Ustvarjene so bile zaposlitvene priložnosti. | * Št. zaposlenih, vključno s samozaposlenimi, za več kot šest mesecev (mlajši od 25 let) * Št. zaposlenih, vključno s samozaposlenimi, za več kot šest mesecev (ženske) |
| *Mogoča razčlenitev za prednostno področje 6A ali 3A*  „V kolikšni meri so operacije na podlagi pristopa LEADER/lokalnega razvoja, ki ga vodi skupnost, prispevale k povečanju dodane vrednosti lokalnih izdelkov?“ | * Dodana vrednost lokalnih izdelkov se je povečala. | * Povečanje števila dokončanih lokalnih izdelkov (proizvedenih, predelanih in zapakiranih) * Zvišanje deleža proizvajalcev lokalnih izdelkov v končni ceni lokalnih izdelkov |
| *Mogoče posebne intervencije v okviru PRP*  „V kolikšni meri so operacije na podlagi pristopa LEADER/lokalnega razvoja, ki ga vodi skupnost, prispevale k prehodu na brezogljično družbo?“ | * Povečala se je oskrba z energijo iz obnovljivih virov (z uporabo sončne, vetrne in vodne energije). * Reciklira se več odpadkov. * Povečala se je produktivnost virov. | * Povečanje proizvodnje energije na kmetijah (biogoriva, vetrna, sončna energija …) * Povečanje proizvodnje energije v okviru projektov, ki so v lasti skupnosti (vetrna, sončna energija …) * Povečanje količine odpadkov, recikliranih v podeželskih skupnostih * Povečanje prihrankov energije pri prostočasnih in turističnih projektih |

V naslednjem okviru so prikazani primeri vprašanj za vrednotenje za posamezne programe, ki se navezujejo na pristop LEADER/lokalni razvoj, ki ga vodi skupnost[[39]](#footnote-39).

****S sintezo predhodnih vrednotenj za obdobje 2014–2020 so bile opredeljene najpogostejše kategorije ciljev pristopa LEADER/lokalnega razvoja, ki ga vodi skupnost. Na podlagi tega so prikazani nekateri primeri vprašanj za vrednotenje za posamezne programe:

|  |  |
| --- | --- |
| Primeri ciljev pristopa LEADER/lokalnega razvoja, ki ga vodi skupnost | Primeri vprašanj za vrednotenje za posamezne programe |
| Dejavno obravnavanje demografskih izzivov, družinskih struktur in struktur oskrbe (npr. DE-Brandenburg in Berlin) | „V kolikšni meri so operacije na podlagi pristopa LEADER/lokalnega razvoja, ki ga vodi skupnost, prispevale k večjemu zagotavljanju socialne oskrbe za vzdrževane osebe?“ |
| Varstvo naravne dediščine in podeželja ter skrb zanju (npr. DE-Baden-Wurttemberg) | „V kolikšni meri so operacije na podlagi pristopa LEADER/lokalnega razvoja, ki ga vodi skupnost, prispevale k boljšemu varstvu naravne dediščine?“ |
| Izboljšanje dobavne verige in lokalnih proizvodnih sistemov, kar zadeva hrano, kmetijstvo, obrt in ribištvo (npr. IT-Bolzano) | „V kolikšni meri so operacije na podlagi pristopa LEADER/lokalnega razvoja, ki ga vodi skupnost, prispevale k boljšim lokalnim proizvodnim sistemom?“ |
| Spodbujanje socialne vključenosti in zmanjševanje revščine (npr. Združeno kraljestvo-Severna Irska) | „V kolikšni meri so operacije na podlagi pristopa LEADER/lokalnega razvoja, ki ga vodi skupnost, prispevale k socialni vključenosti prikrajšanih skupin?“ |

Korak 3: Opredelite pristope k vrednotenju in metode za pristop LEADER/lokalni razvoj, ki ga vodi skupnost

Operacije v okviru pristopa LEADER/lokalnega razvoja, ki ga vodi skupnost, ki se izvajajo na podlagi strategij lokalnega razvoja, ki ga vodi skupnost, so skupaj z drugimi operacijami PRP vključene v izračun skupnih in dodatnih kazalnikov učinka, rezultatov in vpliva ter kazalnikov učinka, rezultatov in vpliva za posamezne programe. S *kazalniki učinka* se merijo neposredni učinki operacij v okviru pristopa LEADER/lokalnega razvoja, ki ga vodi skupnost. S *kazalniki rezultatov* se merijo primarni in sekundarni prispevki pristopa LEADER/lokalnega razvoja, ki ga vodi skupnost, k prednostnim področjem in doseganju njihovih ciljev. *Kazalniki vpliva* se običajno uporabljajo pri skupni oceni učinkov PRP na podeželska območja ter oceni doseganja ciljev razvoja podeželja na regionalni in nacionalni ravni ter ravni EU.

Pri odločanju o metodah bi bilo treba upoštevati naslednje preudarke.

1. Opredelitev kvantitativnih in kvalitativnih metod

|  |  |  |
| --- | --- | --- |
|  | **Kvantitativne metode** | **Kvalitativne metode** |
| Kdaj jih uporabiti? | Da se zajamejo primarni in sekundarni prispevki ukrepa LEADER/lokalnega razvoja, ki ga vodi skupnost, k doseganju ciljev prednostnih področij. | Če ni črpanja v okviru strategij lokalnega razvoja, ki ga vodi skupnost, ali če je tako črpanje majhno.  Za začetno analizo in triangulacijo kvantitativnih ugotovitev. |
| Kako? | Vzorčenje upravičencev, ki izvajajo operacije v okviru strategije lokalnega razvoja, ki ga vodi skupnost, in ki so bili označeni, kot da zagotavljajo sekundarne prispevke (prevladujoče in dodatne) k posameznim prednostnim področjem.  Podatki, zbrani z vzorčenjem, se uporabijo za izračun prispevkov operacij v okviru pristopa LEADER/lokalnega razvoja, ki ga vodi skupnost, k vrednostim kazalnikov, ki se navezujejo na prednostna področja, na katerih se pričakujejo prispevki. | Uporabite orodja, predstavljena v smernicah: [Presoja rezultatov PRP: kako se pripraviti za poročanje o vrednotenju v letu 2017, DEL III Priloge 10](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en) (npr. razgovori z deležniki, upravičenci in ciljnimi skupinami ter študije primerov). |
| *Dodatne informacije* | [Smernice „Presoja rezultatov PRP: kako se pripraviti za poročanje o vrednotenju v letu 2017“, DEL III Priloge 11](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)*.* | [Smernice „Presoja rezultatov PRP: kako se pripraviti za poročanje o vrednotenju v letu 2017“, DEL III Priloge 10.](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en) |

Korak 4: Zberite podatke in informacije

**Podatke in informacije za vrednotenje pristopa LEADER/lokalnega razvoja, ki ga vodi skupnost, na ravni PRP** bi bilo treba zbrati za:

* kazalnike učinka in rezultatov/ciljne kazalnike za prednostno področje 6B;
* kazalnike rezultatov/ciljne kazalnike za prednostna področja, za katera se s pristopom LEADER/lokalni razvoj, ki ga vodi skupnost, kažejo sekundarni prispevki;
* skupne kazalnike stanja (ti so upoštevni za več prednostnih področij);
* dodatne kazalnike in kazalnike za posamezne programe v zvezi s pristopom LEADER/lokalnim razvojem, ki ga vodi skupnost;
* kazalnike vpliva v poznejših fazah programskega obdobja.

Zbrati bi bilo treba tudi dodatne kvalitativne informacije, potrebne za odgovarjanje na vprašanja za vrednotenje.

V **zbirki podatkov o operacijah** se evidentirajo podatki za skupne kazalnike učinka in ciljne kazalnike glede operacij, ki se izvajajo v okviru strategij lokalnega razvoja, ki ga vodi skupnost, ter ki primarno in sekundarno prispevajo k prednostnim področjem razvoja podeželja (glej preglednico 2)[[40]](#footnote-40). Idealno bi bilo, da bi organ upravljanja zagotavljal skupni informacijski sistem, ki bi lahko zbiral in obdeloval ustrezne podatke in informacije za spremljanje in vrednotenje pristopa LEADER/lokalnega razvoja, ki ga vodi skupnost, na ravni PRP in lokalni ravni.

Organ upravljanja lahko zbirko podatkov o operacijah uporabi za oceno primarnih in sekundarnih prispevkov, zbiranje podatkov za dopolnilne kazalnike rezultatov ter dodatne kazalnike in kazalnike za posamezne programe, ki se navezujejo na pristop LEADER/lokalni razvoj, ki ga vodi skupnost. Na primer, če operacije v okviru pristopa LEADER/lokalnega razvoja, ki ga vodi skupnost, prispevajo k prednostnemu področju 6A in organ upravljanja uporablja dodatni kazalnik „število ustanovljenih MSP“, se lahko potrebni podatki za ta dodatni kazalnik prav tako zberejo na podlagi zbirke podatkov o operacijah**[[41]](#footnote-41)**.

*Primer zbirke podatkov o operacijah v okviru pristopa LEADER/lokalnega razvoja, ki ga vodi skupnost, je na voljo* [tukaj](https://enrd.ec.europa.eu/evaluation/publications/danish-case-study-lag-operations-database-monitoring-and-evaluation_en)*.*

Korak 5: Analizirajte informacije in odgovorite na vprašanja za vrednotenje

Zbrani podatki se uporabijo za izračun potrebnih kazalnikov (skupnih, dodatnih in za posamezne programe). To so kazalniki, ki se navezujejo na prednostna področja, h katerim pristop LEADER/lokalni razvoj, ki ga vodi skupnost, prispeva primarno ali sekundarno, in kazalniki, ki se navezujejo na skupna vprašanja za vrednotenje in vprašanja za vrednotenje za posamezne programe. Vrednosti kazalnikov in zbrane kvalitativne informacije se nato analizirajo in uporabijo pri odgovarjanju na vprašanja za vrednotenje. Te informacije so potrebne tudi za poročanje o prispevkih pristopa LEADER/lokalnega razvoja, ki ga vodi skupnost, k rezultatom/vplivom na ravni PRP, nacionalni ravni in ravni EU. To pomaga pri pridobivanju spoznanj za uspešnejše in učinkovitejše načrtovanje in izvajanje pristopa LEADER/lokalnega razvoja, ki ga vodi skupnost.



|  |  |  |  |
| --- | --- | --- | --- |
|  | |  |  | | --- | --- | | **Priporočamo**   * Opredelite podporo, ki jo akterji, odgovorni za spremljanje in vrednotenje, morda potrebujejo za izpolnitev obveznosti v smislu zagotovitve podatkov. * Določite in načrtujte dejavnosti krepitve zmogljivosti za organe upravljanja in LAS (npr. o uporabi skupne zbirke podatkov o operacijah). * Razvijte dodatne elemente vrednotenja, če skupni elementi ne zadostujejo za to, da bi se v celoti zajele vse vrste primarnih in sekundarnih prispevkov. * Oblikujte vprašanja za vrednotenje za posamezne programe, če obstajajo posebni prispevki v okviru pristopa LEADER/lokalnega razvoja, ki ga vodi skupnost, k prednostnim področjem posameznih programov in posebnim ciljem PRP ali posebnim temam vrednotenja, povezanim s pristopom LEADER/lokalnim razvojem, ki ga vodi skupnost. * Podatke začnite zbirati čim prej, da se zmanjšajo vrzeli v podatkih in upošteva časovni okvir. * Razmislite tudi o kvalitativnih kazalnikih. | **Odsvetujemo**   * Ne podcenjujte potrebe po krepitvi zmogljivosti za zbiranje, evidentiranje in zagotavljanje podatkov. * Ne razvijte prezapletenih zbirk podatkov. * Ne podcenjujte časa, ki je potreben za zbiranje in evidentiranje podatkov. * Ne oblikujte vprašanj za vrednotenje, ki so visoko v intervencijski logiki, na primer „V kolikšni meri pristop LEADER/lokalni razvoj, ki ga vodi skupnost, prispeva k pametni rasti?“ * Ne mislite samo na številke. Številni dosežki pristopa LEADER/lokalnega razvoja, ki ga vodi skupnost, niso oprijemljivi ali jih je mogoče opaziti šele dolgoročno. | |

* 1. Vrednotenje mehanizma za izvajanje pristopa LEADER/lokalnega razvoja, ki ga vodi skupnost (priporočeno)
     1. Predmet ocenjevanja

**Mehanizem za izvajanje pristopa LEADER/lokalnega razvoja, ki ga vodi skupnost**, ima pomembno vlogo pri uporabi metode LEADER. Izvedbeni mehanizem je opredeljen kot „sklop pravil, postopkov in posameznih korakov, s katerimi se cilji politike preobrazijo v končne izvedbene ukrepe prejemnikov sredstev“[[42]](#footnote-42).

Pravila in postopke za izvajanje pristopa LEADER/lokalnega razvoja, ki ga vodi skupnost, najprej na ravni PRP vzpostavi organ upravljanja. Pri oblikovanju pravil in postopkov sodelujejo tudi LAS, s tem ko jih prilagajajo posebnim lokalnim potrebam in razmeram. Organ upravljanja bi lahko na primer določil minimalni sklop ukrepov, ki se izvedejo na podlagi izbirnih meril posamezne LAS (glej poglavje 3.1).

Mehanizem za izvajanje pristopa LEADER/lokalnega razvoja, ki ga vodi skupnost, pomembno vpliva na to, koliko dodane vrednosti se ustvari. Če na primer dve državi članici uporabljata različna pravila in roke za prijavo projektov nadnacionalnega sodelovanja, to otežuje pripravo in izvedbo takih projektov. V takih razmerah je ogroženo načelo sodelovanja, posledično pa tudi metoda LEADER. Drug tak primer je lahko, če država članica omeji vrste operacij, ki naj bi se izvajale na podlagi strategij lokalnega razvoja, ki ga vodi skupnost, saj bi to lahko ogrozilo večsektorski pristop od spodaj navzgor za posamezno območje pri razvoju območja LAS.

Priporočljivo je oceniti, ali mehanizem za izvajanje PRP omogoča izvajanje metode LEADER (v polnem obsegu njenih sedmih načel). V ta namen je treba preučiti pravila, postopke in posamezne izvedbene korake. **Ocena mehanizma za izvajanje pristopa LEADER/lokalnega razvoja, ki ga vodi skupnost, ni obvezna**. Vendar je pomembna za splošno vrednotenje pristopa LEADER/lokalnega razvoja, ki ga vodi skupnost, poleg tega zagotavlja informacije za vrednotenje dodane vrednosti.

Ocena mehanizma za izvajanje pristopa LEADER/lokalnega razvoja, ki ga vodi skupnost, deležnikom pomaga razumeti, kako so pravila in postopki vplivali na uporabo metode LEADER.

* + 1. Po korakih: kako oceniti mehanizem za izvajanje pristopa LEADER/lokalnega razvoja, ki ga vodi skupnost?



Korak 1: Razvijte elemente za vrednotenje posameznih programov

Pri vrednotenju mehanizma za izvajanje pristopa LEADER je treba odgovoriti na vprašanje: „**V kolikšni meri je mehanizem za izvajanje PRP zagotovil uporabo metode LEADER?“** Na ravni PRP je vrednotenje osredotočeno na tiste izvedbene faze, ki jih nadzoruje organ upravljanja. Slika v nadaljevanju prikazuje primere faz in korakov v izvedbenem mehanizmu.


Pri oceni mehanizma za izvajanje pristopa LEADER/lokalnega razvoja, ki ga vodi skupnost, so predlagani naslednji delovni koraki:

* **Podrobno določite mehanizem za izvajanje pristopa LEADER/lokalnega razvoja, ki ga vodi skupnost**. Upoštevati je treba, da je mehanizem za izvajanje ukrepa št. 19 po eni strani del splošnega mehanizma za izvajanje PRP, po drugi strani pa mora vključevati metodo LEADER.
* **Opredelite merila za posamezne programe** na način, ki kaže „idealno uporabo“ metode LEADER za zbiranje dokazov, zagotovitev presoj in določitev primernih kazalnikov. To so predvsem kazalniki učinka, čeprav je lahko koristno vključiti tudi nekatere procesne kazalnike (npr. povprečno trajanje standardnih postopkov).

V nadaljevanju je navedenih nekaj primerov, kako bi bilo mogoče preučiti izvedbeni mehanizem, ki ga vzpostavi in vodi organ upravljanja (po možnosti v sodelovanju z drugimi posredniškimi organi in nacionalno mrežo za podeželje):

* Koliko in kako je organ upravljanja vplival na oblikovanje in razmejitev območij LAS?
* Koliko in kako so lokalni akterji (npr. LAS iz prejšnjega obdobja) sodelovali pri zasnovi ukrepa LEADER in izvedbenega mehanizma?

1. Združevanje metode LEADER in mehanizma za izvajanje pristopa LEADER/lokalnega razvoja, ki ga vodi skupnost, na ravni PRP



Vir: Evropska služba za pomoč uporabnikom pri vrednotenju razvoja podeželja, 2017.

* Katera merila za lokalna partnerstva so bila uporabljena poleg zahtev EU?
* Kako je bil zasnovan in organiziran postopek za izbiro strategij lokalnega razvoja, ki ga vodi skupnost (komuniciranje, merila za upravičenost, posebno upoštevanje inovacij, horizontalnih tem EU ali nacionalnih vprašanj)?
* Kakšno vlogo je imel organ upravljanja v obdobju izvajanja, predvsem pri določitvi prednostnih tem in v postopku odobritve projektov, ter kako je to vplivalo na postopke odločanja na ravni LAS?
* Kako sta se zagotovili mreženje in sodelovanje?
* Koliko in kako je organ upravljanja zagotovil podporo za razvoj zmogljivosti LAS, zlasti novih, v (1) fazi prijave in (2) fazi izvajanja?

Večina učinkov mehanizma za izvajanje lokalnega razvoja, ki ga vodi skupnost, na ravni PRP se bo pokazala na lokalni ravni, tako da bo mogoče oceniti, kako je mehanizem za izvajanje PRP vplival na uporabo metode LEADER na lokalni ravni in na rezultate operacij LAS na splošno. Kar se na ravni PRP šteje za rezultat (pravila, okviri, podpora za LAS itd., ki sestavljajo izvedbeni mehanizem), na ravni LAS predstavlja vložek.

Ali bodo ustvarjeni nadaljnji učinki, je odvisno predvsem od tega, kako LAS te vložke uporabijo (npr. pri oblikovanju izvedbenega mehanizma na lokalni ravni in izvajanju strategije lokalnega razvoja, ki ga vodi skupnost, ob hkratnem izpolnjevanju zahtev metode LEADER). To pomeni, da se nadaljnji rezultati mehanizma za izvajanje programa pokažejo v dodani vrednosti metode LEADER. Za preučitev rezultatov zato glej preglednico 3 v poglavju 2.4.2, v kateri je predstavljen primer elementov vrednotenja za posamezni program, namenjenih oceni dodane vrednosti lokalnega razvoja, ki ga vodi skupnost.

Upoštevati bi bilo treba tudi ponavljajoče se učinke na **upravljanje na več ravneh** **na ravni PRP**: bolj ko so interakcije med ravnema PRP in LAS, vključno z drugimi akterji, kot so nacionalna mreža za podeželje in posredniški organi, predmet tekočih razprav in učnih procesov, več zmogljivosti bo ustvarjenih za uspešno vodenje zapletenega upravljanja na več ravneh in na načine, s katerimi se spodbuja umetnost razumnega odločanja ob deljeni odgovornosti na različnih ravneh. Ti mogoči učinki na družbeni kapital med deležniki in upravljanje na več ravneh se lahko obravnavajo s kazalniki rezultatov na ravni PRP.

1. Mogoči učinki mehanizma za izvajanje PRP na različnih ravneh



Vir: Evropska služba za pomoč uporabnikom pri vrednotenju razvoja podeželja, 2017.

Korak 2: Opredelite in izberite metode vrednotenja

**Metode vrednotenja**, ki so najustreznejše za oceno mehanizma za izvajanje pristopa LEADER/lokalnega razvoja, ki ga vodi skupnost, so predvsem kvalitativne. Močan družbeno-gospodarski vidik, izražen v načelih lokalnega razvoja, ki ga vodi skupnost, kaže, da je lahko zelo primeren pristop participativnega vrednotenja. **Participativno vrednotenje** izvedbenega mehanizma bi moralo vključevati tiste deležnike, ki lahko zagotovijo koristne informacije o učinkih pristopa LEADER/lokalnega razvoja, ki ga vodi skupnost, in uporabi načel slednjega (organi upravljanja, plačilne agencije, nacionalne mreže za podeželje, LAS in drugi).

Med metodami, predlaganimi za to oceno, so:

1. standardne metode vrednotenja, kot so razgovori, ankete in študije primerov;
2. participativne metode, kot so spremljanje najvidnejših sprememb, analiza možnosti in ozkih grl, „mašenje razpok“ ali „lokalni multiplikator 3“[[43]](#footnote-43);
3. inovativne participativne metode, kot so metoda za oceno učinka programa in projekta, ki je zelo primerna za analiziranje načel lokalnega razvoja, ki ga vodi skupnost, v primerjavi s standardnimi ukrepi v okviru PRP;
4. metode analize mrež, kot sta analiza socialnih omrežij ali družbeno knjigovodstvo[[44]](#footnote-44).

Korak 3: Zberite podatke in informacije

Potrebne informacije za vrednotenje mehanizma za izvajanje pristopa LEADER/lokalnega razvoja, ki ga vodi skupnost, so opredeljene s posebnimi metodami vrednotenja, ki se uporabljajo za njegovo oceno. Izvajalec vrednotenja lahko dodatne informacije zbere tudi s kvalitativnimi metodami na podlagi ciljnih skupin, osebnih razgovorov itd.

Korak 4: Analizirajte informacije

Zbrani podatki in informacije deležnikov se analizirajo in razložijo, da bi se presodila dejanska uporaba metode LEADER v posameznem PRP. Ugotovitve se lahko uporabijo pri odgovarjanju na vprašanja za vrednotenje za posamezne programe, ki se nanašajo na načela lokalnega razvoja, ki ga vodi skupnost.

|  |  |  |  |
| --- | --- | --- | --- |
|  | |  |  | | --- | --- | | **Priporočamo**   * Načela lokalnega razvoja, ki ga vodi skupnost, obravnavajte kot sestavni del izvajanja pristopa LEADER/lokalnega razvoja, ki ga vodi skupnost. * Pri odgovarjanju na vprašanje za vrednotenje uporabljajte predvsem kvalitativne metode. * Preverite veljavne smernice o najrazličnejših koristnih participativnih metodah. | **Odsvetujemo**   * Posameznih načel lokalnega razvoja, ki ga vodi skupnost, ne obravnavajte ločeno, ampak kot skladno celoto metode LEADER. * Ne podcenjujte koristnosti kvalitativne metode za vrednotenje metode LEADER. | |

* 1. Vrednotenje dodane vrednosti pristopa LEADER/lokalnega razvoja, ki ga vodi skupnost (priporočeno)
     1. Predmet ocenjevanja

**Dodana vrednost pristopa LEADER/lokalnega razvoja, ki ga vodi skupnost**, je opredeljena kot koristi, ki jih prinaša pravilna uporaba metode LEADER. Na ravni PRP se meri na podlagi ocene (a) izboljšanja družbenega kapitala med vključenimi deležniki, (b) sprememb pri upravljanju PRP zaradi pristopa LEADER/lokalnega razvoja, ki ga vodi skupnost, ter (c) pozitivnih učinkov metode LEADER na rezultate in vplive PRP.

1. **Družbeni kapital** je večrazsežnostni pojem, ki vključuje: „značilnosti družbene organizacije, kot so mreže, norme in zaupanje družbe, ki lajšajo usklajevanje in sodelovanje v vzajemno korist“. Družbeni kapital temelji na procesih, ki so ključni za razvoj skupnosti ter delovanje povezane in vključujoče družbe.

Pri **oceni družbenega kapitala** kot dodane vrednosti metode LEADER na ravni PRP se upoštevajo družbeni procesi, zmogljivosti in odnosi med vsemi sodelujočimi deležniki. Pravilna uporaba metode LEADER lahko na primer:

* okrepi **medsebojno podporo in zaupanje** med organom upravljanja, plačilno agencijo, nacionalno mrežo za podeželje, LAS in njihovimi upravičenci ter poveča sodelovanje vseh deležnikov pri zasnovi in izvajanju pristopa od spodaj navzgor;
* vodi do pravih partnerstev med deležniki na vseh ravneh, **skupnih norm in vrednot** ter lažjega uspešnega in učinkovitega komuniciranja;
* omogoči **izboljšanje znanja, spretnosti in informiranosti** na podlagi dobro uveljavljenega mreženja in sodelovanja med sodelujočimi deležniki, ki je potrebno za izvajanje pristopa LEADER/lokalnega razvoja, ki ga vodi skupnost, in izpolnitev njegovih ciljev.

1. **Upravljanje na več ravneh** je pomemben vidik izvajanja politik EU[[45]](#footnote-45). Zanj so značilne pogoste in zapletene interakcije med različnimi vladnimi in nedržavnimi akterji, ki so vključeni v kohezijsko odločanje in politiko EU na splošno.

**Upravljanje na več ravneh v okviru pristopa LEADER/lokalnega razvoja, ki ga vodi skupnost**, je mogoče razumeti kot horizontalne in vertikalne interakcije med vladnimi in nevladnimi deležniki, vključenimi v izvajanje pristopa LEADER/lokalnega razvoja, ki ga vodi skupnost, na ravni EU ter nacionalni, regionalni in lokalni ravni. Te interakcije lahko potekajo v obliki operacionaliziranega in institucionaliziranega sodelovanja, ko se pristop LEADER/lokalni razvoj, ki ga vodi skupnost, zasnuje in izvaja v skladu z metodo LEADER.

Pri **oceni upravljanja na več ravneh** kot dodani vrednosti pristopa LEADER/lokalnega razvoja, ki ga vodi skupnost, bi bilo treba na primer upoštevati naslednje:

* **krepitev deljenega upravljanja pristopa LEADER/lokalnega razvoja, ki ga vodi skupnost**:
* med različnimi ravnmi (vertikalno), na primer med organom upravljanja, LAS in nacionalnimi mrežami za podeželje, da se olajša širše sodelovanje javnega sektorja in NVO/civilne družbe kot enakovrednih partnerjev;
* na isti ravni (horizontalno), na primer med organom upravljanja in plačilno agencijo, da se omogoči nemoteno izvajanje pristopa LEADER/lokalnega razvoja, ki ga vodi skupnost; med organi upravljanja za druge operativne programe, da se izboljšata sodelovanje in upravljanje med različnimi skladi ESI ter dosežejo cilji lokalnega razvoja, ki ga vodi skupnost, določeni v partnerskem sporazumu (npr. skupna uporaba zbirke podatkov o operacijah), in med LAS, da se omogoči prenos spretnosti in znanja;
* **inovativne prakse upravljanja** pri pristopu LEADER/lokalnem razvoju, ki ga vodi skupnost (npr. participativne javno-zasebne delovne skupine za razvoj nacionalnih/regionalnih smernic za zasnovo pristopa LEADER/lokalnega razvoja, ki ga vodi skupnost).

1. **Izboljšani rezultati in vplivi PRP:** pristop LEADER/lokalni razvoj, ki ga vodi skupnost, pomeni drugačno obliko izvajanja EKSRP: metodo LEADER uporablja za obravnavanje lokalnih potreb in prispevanje k ciljem politike razvoja podeželja na ravni EU/nacionalni/regionalni ravni. Strategije lokalnega razvoja, ki ga vodi skupnost, razvijajo LAS, kar omogoča bolje prilagojene intervencije. LAS odločajo o tem, kaj, kje, za koga in kako se bodo sredstva porabila za obravnavanje lokalnih potreb in izpolnitev zadevnih ciljev.

Pri uporabi metode LEADER se dodana vrednost ustvarja tudi v smislu **izboljšanih rezultatov in vplivov PRP.** Pri ocenjevanju tega vidika bi se lahko upoštevalo naslednje:

* prispevki k doseganju ciljev podeželske politike se lahko povečajo z učinkovitejšim in celovitejšim pristopom pri osredotočanju na potrebe podeželskih območij;
* s pravilno uporabo pristopa od spodaj navzgor je mogoče ustvariti **več trajnostnih delovnih mest**. Ta delovna mesta so bolj prilagojena lokalnim potrebam, zagotavljajo boljše možnosti za zaslužek lokalnemu prebivalstvu in pomagajo ustaviti padanje števila prebivalcev na podeželskih območjih;
* pravilna uporaba načela inovativnosti lahko pomaga ustvariti več **inovativnih izdelkov**. Z njimi je mogoče prodreti na nišne trge na območju lokalnega razvoja, ki ga vodi skupnost, in zunaj njega.

Ocena dodane vrednosti pristopa LEADER/lokalnega razvoja, ki ga vodi skupnost, ni obvezna, vendar je zelo koristna. Pomaga razumeti, kaj EKSRP, če se izvaja po metodi LEADER, prinaša poleg učinkov, ustvarjenih z običajnim izvajanjem ukrepov za razvoj podeželja.

* + 1. Po korakih: kako izmeriti dodano vrednost pristopa LEADER/lokalnega razvoja, ki ga vodi skupnost?



Korak 1: Preverite posamezne cilje v zvezi z dodano vrednostjo pristopa LEADER/lokalnega razvoja, ki ga vodi skupnost, v intervencijski logiki in razvijte elemente vrednotenja za posamezne programe

**Za vrednotenje dodane vrednosti pristopa LEADER/lokalnega razvoja, ki ga vodi skupnost, ni skupnih elementov vrednotenja.** Države članice bi jih zato morale razviti in oceniti ta vidik. Čeprav je to idealno storiti na začetku programskega obdobja, se lahko stori tudi pozneje, ko izvajalci vrednotenja PRP oblikujejo posamezne elemente vrednotenja, o katerih se lahko nadalje posvetujejo z deležniki. **Vprašanja za vrednotenje za posamezne programe** bi morala zajemati naslednje vidike:

**Primeri elementov vrednotenja za posamezne programe za oceno dodane vrednosti pristopa LEADER/lokalnega razvoja, ki ga vodi skupnost**

|  |  |  |
| --- | --- | --- |
| **Vprašanje za vrednotenje** | **Merila za presojo** | **Kazalniki rezultatov (kvantitativni in kvalitativni)** |
| V kolikšni meri je pristop LEADER/lokalni razvoj, ki ga vodi skupnost, prispeval k ustvarjanju dodane vrednosti na ravni PRP? | Zaradi izvajanja pristopa LEADER/lokalnega razvoja, ki ga vodi skupnost, se je družbeni kapital izboljšal. | * Izboljšanje medsebojne podpore in zaupanja med organom upravljanja, plačilno agencijo, nacionalno mrežo za podeželje, LAS (skupne norme in vrednote). * Krepitev sodelovanja vseh deležnikov pri zasnovi in izvajanju pristopa LEADER/lokalnega razvoja, ki ga vodi skupnost. * Uspešnejše in učinkovitejše komuniciranje med deležniki. * Krepitev zmogljivosti (znanja, spretnosti in informiranosti) deležnikov, vključenih v izvajanje pristopa LEADER/lokalnega razvoja, ki ga vodi skupnost (npr. strateško načrtovanje, spremljanje in vrednotenje). |
|  | Zaradi izvajanja pristopa LEADER/lokalnega razvoja, ki ga vodi skupnost, je bil vzpostavljen učinkovit sistem upravljanja na več ravneh. | * Razvoj inovativnih praks upravljanja. * Izboljšano usklajevanje med različnimi ravnmi upravljanja. * Izboljšana kakovost interakcij med zadevnimi institucijami. * Izboljšana kakovost interakcij med javnimi in nejavnimi deležniki. |
|  | Rezultati PRP so se zaradi izvajanja metode LEADER izboljšali. | * Povečanje zmogljivosti deležnikov, vključenih v pristop LEADER/lokalni razvoj, ki ga vodi skupnost. * Rezultati PRP so se izboljšali (isti kazalniki rezultatov kot za vrednotenje PRP so se uporabili za merjenje učinkov operacij, izvedenih na podlagi ukrepa št. 19, v primerjavi z učinki operacij, izvedenih na podlagi drugih ukrepov).  *Opomba: upoštevajte samo prednostna področja s sekundarnimi učinki ukrepa št. 19.* |

1. izboljšanje družbenega kapitala, ustvarjenega med vključenimi deležniki;
2. upravljanje pristopa LEADER/lokalnega razvoja, ki ga vodi skupnost, na več ravneh;
3. izboljšanje rezultatov in vplivov PRP zaradi uporabe metode LEADER.

**Pred oblikovanjem elementov vrednotenja za posamezne programe je pomembno opredeliti pričakovano dodano vrednost** na ravni PRP za vse tri vidike. To zadeva oblikovanje ciljev, ki naj bi bili doseženi na podlagi dodane vrednosti pristopa LEADER/lokalnega razvoja, ki ga vodi skupnost, ter opredelitev tem vrednotenja in povezanih elementov vrednotenja za posamezne programe.

Koraka 2 in 3: Opredelite in izberite metode/pristope vrednotenja, zberite podatke in informacije

Po opredelitvi omenjenih elementov vrednotenja (vprašanja za vrednotenje, merila za presojo in kazalniki) je pomembno določiti, katere podatke in informacije je treba zbrati. Za številne od predlaganih kazalnikov bi bilo podatke mogoče zbrati v okviru spremljanja dejavnosti, kot jih organizirajo organi upravljanja, nacionalne mreže za podeželje in drugi (npr. delovne skupine, seminarji, delavnice itd.). V okviru tega so tudi ankete, razgovori in ciljne skupine z deležniki, vključenimi v pristop LEADER/lokalni razvoj, ki ga vodi skupnost, pomembni viri za kvantitativne in kvalitativne kazalnike (kot je navedeno v prejšnji preglednici, so to večinoma kazalniki rezultata). Izbira tehnik zbiranja podatkov in informacij je odvisna od uporabljenih metod vrednotenja. Pri oceni dodane vrednosti pristopa LEADER/lokalnega razvoja, ki ga vodi skupnost, se morajo izvajalci vrednotenja morda zanašati predvsem na kvalitativne metode.

Pri oceni dodane vrednosti pristopa LEADER/lokalnega razvoja, ki ga vodi skupnost, se morda lahko uporabijo metode, predlagane za vrednotenje mehanizma za izvajanje navedenega pristopa/razvoja (glej poglavje 2.3.2). Pregled in kratek opis ustreznih kvalitativnih metod sta na voljo v drugih obstoječih smernicah[[46]](#footnote-46).

Korak 4: Analizirajte informacije in odgovorite na vprašanja za vrednotenje

Podatke in informacije, ki jih zagotovijo različne vrste deležnikov v okviru pristopa LEADER/lokalnega razvoja, ki ga vodi skupnost, bi bilo treba analizirati in razložiti ter oceniti višino in obseg ustvarjene dodane vrednosti. Na primer, z analizo bi bilo treba poskusiti prikazati:

* ali so se okrepile povezave in zmogljivosti (znanje in spretnosti) med deležniki v okviru pristopa LEADER/lokalnega razvoja, ki ga vodi skupnost, na različnih ravneh upravljanja;
* ali so se okrepile horizontalne in vertikalne interakcije med deležniki, vključenimi v izvajanje pristopa LEADER/lokalnega razvoja, ki ga vodi skupnost (npr. ali so LAS sodelovale pri oblikovanju ukrepa LEADER/lokalnega razvoja, ki ga vodi skupnost, v PRP), in
* ali so se zaradi uporabe metode LEADER v izvedbenem mehanizmu izboljšali rezultati PRP (zaradi učinkovitejšega doseganja ciljev prednostnih področij podeželske politike in PRP).

Zbrani dokazi se uporabijo pri odgovarjanju na vprašanja za vrednotenje za posamezne programe. Ugotovitve bodo nazadnje pripomogle k uspešnejšemu in učinkovitejšemu načrtovanju in izvajanju pristopa LEADER/lokalnega razvoja, ki ga vodi skupnost.

|  |  |  |  |
| --- | --- | --- | --- |
|  | |  |  | | --- | --- | | **Priporočamo**   * Dodano vrednost obravnavajte kot sestavni del pristopa LEADER/lokalnega razvoja, ki ga vodi skupnost. * Izboljšano upravljanje na več ravneh, izboljšan družbeni kapital ter izboljšane rezultate in vplive PRP obravnavajte kot tri vidike dodane vrednosti pristopa LEADER/lokalnega razvoja, ki ga vodi skupnost. * Uporabljajte participativne metode in jih triangulirajte. | **Odsvetujemo**   * Dodano vrednost je napačno presojati kot ločeno komponento pristopa LEADER/lokalnega razvoja, ki ga vodi skupnost. * Dodane vrednosti ne obravnavajte kot posredni učinek pristopa LEADER/lokalnega razvoja, ki ga vodi skupnost. | |

* 2. Poročanje o vrednotenju pristopa LEADER/lokalnega razvoja, ki ga vodi skupnost, na ravni PRP

Na ravni PRP se o ugotovitvah vrednotenja pristopa LEADER/lokalnega razvoja, ki ga vodi skupnost, poroča skupaj z ugotovitvami vrednotenja PRP v letnih poročilih o izvajanju in poročilu o naknadnem vrednotenju. Po želji se lahko pripravi tudi ločeno poročilo o vrednotenju (npr. če se izvede samostojno vrednotenje pristopa LEADER/lokalnega razvoja, ki ga vodi skupnost). Ugotovitve vrednotenja se lahko razširjajo v različnih oblikah, odvisno od tega, katerim deležnikom so namenjene.

Poročanje v predlogi SFC za letno poročilo o izvajanju

*Odgovori na skupna vprašanja za vrednotenje v letnih poročilih o izvajanju, predloženih v letih 2017 in 2019*

Pristop LEADER/lokalni razvoj, ki ga vodi skupnost, je običajno načrtovan v okviru prednostnega področja 6B, vendar prispeva tudi k drugim prednostnim področjem v skladu z intervencijsko logiko pristopa LEADER/lokalnega razvoja, ki ga vodi skupnost. Posledično se lahko o ugotovitvah glede prispevkov pristopa LEADER/lokalnega razvoja, ki ga vodi skupnost, načeloma poroča pri vseh skupnih vprašanjih za vrednotenje, povezanih s prednostnimi področji, v poglavju 7 predloge SFC za letni poročili o izvajanju, predloženi v letih 2017 in 2019. Ustrezna skupna vprašanja za vrednotenje, povezana s prednostnimi področji, so tista, pri katerih operacije, izvedene na podlagi strategij lokalnega razvoja, ki ga vodi skupnost, kažejo primarne ali sekundarne prispevke (glej poglavje 2.3.1).

O prispevkih pristopa LEADER/lokalnega razvoja, ki ga vodi skupnost, se v predlogi SFC poroča na naslednji način:

* bodisi se količinsko opredelijo kot delež vrednosti, doseženih pri skupnih kazalnikih rezultatov/ciljnih kazalnikih in dodatnih kazalnikih, če so jih države članice uporabile pri odgovarjanju na skupna vprašanja za vrednotenje[[47]](#footnote-47);
* bodisi se ocenijo kvalitativno na podlagi teoretičnih ali kvalitativnih metod[[48]](#footnote-48).

O **primarnih prispevkih** pristopa LEADER/lokalnega razvoja, ki ga vodi skupnost, kot so privzeto načrtovani v okviru prednostnega področja 6B, se bo poročalo v letnih poročilih o izvajanju, predloženih v letih 2017 in 2019, predvsem na podlagi odgovora na skupno vprašanje za vrednotenje št. 17 (glej poglavje 2.3.1).

O **sekundarnih prispevkih** bi bilo treba poročati na podlagi vseh odgovorov na skupna vprašanja za vrednotenje, ki se navezujejo na prednostna področja, h katerim je prispeval pristop LEADER/lokalni razvoj, ki ga vodi skupnost. V primeru skupnih vprašanj za vrednotenje št. 4, 11, 12, 13 in 14[[49]](#footnote-49) bi bilo treba sekundarne prispevke prikazati tudi kot delež bruto vrednosti, izračunanih na podlagi skupnih in dodatnih kazalnikov, uporabljenih pri odgovarjanju na zadevno skupno vprašanje za vrednotenje.

1. Pregled poročanja o pristopu LEADER/lokalnem razvoju, ki ga vodi skupnost, odgovornosti za poročanje in ciljne skupine.

|  |  |  |
| --- | --- | --- |
| **Oblika poročanja** | **Pristojni organi** | **Prejemniki** |
| Ugotovitve vrednotenja pristopa LEADER/lokalnega razvoja, ki ga vodi skupnost, kot del letnega poročila o izvajanju, predloženega na predlogi SFC (sistem za upravljanje sredstev v EU) | Organ upravljanja | Evropska komisija |
| Ugotovitve vrednotenja pristopa LEADER/lokalnega razvoja, ki ga vodi skupnost, kot del poročila o naknadnem vrednotenju PRP | Izvajalci vrednotenja | Organ upravljanja, odbor za spremljanje, Evropska komisija |
| Samostojno poročilo o vrednotenju pristopa LEADER/lokalnega razvoja, ki ga vodi skupnost | Izvajalci vrednotenja | Organ upravljanja, odbor za spremljanje, Evropska komisija |
| Povzetki ugotovitev vrednotenja pristopa LEADER/lokalnega razvoja, ki ga vodi skupnost | Organ upravljanja in izvajalci vrednotenja | Različne skupine deležnikov v okviru pristopa LEADER/lokalnega razvoja, ki ga vodi skupnost, odbor za spremljanje, združenja LAS, upravičenci, nacionalne mreže za podeželje itd. |
| Kratek povzetek ugotovitev vrednotenja pristopa LEADER/lokalnega razvoja, ki ga vodi skupnost, osredotočen na glavna vprašanja | Organ upravljanja | Splošna javnost |

**Poleg** skupnih vprašanj za vrednotenje, ki se nanašajo na prednostna področja, se bodo prispevki pristopa LEADER/lokalnega razvoja, ki ga vodi skupnost, upoštevali pri odgovorih na druge vrste skupnih vprašanj za vrednotenje, kot so:

* skupno vprašanje za odločanje št. 19 o programskih sinergijah v poglavju 7 letnega poročila o izvajanju, predloženega v letu 2017;
* skupno vprašanje za odločanje št. 29 o prispevkih programa k cilju SKP glede doseganja uravnoteženega teritorialnega razvoja podeželskih gospodarstev in skupnosti, vključno z ustvarjanjem in ohranjanjem delovnih mest, v poglavju 7 letnega poročila o izvajanju, predloženega v letu 2019;
* druga skupna vprašanja za vrednotenje, ki se nanašajo na cilje na ravni EU, če se uporabljajo v poglavju 7 letnega poročila o izvajanju, predloženega v letu 2019.

*Odgovori na vprašanja za vrednotenje za posamezne programe v letnih poročilih o izvajanju, predloženih v letih 2017 in 2019*

Organi upravljanja so v načrt vrednotenja morda vključili posebno temo vrednotenja, povezano s pristopom LEADER/lokalnim razvojem, ki ga vodi skupnost (npr. oceno metode LEADER oziroma enega ali več načel lokalnega razvoja, ki ga vodi skupnost), in ji dodali vprašanja za vrednotenje za posamezne programe. Vprašanja za vrednotenje za posamezne programe lahko izvajalec vrednotenja razvije tudi v poznejši fazi in se o njih dogovori z organom upravljanja. V obeh primerih bo organ upravljanja pozvan, naj o zadevnih ugotovitvah vrednotenja poroča v posebni preglednici (odgovori na vprašanja za vrednotenje za posamezne programe) v poglavju 7 letnega poročila o izvajanju, predloženega v letih 2017 in 2019.

*Poročanje v standardnem letnem poročilu o dejavnostih*

Države članice morajo o vsaki dejavnosti vrednotenja, dokončanem vrednotenju in dejavnostih obveščanja, ki so povezani s pristopom LEADER/lokalnim razvojem, ki ga vodi skupnost, poročati v standardnem letnem poročilu o dejavnostih – poglavje 2. Če se organ upravljanja odloči izvesti samostojno vrednotenje pristopa LEADER/lokalnega razvoja, ki ga vodi skupnost (osredotočeno na pristop LEADER/lokalni razvoj, ki ga vodi skupnost, kot celoto ali posamezni vidik), in je bilo vrednotenje vključeno v načrt vrednotenja PRP, bo moral o tem vrednotenju poročati v poglavju 2 standardnega letnega poročila o izvajanju za leto, v katerem je vrednotenje potekalo.

Poročanje v okviru naknadnega vrednotenja PRP

Ob zaključku programa, vendar najpozneje leta 2024, bi bilo treba z vrednotenjem pristopa LEADER/lokalnega razvoja, ki ga vodi skupnost, v okviru naknadnega vrednotenja PRP prikazati njegove prispevke k ciljem, rezultatom in vplivom PRP ter njihovo uspešnost in učinkovitost. Podobno kot v letnih poročilih o izvajanju, predloženih v letih 2017 in 2019, bi bilo treba tudi pri naknadnem vrednotenju zagotoviti posodobljene odgovore na skupna vprašanja za vrednotenje. V teh posodobljenih odgovorih bi se morale upoštevati vse končane intervencije in prispevki pristopa LEADER/lokalnega razvoja, ki ga vodi skupnost. Poleg tega bi bilo treba količinsko opredeliti prispevke operacij v okviru pristopa LEADER/lokalnega razvoja, ki ga vodi skupnost, k vrednostim kazalnikov.

Samostojno poročilo o vrednotenju pristopa LEADER/lokalnega razvoja, ki ga vodi skupnost

Kadar organ upravljanja poleg obveznih dejavnosti vrednotenja, povezanih z EU, v načrt vrednotenja vključi tudi samostojno vrednotenje pristopa LEADER/lokalnega razvoja, ki ga vodi skupnost, se lahko pričakuje, da izvajalci vrednotenja organu upravljanja predložijo popolno poročilo o vrednotenju. Vanj so vključene ugotovitve, sklepi in priporočila za oblikovalce politik in druge vključene deležnike, da bi se na zadevnih področjih izboljšala zasnova in izvajanje pristopa LEADER/lokalnega razvoja, ki ga vodi skupnost.

Druge oblike poročanja

Organ upravljanja bi moral ugotovitve razširjati v obliki, ki je za uporabnike prijaznejša od tistih, ki se v EU uporabljajo za uradno poročanje. Čeprav slednje omogočajo učinkovitejše združevanje in obdelavo informacij na ravni EU, je oblike, ki jih uporabljajo organi upravljanja, mogoče prilagoditi posameznim ciljnim skupinam ter jih narediti privlačnejše in lažje berljive. Med temi oblikami bi bili na primer lahko kratek pregled ugotovitev, sklepov in priporočil vrednotenja za širšo javnost ali kratke različice odgovorov na vprašanja za vrednotenje za različne uporabnike. Posebni povzetki se lahko uporabijo za poročanje odboru za spremljanje ali različnim združenjem deležnikov.

* 1. Razširjanje in nadaljnje spremljanje vrednotenja pristopa LEADER/lokalnega razvoja, ki ga vodi skupnost, na ravni PRP

Razširjanje ugotovitev vrednotenja pristopa LEADER/lokalnega razvoja, ki ga vodi skupnost

Uporabnost vrednotenja je odvisna od razširjanja, nadaljnjega spremljanja in uporabe njegovih ugotovitev. **Sporočanje in razširjanje ugotovitev vrednotenja** imata ključno vlogo pri:

* zvišanju ravni prevzemanja odgovornosti;
* lajšanju pretoka znanja o prispevkih pristopa LEADER/lokalnega razvoja, ki ga vodi skupnost, k ciljem PRP;
* priznavanju pomembnosti metode LEADER za ustvarjanje dodane vrednosti;
* zagotavljanju odgovornosti in uporabe rezultatov vrednotenja v PRP.

Sistem sporočanja[[50]](#footnote-50) in razširjanja[[51]](#footnote-51) pristopa LEADER/lokalnega razvoja, ki ga vodi skupnost, je vključen v širši sistem PRP. Pomembno je izrecno opredeliti, katere ugotovitve vrednotenja bi bilo treba poslati različnim deležnikom v okviru pristopa LEADER/lokalnega razvoja, ki ga vodi skupnost. Glavno obliko in kanale obveščanja določi organ upravljanja, ki lahko sodeluje z nacionalno mrežo za podeželje. Poročila o vrednotenju bi morala biti na voljo vsem zadevnim akterjem in splošni javnosti (npr. prek spletišča organa upravljanja/PRP). Ugotovitve vrednotenja se lahko uporabijo samo, če so ciljnim prejemnikom sporočene pravočasno in učinkovito.

Učinkovita strategija sporočanja in razširjanja bi morala:

* uporabiti družbene medije in novo tehnologijo za razširjanje rezultatov pristopa LEADER/lokalnega razvoja, ki ga vodi skupnost;
* okrepiti razprave s srečanji in delavnicami ter tako prispevati k boljšemu razumevanju in razlagi ugotovitev in priporočil vrednotenja;
* združevati pristope, ki vključujejo ustno in pisno formalno in neformalno sporočanje.

Nadaljnje spremljanje rezultatov vrednotenja

Vrednotenje je orodje strateškega upravljanja. Kadar se ugotovitve vrednotenja uporabijo učinkovito, vodijo do izboljšanja zasnove in izvajanja pristopa LEADER/lokalnega razvoja, ki ga vodi skupnost, ter spodbujajo kulturo organizacijskega učenja in krepijo odgovornost za rezultate.

Za kakovost vrednotenja je odgovoren organ upravljanja. Visokokakovostno vrednotenje pogosteje prispeva k boljši zasnovi politik in učinkovitejšemu izvajanju.

Mehanizmi za nadaljnje spremljanje priporočil vrednotenja pristopa LEADER/lokalnega razvoja, ki ga vodi skupnost, so enaki kot za PRP, tako da so opisani v [smernicah „Presoja rezultatov PRP:kako se pripraviti za poročanje o vrednotenju v letu 2017“.](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en)

2. Vrednotenje pristopa LEADER/lokalnega razvoja, ki ga vodi skupnost, na ravni LAS
   1. Kaj in kako vrednotiti na lokalni ravni?

Kaj vrednotiti na lokalni ravni?

Kot je navedeno v delu I navedenih smernic, obstajajo obvezni in priporočeni elementi za izvedbo dejavnosti vrednotenja pristopa LEADER/lokalnega razvoja, ki ga vodi skupnost, na lokalni ravni (glej poglavje 1.2.2). Da bi bili vrednotenje in samoocenjevanje celoviti in zanesljivi, smernice vsebujejo informacije o tem, kaj se lahko šteje za zelo priporočljivo **prakso.**

**Te smernice so osredotočene na strategije lokalnega razvoja, ki ga vodi skupnost, financirane izključno iz EKSRP, tj. LAS, ki se financirajo samo iz EKSRP.**

Poleg **obvezne ocene strategije lokalnega razvoja, ki ga vodi skupnost**, se s smernicami priporoča ocena na lokalni ravni, kar zadeva (glej poglavje 1.2.2):

1. animacijo LAS,
2. mehanizem za izvajanje pristopa LEADER/lokalnega razvoja, ki ga vodi skupnost, pri zagotavljanju metode LEADER,
3. dodano vrednost pristopa LEADER/lokalnega razvoja, ki ga vodi skupnost.

Čeprav je med temi komponentami koristno razlikovati z analitičnega vidika (glej poglavje 1.2.3), jih ni mogoče zlahka ločiti. Na sliki 15 je prikazana medsebojna povezava med izvajanjem metode LEADER, pri čemer je poseben poudarek na

* izvedbenem mehanizmu na ravni PRP in LAS, ter
* dejavnostmi LAS:
* s širšega vidika animacije območja in
* z ožjega vidika izvajanja strategije lokalnega razvoja, ki ga vodi skupnost.

Vse to naj bi skupaj ustvarilo dodano vrednost pristopa LEADER, ki bi se morala izraziti kot izboljšan družbeni kapital in lokalno upravljanje ter boljši rezultati projektov.

Na ravni vpliva naj bi ta dinamika na območju privedla do drugačnih strukturnih sprememb, kot bi bile dosežene brez uporabe metode LEADER. Te spremembe bi (se) morale:

* bolje odzivati na potrebe posameznih delov prebivalstva in območja kot celote;
* biti bolj inovativne v primerjavi s preteklimi prizadevanji na istem območju ali drugje na podobnih območjih;
* biti občutljivejše na globalne vidike lokalnega razvoja (npr. v zvezi s podnebnimi spremembami, produktivnostjo virov, okolju prijaznimi proizvodnimi vzorci, demografijo, migracijami in socialno kohezijo);
* biti bolj trajnostne (ne pa površinske in take, da se ob izteku podpore spet vzpostavi prejšnje stanje);
* spodbuditi nadaljnje spremembe v želeno smer: ta dinamika, ki poganja samo sebe, je na sliki 15 prikazana z dvosmernimi puščicami.

Izboljšanje družbenega kapitala je mogoče razumeti kot končni učinek izvajanja pristopa LEADER in kot odskočno desko za spremembe v podjetniških spretnostih, spremembe pri uporabi in vrednotenju lokalnih virov (naravnih, kulturnih in zgodovinskih), spremembe v upravnih zmogljivostih lokalnih organov (npr. občine; medobčinsko sodelovanje itd.); spremembe v institucionalnih zmogljivostih (za privabljanje, ustvarjanje in ohranjanje znanja na območju; obrambo interesov prikrajšanih skupin; omogočanje oblik sodelovanja in mreženja; vodenje in upravljanje javnih dobrin, npr. narave in okolja, pokrajine, vode, kulturne dediščine, javnih površin v mestih in vaseh).

Družbeni kapital se kaže v skupni zmogljivosti ključnih akterjev, da ustvarjajo in razvijajo nove zamisli in rešitve, ter v formalnih in neformalnih mrežah, ki na primer omogočajo izmenjavo izkušenj med različnimi okolji in različnimi vrstami območij itd.

**Dodana vrednost pristopa LEADER/lokalnega razvoja, ki ga vodi skupnost**, na lokalni ravni nastaja na podlagi različnih **vrst dejavnosti LAS**, ki se izvajajo v skladu z **metodo LEADER**. Te različne vrste dejavnosti LAS vključujejo vsaj[[52]](#footnote-52):

* Najpomembnejša dejavnost LAS je **pripravljanje in izbiranje projektov ter izvajanje strategije lokalnega razvoja, ki ga vodi skupnost**. Zadeva dejavnosti, povezane s komuniciranjem in zagotavljanjem podpore za ustvarjanje, zasnovo, izvajanje in spremljanje projektov, ter projekte sodelovanja.
* **Animacija območja LAS** lahko vključuje različne vrste pobud, ki so lahko:
* povezane z izvajanjem strategije lokalnega razvoja, ki ga vodi skupnost[[53]](#footnote-53), osredotočene na opolnomočenje lokalnih akterjev in krepitev njihove pripravljenosti, da se kosajo z izzivi z izvajanjem projektov, podprtih s strategijo LEADER/lokalnega razvoja, ki ga vodi skupnost (npr. povezane naložbe, s katerimi se krepijo konkurenčne prednosti posameznega območja; ustreznost naložb v lokalne storitve in infrastrukturo);
* ne neposredno povezane s strategijo lokalnega razvoja, ki ga vodi skupnost, ali posameznim projektom, osredotočene na območje in prebivalstvo kot taka (npr. olajšati izmenjave med deležniki, kot je navedeno v pravnem okviru, povečati ozaveščenost o lokalni (naravni in kulturni) dediščini).

1. Povezave med izvedbenim mehanizmom, dejavnostmi LAS in dodano vrednostjo



Vir: Evropska služba za pomoč uporabnikom pri vrednotenju razvoja podeželja, 2017.

**Mehanizem za izvajanje pristopa LEADER/lokalnega razvoja, ki ga vodi skupnost**, zagotavlja institucionalno ogrodje, ki se z evropske ravni spušča na lokalno raven. V skladu z določbami, uvedenimi z uredbo o EKSRP, zlasti za ukrep št. 19, ga v glavnem določijo organi upravljanja, pristojni za nacionalne in regionalne PRP. LAS lahko znotraj tega predhodno določenega okvira prilagodijo in določijo svoja pravila in postopke (merila za izbiro projektov, profili ciljnih upravičencev itd.) za izvajanje svojih operacij in izpolnjevanje potreb območja (glej poglavje 2.3.1).

**Metoda LEADER** (glej poglavje 1.1.1.) naj bi se uporabila še pred začetkom kakršnega koli ukrepanja na območju: pri oblikovanju LAS, pripravi strategije lokalnega razvoja, ki ga vodi skupnost, predvsem pa pri predhodni določitvi okvira mehanizma za izvajanje PRP/ukrepa št. 19, s katerim LAS oblikuje svoj lokalni sistem za izvajanje strategije lokalnega razvoja, ki ga vodi skupnost. LAS lahko v obdobju izvajanja svoja pravila in postopke spremeni.

Ocena mehanizma za izvajanje pristopa LEADER/lokalnega razvoja, ki ga vodi skupnost, omogoča opredelitev vrzeli in izzivov, povezanih s pravili in postopki, zasnovanimi na ravni PRP in LAS, s čimer se olajša ohranitev metode LEADER.

Vse zgoraj navedene vrste dejavnosti LAS se izvajajo z vložki (npr. skladi ESI). Imajo otipljive učinke (npr. število dejavnosti, tehnologij, objektov in drugih sredstev, usposobljenih oseb), oprijemljive in neoprijemljive rezultate (npr. več delovnih mest, nova podjetja, izdelki, storitve, znanje novih spretnosti), pa tudi oprijemljive in neoprijemljive vplive (npr. boljši zaslužek, boljšo zaposlitveno strukturo, boljšo infrastrukturo, boljši družbeni kapital).

Čeprav je vse zgoraj navedene učinke, rezultate in vplive načeloma mogoče doseči tudi s prevladujočimi ukrepi PRP, naj bi strategije, ki se izvajajo v skladu z metodo LEADER, prinašale dodano vrednost. Dodana vrednost se na lokalni ravni ustvarja v obliki **izboljšanega družbenega kapitala, izboljšanega lokalnega upravljanja in boljših rezultatov**.

Z oceno dodane vrednosti se pokaže, katere dodatne koristi (izboljšan družbeni kapital, izboljšano lokalno upravljanje, boljši rezultati) so bile ustvarjene zaradi pravilne uporabe metode LEADER v okviru dejavnosti LAS.

**Kako se dodana vrednost lahko opazi?**

|  |  |  |
| --- | --- | --- |
| Z uporabo načel lokalnega razvoja, ki ga vodi skupnost, naj bi se izboljšala družbeni kapital in lokalno upravljanje na območju LAS, ker bi se spodbudila sprememba ravnanja ključnih akterjev in/ali prebivalstva na splošno. **Spremembe ravnanja** se lahko nanašajo na (i) miselne modele in prepričanja (motivacija, samopodoba), potrebne za določeno ravnanje; (ii) zmožnosti in zmogljivosti individualnih in kolektivnih akterjev (zaupanje, vzajemnost, sodelovanje in mreže); (iii) nove priložnosti (tj. dostop do sredstev in družbene podpore (spretnosti, znanje, svetovanje)). | | |
|  | | Vrste in smeri sprememb ravnanja se lahko ocenijo na več načinov. Določeno ravnanje se lahko (i) poveča, (ii) zmanjša, (iii) okrepi, (iv) izboljša ali celo (v) ohrani kljub negativnim pritiskom. |
| **Izboljšano lokalno upravljanje** se lahko izrazi s (i) pripravljenostjo za razširitev postopkov odločanja, tako da se vključijo širši deli skupnosti in več deležnikov, pri čemer se upošteva družbeno, geografsko in institucionalno ravnovesje ter ravnovesje med spoloma, (ii) zmožnostjo in zmogljivostjo za sprejetje deljenega vodenja območja, (iii) zmogljivostjo za upravljanje sredstev iz različnih javnih in zasebnih virov, (iv) okrepitvijo zmogljivosti za vzpostavitev partnerstev in kooperativnega upravljanja, aktivne vloge pri oblikovanju upravljanja na več ravneh itd.  Želene spremembe **družbenega kapitala** in lokalnega upravljanja bi morale biti izražene že ob pripravi dejavnosti LAS (npr. opisane v intervencijski logiki strategije lokalnega razvoja, ki ga vodi skupnost, ali utemeljitvi projektov sodelovanja in različnih dejavnosti animacije). | |  |
| Kadar dejavnosti LAS ne prinesejo pričakovanih sprememb v družbenem kapitalu in njeni intervencijski logiki, jih lahko skupina za vrednotenje ali samoocenjevanje (i) bodisi poskuša narediti eksplicitne (tj. jih izpeljati iz ukrepov, ki jih je sprejela LAS), (ii) bodisi poskuša izvesti opazovanja z uporabo različnih ocenjevalnih metod. | | |
|  | Nazadnje, dodana vrednost metode LEADER bi se morala kazati tudi v obliki **boljših rezultatov** (to pomeni, da bi se morali vrsta in kakovost izvedenih projektov razlikovati od vrste in kakovosti projektov, ki se izvajajo ali bi se teoretično izvajali v okviru drugih programov/ukrepov). | |
| Te razlike se lahko izrazijo v novih nosilcih projektov, različnih vrstah projektov, ki se pojavijo zaradi nižjega pragu za dostop do financiranja, projektih, ki imajo močnejšo in trajnejšo podporo med lokalnim prebivalstvom, ker bolje odgovarjajo njegovim potrebe in so vgrajeni v lokalne strukture, zaradi česar so projekti in dodatni vplivi, ki jih lahko spodbudijo, bolj trajnostni. Te vrste primerjalne analize ni lahko izvesti v razmerah, ko je vsak projekt edinstven; če pa se to vprašanje postavi v diskurzivnem okolju (npr. ciljni skupini), bo izvajalec vrednotenja dobil zanesljive odgovore, ker lokalni akterji običajno vedo, kakšno razliko metoda LEADER prinaša v primerjavi z drugimi (ali prejšnjimi) podpornimi ukrepi. | | |

Kako vrednotiti na lokalni ravni?

**Postopek vrednotenja na ravni LAS je na splošno enak tistemu na ravni PRP** (glej poglavje 2.1)**.** LAS morajo nekatera izbrana ključna vprašanja obravnavati ob izvajanju posameznih dejavnosti vrednotenja, kot je opisano v naslednjih poglavjih.

V obdobju 2014–2020 obstajajo nove pravne zahteve v zvezi z dejavnostmi spremljanja in vrednotenja na ravni LAS. Zato lokalni deležniki morda potrebujejo posebno podporo za dokončanje teh nalog. Glavni akter, odgovoren za podporo LAS pri dejavnostih spremljanja in vrednotenja, je organ upravljanja, ki lahko dele te naloge prenese na druge deležnike, kot so nacionalna mreža za podeželje, plačilna agencija ali drugi javni organi. Primeri mogočih dejavnosti podpore za LAS so povzeti v besedilnih okvirjih na koncu poglavij od 3.2 do 3.5.

1. Ključna vprašanja, na katera je treba odgovoriti pri korakih vrednotenja



*Vir: Evropska služba za pomoč uporabnikom pri vrednotenju razvoja podeželja, 2017.*

* 1. KORAK 1: Načrtovanje dejavnosti vrednotenja na ravni LAS



(a) Opišite ureditve spremljanja in vrednotenja (obvezno)

V skladu s pravnim okvirom je **opis ureditev spremljanja in vrednotenja** strategije lokalnega razvoja, ki ga vodi skupnost, obvezen za vse LAS. V njem naj bi bilo po možnosti pojasnjeno, katere vrste dejavnosti vrednotenja bo LAS izbrala za oceno strategije lokalnega razvoja, ki ga vodi skupnost. Poleg tega bi morale biti navedene podrobnosti o namenu ocenjevalnih dejavnosti, posameznih usklajevalnih mehanizmih in odgovornostih vključenih akterjev. Opišejo se lahko posamezne teme in dejavnosti ocenjevanja. Vključiti bi bilo treba določbe za zagotovitev, da so potrebni podatki pravočasno na voljo. Usklajevanje vseh dejavnosti lahko temelji na časovnici postopka vrednotenja/samoocenjevanja. V pomoč so lahko tudi mehanizmi za krepitev zmogljivosti ter nadaljnje spremljanje in sporočanje rezultatov vrednotenja.

Priporoča se, da so ureditve spremljanja in vrednotenja opisane v obliki **načrta vrednotenja** v okviru strategije lokalnega razvoja, ki ga vodi skupnost. Organi upravljanja bi lahko določili minimalne zahteve glede vsebine takega načrta vrednotenja na ravni LAS. Mogoče vsebine takega načrta vrednotenja so opisane v naslednjih pododdelkih.

(b) Določite posebno ureditev za dejavnosti vrednotenja na lokalni ravni (priporočeno)

**Dejavnosti vrednotenja na lokalni ravni so lahko v obliki vrednotenja ali samoocenjevanja** (glej tudi poglavje 1.2.2). Vendar morata biti izbira dejavnosti vrednotenja in njihov opis v skladu z zadevnimi zahtevami organa upravljanja.

(c) Opišite namen in cilje vrednotenja/samoocenjevanja (priporočeno)

Pomembno je, da LAS same pri sebi razčistijo, **zakaj** izvajajo dejavnosti vrednotenja (namen). Morda želijo povečati preglednost in upravičenost svojih dejavnosti, dokazati njihove rezultate in dosežke ali spodbuditi učenje o tem, kako prihodnje dejavnosti LAS bolje načrtovati in izvajati.

(d) Dogovorite se o organizaciji in usklajevanju dejavnosti vrednotenja/samoocenjevanja (priporočeno)

LAS v **opisu ureditev spremljanja in vrednotenja** podrobno pojasnijo, kako so dejavnosti spremljanja in vrednotenja organizirane in usklajene. **Upravljavska struktura** LAS lahko na primer vključuje odgovornega vodjo za spremljanje in vrednotenje, ustanovitev odbora LAS za spremljanje ali delovno skupino za njeno samoocenjevanje.

**Usklajevanje med organom upravljanja in LAS** bi moralo zagotavljati, da so vzpostavljene povezave s spremljanjem in vrednotenjem PRP (npr. da se s PRP uporablja skupni informacijski sistem za zbiranje podatkov in informacij za dejavnosti spremljanja in vrednotenja na lokalni ravni).

LAS bi morala na lokalni ravni še vedno zagotavljati, da so dejavnosti spremljanja in vrednotenja ustrezno usklajene. Poleg tega bi morali biti obe dejavnosti usklajeni v primeru, da LAS izvaja vrednotenje in samoocenjevanje (npr. z uporabo enakega sklopa vprašanj za vrednotenje, kazalnikov, podatkov o spremljanju in z izmenjavo ugotovitev za poročanje na lokalni ravni) (glej poglavje 1.2.2).

(e) Načrtujte teme in dejavnosti vrednotenja/samoocenjevanja (priporočeno)

Teme vrednotenja so podlaga za oblikovanje vprašanj za vrednotenje za posamezno LAS.

LAS lahko opredelijo **posamezne teme za dejavnosti vrednotenja**:

* oceno dosežkov strategije lokalnega razvoja, ki ga vodi skupnost (rezultate in vplive strategije ter njihovo uspešnost in učinkovitost pri doseganju ciljev strategije) (Pri oceni učinkov na ravni LAS gre bolj za presojanje učinkov kot za merjenje!);
* oceno dodane vrednosti, ustvarjene na podlagi izvedbenega mehanizma in animacijskih dejavnosti;
* oceno drugih tem, ki jih izberejo LAS (npr. kakovost lokalnih partnerstev, učinkovitost upravljanja, posamezni ključni projekti/pobude, lokalna identiteta).

Skupina LAS bi lahko razvila tudi **splošne teme za vrednotenje/samoocenjevanje**. To je še zlasti koristno, če več LAS skupaj izvaja projekte sodelovanja ali mreženje za posamezne teme.

**Dejavnosti spremljanja in vrednotenja** se lahko opišejo z zaporedjem korakov – priprava, strukturiranje in izvedba dejavnosti vrednotenja, poročanje o ugotovitvah vrednotenja, njihovo razširjanje in nadaljnje spremljanje. LAS bi morale opisati, kako bodo te dejavnosti organizirane, izvedene in podprte.

(f) Zagotovite podatke in informacije za vrednotenje/samoocenjevanje (priporočeno)

**Ureditve spremljanja LAS** morajo zagotavljati, da so na voljo vsi potrebni podatki in informacije za izvedbo opredeljenih dejavnosti vrednotenja. To vključuje zagotovitev dostopa do zbirke podatkov o operacijah PRP, zbiranje dodatnih kvantitativnih in kvalitativnih informacij za kazalnike za posamezne LAS.

**Združena/skupna podatkovna zbirka** organa upravljanja in LAS se šteje za dobro prakso, da se olajša ocena strategije lokalnega razvoja, ki ga vodi skupnost. Spremljanje strategije lokalnega razvoja, ki ga vodi skupnost, povezuje s spremljanjem in vrednotenjem na ravni PRP. Enotni informacijski sistem omogoča boljše posodabljanje informacij za vrednotenja na ravni PRP. Poleg tega se lahko ista podatkovna zbirka uporabi za vrednotenje/samoocenjevanje na ravni LAS, hkrati pa se lahko v ta sistem vključijo tudi podatki, zbrani za kazalnike za posamezne LAS. Priporočeno je, da LAS dobijo popoln dostop do združene/skupne podatkovne zbirke in lahko uporabljajo njene podatke.

(g) Zagotovite potrebne zmogljivosti za dejavnosti vrednotenja na lokalni ravni (priporočeno)

Organizirati in izvesti bi bilo treba **usposabljanje za različne deležnike, vključene v dejavnosti vrednotenja pristopa** **LEADER/lokalnega razvoja, ki ga vodi skupnost**, na lokalni ravni (npr. odbor LAS za spremljanje, njena usmerjevalna skupina, vodstveno osebje, člani nadzornega odbora).

(h) Določite časovni potek vrednotenja/samoocenjevanja (priporočeno)

**Bistveno je, da LAS načrtujejo časovni potek vseh korakov v dejavnostih spremljanja in vrednotenja,** v idealnem primeru glede na mejnike spremljanja in vrednotenja PRP. Organ upravljanja lahko tudi predlaga, da LAS svoje dejavnosti vrednotenja strategije lokalnega razvoja, ki ga vodi skupnost, prilagodijo časovnemu načrtu ocenjevanja rezultatov PRP v letu 2017, ocenjevanju njegovih rezultatov in vplivov v letu 2019 in naknadnemu vrednotenju. Organ upravljanja lahko tudi omogoči spremembo strategije lokalnega razvoja, ki ga vodi skupnost, na podlagi ugotovitev in priporočil dejavnosti vrednotenja.

(i) Načrtujte sporočanje in nadaljnje spremljanje dejavnosti vrednotenja (priporočeno)

**Ugotovitve dejavnosti vrednotenja bi bilo treba deliti tudi** s ciljnimi skupinami na območju LAS (člani LAS in prebivalstvo) in zunaj njega (organ upravljanja, nacionalna mreža za podeželje, druge LAS). To se lahko izvede v obliki poročila v različnih oblikah za različne ciljne skupine: medtem ko je lahko poročilo organu upravljanja izčrpnejši dokument, pa je lahko sporočanje ugotovitev članom LAS in širši javnosti v uporabniku prijaznejši obliki (npr. predstavitev, brošura, spletne strani ali videoposnetki).

**Bistvena je podpora za načrtovanje in sporočanje rezultatov vrednotenja**. V načrtu sporočanja za vrednotenje se običajno opredelijo ciljne skupine za dejavnosti sporočanja in določi, kaj se bo komu sporočilo v kateri fazi (glej sliko 17).


(j) Opišite načrtovana sredstva za dejavnosti vrednotenja (priporočeno)

LAS bi morale dejavnosti spremljanja in vrednotenja financirati v okviru svojih tekočih stroškov[[54]](#footnote-54). Glede na to, da bodo sredstva omejena, jih je treba skrbno načrtovati.

1. Načrtovanje dejavnosti sporočanja v povezavi z vrednotenjem



*Vir: Evropska služba za pomoč uporabnikom pri vrednotenju razvoja podeželja, 2016.*



* 1. KORAK 2: Priprava dejavnosti vrednotenja na ravni LAS



(a) Pripravite se na ocenjevanje dejavnosti LAS (priporočeno)

1. Preverite usklajenost intervencijske logike strategije lokalnega razvoja, ki ga vodi skupnost   
   (priporočeno)

Izvajanje strategije lokalnega razvoja, ki ga vodi skupnost, je najpomembnejša dejavnost LAS. Ta želi s to strategijo doseči spremembe na svojem območju in za svoje prebivalstvo. Ukrepi so prilagojeni za obravnavanje najpomembnejših potreb. Namenjeni so doseganju lokalnih ciljev ter prinašajo pričakovane rezultate in vplive, ki prispevajo k dodani vrednosti pristopa LEADER/lokalnega razvoja, ki ga vodi skupnost, na lokalni ravni. Pri ocenjevanju strategije je zato pomembno preučiti, v kakšnem obsegu so bili doseženi cilji lokalne strategije (uspešnost) in za kakšno ceno so bili ustvarjeni rezultati/vplivi (učinkovitost).

V izhodišču je **preverjanje notranje in zunanje usklajenosti intervencijske logike strategije lokalnega razvoja, ki ga vodi skupnost**. Intervencijska logika se običajno oblikuje že med načrtovanjem strategije lokalnega razvoja, ki ga vodi skupnost. Njeni usklajenost in ustreznost bi se morali preučiti med postopkom izbire LAS pod okriljem organa upravljanja PRP. Ker pa so se na območju LAS ali pri načrtovanju politike morda pojavile spremembe, je koristno intervencijsko logiko ponovno pregledati. Preverjanje usklajenosti zajema naslednje vidike:

* Preverjanje usklajenosti strategije lokalnega razvoja, ki ga vodi skupnost, s posodobljeno analizo SWOT območja LAS (ob času vrednotenja/samoocenjevanja) in oceno njegovih potreb **(ustreznost).** Potrebe območja LAS je treba upoštevati v ciljih strategije ter pričakovanih rezultatih in vplivih[[55]](#footnote-55).
* Preverjanje **usklajenosti** strategije lokalnega razvoja, ki ga vodi skupnost, s preučitvijo, ali načrtovane dejavnosti in proračuni zadostujejo za ustvarjanje pričakovanih učinkov, rezultatov in vplivov. Ali je verjetno, da bodo dejavnosti prispevale k doseganju hierarhije ciljev strategije (preverjanje notranje usklajenosti)? Ali so v skladu s cilji teritorialnega razvoja, določenimi na nacionalni/regionalni ravni (preverjanje zunanje usklajenosti)? Ali je verjetno, da se bodo s pričakovanimi učinki ustvarili pričakovani rezultati in vplivi (vertikalna usklajenost)? V kolikšni meri nastali učinki ustrezajo strateškim ciljem (horizontalna usklajenost)?

Če se ugotovijo neskladnosti, bi bilo treba intervencijsko logiko ponovno preučiti v naslednjih korakih:

* preglejte hierarhijo ciljev, pričakovanih učinkov in rezultatov (tj. ob upoštevanju morebitnih sprememb) glede na njihovo ustreznost pri obravnavanju ugotovljenih potreb in možnosti;
* prilagodite, dopolnite ali na novo opredelite cilje, pričakovane učinke in rezultate, če se v strukturi kažejo vrzeli ali nejasnosti;
* preverite vertikalno in horizontalno usklajenost prilagojene intervencijske logike strategije lokalnega razvoja, ki ga vodi skupnost,[[56]](#footnote-56) glede na potrebe območja LAS ter širše cilje na regionalni/nacionalni ravni in ravni EU.

1. Povežite intervencijsko logiko z elementi vrednotenja strategije lokalnega razvoja, ki ga vodi skupnost   
   (priporočeno)

Vrednotenje/samoocenjevanje strategije lokalnega razvoja, ki ga vodi skupnost, se izvede z vprašanji za vrednotenje, merili za presojo in kazalniki.Običajno te elemente vrednotenja razvijejo LAS[[57]](#footnote-57).

**Vprašanja za vrednotenje** se nanašajo na to, v kolikšni meri so bili doseženi cilji strategije. **Merila za presojo** določajo uspešnost pri doseganju teh ciljev. S **kazalniki** se zberejo dokazi za odgovarjanje na vprašanja za vrednotenje.

Elementi vrednotenja bi morali biti usklajeni s cilji in pričakovanimi učinki, opredeljenimi v intervencijski logiki strategije. Na primer, če je cilj, da se „s podpiranjem diverzifikacije in ustvarjanja dodane vrednosti spodbudi nastajanje novih mikropodjetij in izboljša konkurenčnost obstoječih mikropodjetij v živilskem sektorju“, bi lahko bili elementi vrednotenja enaki tistim, ki prikazani v naslednjem orodju.

1. Preverjanje skladnosti intervencijske logike lokalnega razvoja, ki ga vodi skupnost, in elementov vrednotenja



*Vir: Evropska služba za pomoč uporabnikom pri vrednotenju razvoja podeželja, 2017.*

**Primeri elementov vrednotenja za ocenjevanje strategije lokalnega razvoja, ki ga vodi skupnost**   
**(obvezna komponenta)**

|  |  |  |  |
| --- | --- | --- | --- |
| **Vprašanja za vrednotenje** | **Merila za presojo** | **Kazalniki** | |
| **Kazalniki učinka** | **Kazalniki rezultatov** |
| „V kolikšni meri je lahko strategija lokalnega razvoja, ki ga vodi skupnost, spodbudila ustanavljanje novih mikropodjetij in izboljšala konkurenčnost obstoječih?“ | * ustanovljena so bila mala podjetja * mala podjetja so diverzificirala svojo gospodarsko dejavnost * povečala se je raznovrstnost izdelkov/ponudb malih podjetij * razvila so se mala podjetja * povečala se je raznolikost strank | * število podprtih malih podjetij * število novih izdelkov/ponudb, ki so jih razvila podprta mala podjetja * skupni znesek naložb v podprte projekte | * delovna mesta, ustvarjena s podprtimi projekti * bruto dodana vrednost na podprta mala podjetja * povečanje števila in različnih vrst strank |

Če je cilj, da se „na podlagi vrednotenja lokalnih virov in trženja okrepi podjetništvo in spodbudijo nove naložbe“, bi bil uspeh, izražen z merili za presojo, naslednji:„več novih naložb v zagotavljanje lokalnih končnih izdelkov in večji delež lokalnih izdelkov na trgu“. Kazalniki za zbiranje teh dokazov bi bili število naložb, število novih lokalnih končnih izdelkov, delež lokalnih izdelkov na trgu.

**LAS bi morale** pred začetkom vrednotenja **preveriti skladnost** intervencijske logike strategije lokalnega razvoja, ki ga vodi skupnost, ter vprašanj za vrednotenje in kazalnikov. Skladnost je zagotovljena, ko so cilji strategije lokalnega razvoja, ki ga vodi skupnost, zajeti s horizontalnimi in posameznimi vprašanji za vrednotenje. Idealno je, če so vprašanja za vrednotenje določena z merili za presojo in se navezujejo na kazalnike vpliva/rezultatov, s katerimi se merijo učinki in rezultati strategije[[58]](#footnote-58).

To preverjanje bo LAS pomagalo opaziti morebitne vrzeli v skladnosti intervencijske logike strategije lokalnega razvoja, ki ga vodi skupnost, ter elementov vrednotenja (vprašanja za vrednotenje, merila za presojo in kazalniki). Če se odkrijejo vrzeli, bi morale LAS popraviti/dopolniti elemente vrednotenja.

(b) Oblikujte vprašanja za vrednotenje in kazalnike za oceno mehanizma za izvajanje pristopa LEADER/lokalnega razvoja, ki ga vodi skupnost, in animacijskih dejavnosti (priporočeno)

Med izvedbeno fazo bilo treba sprejetje metode LEADER zagotoviti z interakcijo med ustreznim izvedbenim mehanizmom ter intenzivnimi animacijskimi dejavnostmi in dejavnostmi krepitve zmogljivosti:

Mehanizem za izvajanje pristopa LEADER/lokalnega razvoja, ki ga vodi skupnost, je bistven za izvajanje tega pristopa/razvoja na lokalni ravni. Večinoma ga oblikuje organ upravljanja, nekaj prostora za oblikovanje ali prilagajanje izvedbenega mehanizma pa ima tudi večina LAS. Izvajalec vrednotenja bi torej moral poskušati čim bolj razlikovati med obema področjema. Mehanizem za izvajanje PRP/ukrepa št. 19 bi moral biti ocenjen kot ustrezen okvir (kar je lahko spodbujevalni in/ali zaviralni dejavnik).

Pravni okvir EU določa, da bi bilo treba v programskem obdobju 2014–2020 večji poudarek nameniti animaciji in krepitvi zmogljivosti (npr. z izrecno zagotovitvijo pripravljalne podpore in začetnega orodja LEADER; izrecno dodelitvijo finančnih sredstev za animacijo; povečanjem proračuna za tekoče stroške in animacijo na 25 % vseh javnih izdatkov, nastalih v okviru strategije lokalnega razvoja, ki ga vodi skupnost). Animacija in krepitev zmogljivosti sta osredotočeni na lajšanje izmenjav med deležniki, zagotavljanje informacij, spodbujanje strategije, podpiranje potencialnih upravičencev pri razvijanju operacij in pripravi prijav.

Neposredni učinek uporabe metode LEADER je ustrezno izvajanje strategije lokalnega razvoja. Njegovi dolgoročnejši učinki vključujejo predvsem znanje, pridobljeno na individualni in organizacijski ravni (krepitev zmogljivosti, povečanje spretnosti, krepitev zaupanja, razvojne spremembe v delovanju lokalnih mrež in skupnosti, izboljšanje regulativnih okvirov in praks itd.), ter koristi, povezane z izboljšanjem družbenega kapitala in lokalnega upravljanja (in druge morebitne vrste pozitivnih zunanjih učinkov).

Tradicionalna evalvacijska analiza, ki temelji na kvantitativnem merjenju vzročno-posledičnih povezav, je morda težko izvedljiva in ni dovolj primerna iz več razlogov:

* prvič, v projektih lokalnega razvoja pričakovani učinki v smislu upravljavskega ali organizacijskega učenja pogosto niso izrecno opredeljeni. Sicer obstajajo, vendar so implicitni (neizraženi) in nedoločljivi (nelokalizirani v smislu, da se posamezne skupnosti, ki naj bi se vključile, opredelijo med izvedbeno fazo in ne med fazo načrtovanja);

1. Povezovanje metode LEADER z izvedbenim mehanizmom na lokalni ravni (primer)



Vir: Evropska služba za pomoč uporabnikom pri vrednotenju razvoja podeželja, 2017.

* glavne zadevne dejavnike, kot so sprememba prepričanj in stopnja vzajemnega zaupanja, politična, organizacijska in institucionalna kultura, je težko izmeriti;
* zelo težko je opredeliti vrsto srednje- do dolgoročnih učinkov in jo pripisati izključno posameznemu projektu (neto učinki), saj:
* interakcije med različnimi akterji, v okviru katerih nastajajo, sledijo krožnim potem, ki jih določajo razmerja medsebojno odvisnih značilnosti zapletenih sistemov in jih je težko izpeljati iz linearne vzročno-posledične dinamike;
* poleg tega, ali ima glede na to, da akterji na istem območju istočasno prejemajo številne pobude v smislu sodelovanja in mreženja (okrepljena zagonska dinamika, več učnih in kulturnih dejavnosti, sodelovanje v novih partnerstvih itd.), sploh kakšen smisel poskušati razumeti, koliko je vsaka od njih vplivala na prihodnja ravnanja?

Jasno je, da z oddaljevanjem analize od procesov slika postaja bolj nejasna. Zato je treba zagotoviti trdno podlago za analizo animacijskega procesa in **izvedbenega mehanizma na ravni rezultatov** z dvojnim namenom. Po eni strani, da se zagotovi slika, ki jo je mogoče razložiti z vidika izmerljivih „ciljnih rezultatov“ za spremljanje napredka in prestrezanje takojšnjih učinkov, po drugi strani pa, da se zbere dodaten sklop informacij (akterji, mreže, razvojni procesi itd.) za bolje usmerjeno iskanje in analizo srednje- do dolgoročnih učinkov v smislu dodane vrednosti.

V bistvu gre pri tem za oceno, kako učinkovito LAS komunicira s svojim teritorialnim sistemom zaradi doseganja razvojnih ciljev v skladu s strategijo LEADER/lokalnega razvoja, ki ga vodi skupnost. Ta vrsta interakcije vključuje različne kategorije posameznih zmogljivosti, navedene v nadaljevanju.

* Kohezija lokalnega partnerstva – zmožnost spodbujanja ustrezne sestave lokalnega partnerstva z zagotavljanjem, da je v njem zastopan in proaktiven institucionalni, socialni in ekonomski referenčni sistem s svojimi različnimi komponentami. To vključuje proces spodbujanja razmerij med partnerji pri krepitvi ozračja zaupanja in zagotavljanju ustrezne kakovosti udeležbe, da se doseže učinkovit proces organizacijskega učenja, v katerem partnerstvo postane koalicija, ki lahko spodbuja inovacije za krepitev in dodajanje vrednosti skupnim strategijam.
* Dejavnost od spodaj navzgor – kapital „lokalnega mreženja“, ki ga sestavljajo izkušnje, zanesljivost, ugled, preglednost, komuniciranje in razmerja. Gre za mrežo komunikacijskih kanalov, ki omogočajo identifikacijo in delitev znanja (združevanje znanja), s čimer se lajšajo poslušanje in razlaganje, odkrivanje lokalnih možnosti, oblikovanje skupnih vizij in pritegovanje družbenih energij k doseganju razvojnih ciljev.
* Primernost za spodbujanje inovacij – okolje, v katerem lahko izvedbeni mehanizem spodbuja in omogoča nastajanje inovativnih in pilotnih projektov in/ali pospešitev inovacij v podprtih projektih (npr. z večsektorskim pristopom ali sodelovanjem).
* Sodelovanje in mreženje – zmožnost učinkovitega komuniciranja z zunanjimi akterji ali zmožnost postati verodostojen partner, spodbujati pobude za sodelovanje z drugimi območji za okrepitev lokalnega ukrepanja in povezovanje z „nadteritorialnimi mrežami“, ki delujejo v sektorjih, povezanih s ključnimi elementi strategije lokalnega razvoja.

Naslednja preglednica prikazuje, kateri elementi vrednotenja se lahko uporabijo za oceno te vrste procesov.

**Primeri vprašanj za vrednotenje, meril za presojo, kazalnikov za oceno**   
**kombiniranih rezultatov izvedbe in animacije**

|  |  |  |  |
| --- | --- | --- | --- |
| Vprašanja za vrednotenje | Merila za presojo | Kazalniki | |
| Kazalniki učinka | Kazalniki rezultatov |
| *V kakšni meri sta izvedbeni mehanizem in animacijske dejavnosti pripomogla k ustvarjanju dodane vrednosti?* | zagotovitev sodelovanja ustreznih akterjev podeželskega razvoja v partnerstvu | * število in različnost članov LAS * stopnja udeležbe zadevnih deležnikov v partnerskih dejavnostih | * točkovanje zaznanih sprememb pri sodelovalnem ravnanju in odločanju med partnerji |
|  | povečanje sodelovanja lokalne skupnosti (gospodarskih in družbenih interesnih skupin ter predstavnikov javnih in zasebnih institucij) pri podpiranju razvojnega procesa | * število in vrsta dejavnosti podpore za lokalne projekte * število in vrsta struktur sodelovanja, ki so se pojavile | * točkovanje zaznanih sprememb v stopnji medsebojnega zaupanja med sodelujočimi deležniki * znesek finančnega vzvoda za podporo strategiji lokalnega razvoja (pritegnitev javnih in zasebnih sredstev iz različnih virov in/ali prostovoljnega dela) |
|  | LAS je bila zmožna pritegniti in uresničiti lokalni razvoj podeželja z inovativnimi odzivi na stare in nove težave podeželja | * število podprtih inovativnih ali pilotnih projektov * število in vrsta struktur sodelovanja, ki so se pojavile | * delež „inovativnih“ projektov v skupnih izdatkih (v %) |
|  | spodbujanje razmerij ter povezave z zunanjimi institucijami in ustvarjanje projektov z njimi s ciljem okrepitve in izboljšanja (inovativnih) lokalnih ukrepov | * število in vrsta mrež, v katerih sodeluje LAS * število in vrsta podprtih projektov sodelovanja * število in vrsta članov/lokalnih akterjev, vključenih v projekte sodelovanja in dejavnosti mreženja | * delež lokalnih strategij/pobud, ki imajo dejanske koristi od dejavnosti mreženja in sodelovanja * *Posamezni kazalniki rezultatov, ki se navezujejo na cilje projektov sodelovanja in dejavnosti mreženja* |

Dodana vrednost pristopa LEADER/lokalnega razvoja, ki ga vodi skupnost, naj bi nastala z izvajanjem strategije lokalnega razvoja, ki ga vodi skupnost, z uporabo mehanizma za izvajanje navedenega razvoja in podporo animacije LAS. Dodana vrednost pristopa LEADER/lokalnega razvoja, ki ga vodi skupnost, se ustvarja z dejavnostmi LAS v obliki sprememb ravnanja lokalnih akterjev, vključenih v te dejavnosti. To vodi do izboljšanja družbenega kapitala in lokalnega upravljanja ter dolgoročno do strukturnih sprememb na območju LAS (glej poglavje 3.1).

Vidiki, pri katerih se pričakujejo merljivi učinki, so:

* izboljšanje lokalnega družbenega kapitala;
* izboljšanje lokalnega upravljanja;
* boljši rezultati izvajanja strategije.

(c) Oblikujte vprašanja za vrednotenje za analizo pričakovanih vplivov v smislu dodane vrednosti lokalnega razvoja, ki ga vodi skupnost, na lokalni ravni

Te spremembe se lahko najprej zajamejo na ravni rezultatov, kot je prikazano v prejšnjem oddelku v zvezi z ustvarjanjem dodane vrednosti z izvedbenim mehanizmom in animacijo. Dolgoročno naj bi te spremembe prispevale k strukturnim spremembam na ravni vpliva. Ker vrednotenje na ravni LAS poteka ob koncu obdobja, vplivov na te vidike verjetno ne bo mogoče podkrepiti z zanesljivimi ugotovitvami. Vendar je z vidika učenja ne samo koristno, ampak nujno, da se zagotovi prostor za skupni razmislek o mogočem pojavu vplivov, pri čemer se obravnavajo zlasti smeri sprememb, ki jih predstavlja intervencijska logika, in obseg, v katerem se je ta uresničila. Ta preučitev bi morala vključevati skupno analizo znakov sprememb, ki v intervencijski logiki niso bili predvideni, vendar naj bi nakazovali pojav nepričakovanih vplivov.

Za oceno dodane vrednosti je treba določiti pričakovano dodano vrednost (izboljšan družbeni kapital ali izboljšano lokalno upravljanje) ter opredeliti s tem povezana vprašanja za vrednotenje, merila za presojo in kazalnike.

Pri ocenjevanju sprememb v **lokalnem družbenem kapitalu** bi se z zadevnimi vprašanji za vrednotenje lahko preučili:

* pogostost in kakovost interakcij med lokalnimi akterji in tistih z zunanjimi ponudniki sredstev ali institucionalnimi partnerji na različnih ravneh odločanja;
* zmogljivost lokalnih akterjev, da se organizirajo v različne oblike partnerstev, mrež, lobijev ter interesnih in solidarnostnih skupin; razvijanje zmogljivosti zbliževanja in povezovanja;
* povečanje zaupanja med akterji na območju LAS;
* poznavanje lokalnih identitet ter podobe ali ugleda območja, njegovih ljudi, sredstev in izdelkov;
* omogočanje in spodbujanje mlajše generacije, da svoja pričakovanja za prihodnost poveže z vizijo območja, na katerem živi;
* prepričanja, stališča in ravnanja lokalnih akterjev ter odnos med njimi;
* izurjenost organizacij, sistemov in mrež sodelovanja;
* nova ali spremenjena pravila, s katerimi so urejene družbene interakcije in družbena reprodukcija.

Pri ocenjevanju sprememb v **lokalnem upravljanju** bi se z zadevnimi vprašanji za vrednotenje lahko preučili:

* vključenost različnih akterjev (npr. javnih in nejavnih akterjev) v dinamičen in interaktiven način družbenega učenja, njihova različnost in zastopanost (npr. v organu odločanja);
* usmerjevalni in upravljavski mehanizmi (hierarhija, partnerstva, interakcijska solidarnost);
* obvladovanje kompleksnih interakcij in pogajanj v večplastnem sistemu regionalnega upravljanja;
* krepitev razmerij medsebojne odvisnosti lokalnih akterjev na podlagi lokalne identitete in/ali javnega interesa;
* oblikovanje pobud, da akterji ostanejo vključeni in zavezani skupnim ciljem;
* sodelovanje in mreženje (npr. preučitev, v kakšni meri so LAS dobile osrednje mesto kot svetovalci za razvoj na območju);
* vloga akterjev v strukturah moči (v smislu položaja akterja v družbeni mreži, ne samo njegove formalne moči).

Pri ocenjevanju dodane vrednosti, ki je del **izboljšanih rezultatov izvajanja strategije**, bi se z zadevnimi vprašanji za vrednotenje lahko preučili:

* vrsta in kakovost projektov, katerih podporo je omogočila metoda LEADER, v primerjavi z drugimi podpornimi shemami;
* ali je novim ali drugačnim nosilcem projektov omogočeno, da dobijo podporo za svoje dejavnosti, v primerjavi z drugimi podpornimi shemami;
* v kolikšni meri so bile nove možnosti območja obravnavane in obujene z dejavnostmi LAS;
* koliko so dejavnosti LAS spodbudile inovacije;
* v kolikšni meri sta se zaradi ustvarjanja, identifikacije, financiranja in spremljajoče podpore izboljšali odzivnost projektov na lokalne potrebe in njihova trajnostnost;
* razširitev skupine potencialnih upravičencev, večja lokalna mobilizacija in posredno spodbujanje tistih, ki niso upravičeni, k sodelovanju v razvojnem procesu.



* 2. KORAKA 3 in 4: Strukturiranje in izvajanje vrednotenja na ravni LAS



1. Zberite podatke na podlagi zbirke podatkov o operacijah za vrednotenje PRP (obvezno)

Izhodišče za izvedbo dejavnosti vrednotenja za oceno strategije lokalnega razvoja, ki ga vodi skupnost, so **podatki o spremljanju, ki so jih LAS zbrale** o neposrednih učinkih operacij v okviru strategije lokalnega razvoja, ki ga vodi skupnost.

Da bi bilo zbiranje podatkov usmerjeno v prihodnost, bodo LAS preučile, kateri podatki bodo potrebni v poznejši fazi vrednotenja in samoocenjevanja.

* V primeru samoocenjevanja rezultatov in vplivov strategije lokalnega razvoja, ki ga vodi skupnost, bo LAS morala poleg podatkov o spremljanju z uporabo participativnih metod zbrati tudi nadaljnje kvalitativne informacije.
* V primeru vrednotenja rezultatov in vplivov strategije bodo izvajalci vrednotenja zbrali kvantitativne in kvalitativne dokaze ter jih analizirali z naprednimi metodami vrednotenja.

Idealno bi bilo, če bi se za triangulacijo ugotovitev vrednotenja uporabile kvantitativne in kvalitativne metode. Kvalitativne metode lahko vključujejo participativne komponente, kot so ciljne skupine in razgovori, ki se prednostno uporabljajo v primerih, ko je izbrano samoocenjevanje. Na primer, za oceno rezultatov in vplivov animacijskih dejavnosti in dejavnosti krepitve zmogljivosti LAS je pomembno, da se uporabijo predvsem kvalitativne in participativne metode. Kadar kvantitativni podatki niso dostopni ali jih je težko zbrati, se pri vrednotenju uporabljajo tudi kvalitativne metode. Pri izbiri zanesljive metode vrednotenja bi bilo treba upoštevati zmožnost povezovanja učinkov, rezultatov in vplivov strategije ter vzpostaviti dosledno vzročno-posledično razmerje.Kadar je to izvedljivo, se lahko upošteva hipotetična analiza.

Z metodami, ki se uporabljajo za oceno strategije lokalnega razvoja, ki ga vodi skupnost, bi moralo biti mogoče oceniti **dejavnike uspeha in neuspeha.** To vključuje analizo **notranjih dejavnikov**, kot so zasnova in cilji strategije, njeno izvajanje, partnerske strukture in procesi sodelovanja ter vodenje in upravljanje LAS. Poleg tega se ocenijo tudi **zunanji dejavniki**, kot so spremembe družbeno-gospodarskih in okoljskih razmer, politična vprašanja itd. Analizirali bi se lahko tudi vidiki, povezani z upravljanjem, ki zadevajo notranje in zunanje dejavnike (npr. medsebojni vpliv LAS in drugih ravni izvajanja programa). **Ocena rezultatov in vplivov animacije in krepitve zmogljivosti LAS** bo temeljila predvsem na kvalitativnih in participativnih metodah.

1. Odločite o pristopu k vrednotenju/samoocenjevanju (priporočeno)

V fazi strukturiranja se pristop in metode za vrednotenje podrobneje določijo.

* V primeru **samoocenjevanja** LAS odloči, katere metode se bodo uporabile za oceno strategije lokalnega razvoja, ki ga vodi skupnost, mehanizma za izvajanje pristopa LEADER/lokalnega razvoja, ki ga vodi skupnost, in dodane vrednosti.
* V primeru **vrednotenja** bi bilo treba pri končni izbiri metod upoštevati priporočilo izvajalcev vrednotenja (kot je izraženo v predlogu vrednotenja). Pri objavi javnega razpisa za vrednotenje ima LAS v idealnem primeru ustrezno zmogljivost, da lahko presodi o kakovosti predlaganih metod (glej poglavje 1.2.2).
* Priporočljivo je sodelovanje izkušenih strokovnjakov za vrednotenje.

1. Zagotovite, da podatki in informacije ustrezajo potrebam vrednotenja/samoocenjevanja (priporočeno)

Od izbire metod vrednotenja in obstoječega sklopa kazalnikov je odvisno, katere vrste podatkov in informacij so še potrebne in bi jih bilo treba zbrati v fazi **opazovanja**. LAS (samoocenjevanje) in izvajalci vrednotenja (vrednotenja) pregledajo razpoložljive podatke.

LAS bi se morale zavedati:

* pomena popolnega sklopa podatkov, pridobljenih pri spremljanju (skupni in posamezni kazalniki ter druge pomembne informacije);
* koristnosti vzdrževanja zbirke podatkov o operacijah, da se preprečijo težave pri sledenju doseganja ciljev strategije lokalnega razvoja, ki ga vodi skupnost;
* potrebe po tem, da ima izvajalec vrednotenja podatke v ustrezni obliki (npr. informacijski sistem bi moral brez težav omogočati prenos ustreznih kvantitativnih podatkov o odobrenih/končanih operacijah v formatu Excel ali Access);
* drugih mogočih virov informacij, ki se lahko uporabijo (npr. statistični podatki, informacije iz anket, participativna samoocenjevanja).

1. Zagotovite zbiranje podatkov in informacij (priporočeno)

LAS (samoocenjevanje) in izvajalci vrednotenja (vrednotenje) v fazi **opazovanja** razvijejo in uporabijo orodja za zbiranje potrebnih dodatnih informacij. Vsi razpoložljivi podatki in informacije se nato zberejo, združijo in obdelajo.

Če se uporabita samoocenjevanje in vrednotenje, je koristno podatke, zbrane s samoocenjevanjem, povezati s podatki, ki so jih zbrali izvajalci vrednotenja. LAS, njeni člani in upravičenci v okviru strategije lokalnega razvoja, ki ga vodi skupnost, bi morali biti pripravljeni sodelovati z izvajalcem vrednotenja in se vključiti v dejavnosti vrednotenja ali mu ponuditi rezultate samoocenjevanja. Na primer, LAS imajo koristne informacije o izvajanju svojih dejavnosti (npr. poročila o samoocenjevanju, letna poročila o izvajanju, notranje podatkovne zbirke LAS). Izvajalec vrednotenja bo te vire preučil skupaj z drugimi pomembnimi obstoječimi informacijami (spremljanje strategije lokalnega razvoja, ki ga vodi skupnost, letna poročila o izvajanju, uradni statistični podatki). Če obstajajo vrzeli v podatkih, jih je mogoče zapolniti z dodatnimi informacijami, ki jih zbere izvajalec vrednotenja (podatki, zbrani na podlagi statističnih podatkov, anket, razgovorov, ciljnih skupin itd.).

LAS (samoocenjevanje) in izvajalci vrednotenja (vrednotenje) bi morali v zvezi z zbranimi podatki in informacijami preveriti njihovo (i) zadostnost, da se odgovori na vprašanja za vrednotenje; (ii) veljavnost in usklajenost, da se izvede postopek triangulacije; (iii) zanesljivost, pri čemer se potrdijo viri informacij.

**Podporno orodje – zbirka podatkov o operacijah**

Organ upravljanja lahko vrednotenje/samoocenjevanje na ravni LAS olajša z zagotovitvijo dostopa do obstoječih podatkov in zasnovo **zbirke podatkov o operacijah**, ki bo LAS olajšala zbiranje podatkov za kazalnike za posamezno LAS. Primer take povezane zbirke podatkov o operacijah je na voljo na [spletišču](https://enrd.ec.europa.eu/evaluation/publications/danish-case-study-lag-operations-database-monitoring-and-evaluation_en) Evropske službe za pomoč uporabnikom pri vrednotenju.

1. Z metodami in orodji vrednotenja analizirajte zbrane podatke in informacije (priporočeno)

LAS (samoocenjevanje) in izvajalci vrednotenja (vrednotenje) vse razpoložljive podatke in informacije sistematično obdelajo in sintetizirajo v fazi **analiziranja**, za kar uporabijo različna orodja in metode. Dobra praksa je, če metode najprej uporabijo LAS, nato pa izvajalci vrednotenja. To omogoča boljšo primerjavo in potrditev ugotovitev.

1. Razložite ugotovitve vrednotenja, odgovorite na vprašanja za vrednotenje ter podajte zaključke in priporočila   
   (priporočeno)

LAS (samoocenjevanje)/izvajalec vrednotenja (vrednotenje) v **fazi presojanja** razloži ugotovitve in jih uporabi pri odgovorih na vprašanja za vrednotenje. Na podlagi ugotovitev izpelje zaključke in priporočila glede ustreznosti in usklajenosti strategije lokalnega razvoja, ki ga vodi skupnost; rezultatov in vplivov strategije, njeni uspešnosti in učinkovitosti pri doseganju ciljev ter pravilne uporabe metode LEADER in ustvarjene dodane vrednosti.



* 2. KORAK 5: Poročanje, razširjanje in nadaljnje spremljanje vrednotenja na ravni LAS

1. 
2. Glede podatkov o spremljanju poročajte organu upravljanja/plačilni agenciji (obvezno)

Edina zahteva Evropske komisije za LAS glede poročanja zadeva podatke o spremljanju. LAS morajo redno zagotavljati podatke o izvajanju operacij v okviru strategij lokalnega razvoja, ki ga vodi skupnost, ki jih organ upravljanja zbira prek informacijskega sistema. V ta namen uporabijo preglednice za spremljanje, kot so določene v delovnem dokumentu Spremljanje razvoja podeželja – preglednice za poročilo o izvajanju in delovnem dokumentuSeznam podatkov za zbirko podatkov o operacijah drugega stebra za učinke in cilje.

1. Poročanje o ugotovitvah vrednotenja/samoocenjevanja (priporočeno)

LAS bi morala javno predstaviti svoje dejavnosti in dosežke na področju lokalnega razvoja. Zato je lahko poročanje o ugotovitvah vrednotenja na lokalni ravni ustrezen instrument za povečanje odgovornosti in preglednosti LAS. Spodbuja kolektivno učenje ter obvešča o rezultatih, vplivih in dodani vrednosti pristopa LEADER/lokalnega razvoja, ki ga vodi skupnost, na lokalni ravni.

**V primeru samoocenjevanja** želi morda LAS svoje ugotovitve deliti s svojimi člani in prebivalstvom na svojem območju. LAS lahko uporabijo različne načine za obveščanje različnih ciljnih skupin na uporabniku prijazen način (informacije na spletni strani, brošura, letak, lokalni mediji itd.). Organizirajo se lahko dogodki za razširjanje ugotovitev med člani LAS in prebivalstvom na njenem območju.

**V primeru vrednotenja** izvajalci vrednotenja pripravijo poročilo o vrednotenju. To poročilo ni nujno obsežno, mora pa biti lahko berljivo, da se razdeli članom LAS in obravnava z njimi ter s širšo javnostjo na območju LAS. Pomembno je, da se ugotovitve vrednotenja in poznejše razprave z deležniki upoštevajo pri nadaljnjem izboljšanju strategije lokalnega razvoja, ki ga vodi skupnost, izvajanja metode LEADER in dejavnosti LAS na splošno. Spoznanja iz vrednotenja se upoštevajo tudi v naslednjem krogu razvoja strategije.

**Podporno orodje – minimalne**   
 **zahteve za poročanje**

Organ upravljanja lahko po želji olajša poročanje o vrednotenju na ravni LAS, tako da določi **okvirne (neobvezne) minimalne zahteve za poročanje.** To lahko vključuje časovni okvir poročanja, s čimer se pomaga zagotoviti, da se lahko ugotovitve upoštevajo za oceno rezultatov in vplivov PRP. Poleg tega to omogoča primerjavo in izmenjavo izkušenj med LAS.

1. Sporočajte in razširjajte ugotovitve vrednotenja/samoocenjevanja   
   (priporočeno)

LAS, organi upravljanja ali nacionalne mreže za podeželje **bi morali ugotovitve vrednotenja/samoocenjevanja sporočati različnim ciljnim skupinam in med njimi.** LAS bi morale v vsakem primeru zagotoviti, da so dejavnosti razširjanja in sporočanja ustrezno razvite ter da se začnejo takoj po dokončni odobritvi vrednotenja/samoocenjevanja. Dva od glavnih izzivov pri sporočanju ugotovitev vrednotenja sta opredelitev ciljne skupine ter priprava in razširjanje informacij, ki so za te uporabnike koristne.

Pri vrednotenju/samoocenjevanju na lokalni ravni je pomembno, da ne vključuje samo ciljne skupine, upravičencev v okviru lokalnega razvoja, ki ga vodi skupnost, in članov LAS, ampak tudi celotno prebivalstvo na območju LAS.

**LAS lahko uporabijo različna komunikacijska orodja za različne ciljne skupine** (npr. povzetek poročila o vrednotenju, članke s povzetkom glavnih ugotovitev). V ta namen se lahko uporabijo različni načini razširjanja (npr. spletišča, javni dogodki, množična pošta, TV, radio).

1. Zagotovite nadaljnje spremljanje ugotovitev vrednotenja/samoocenjevanja (priporočeno)

**Vrednotenje je orodje strateškega upravljanja in učno orodje**. Deležnikom omogoča, da razmislijo o ugotovitvah vrednotenja in mogočih izboljšavah. Priporoča se, da LAS nadaljnje spremljajo zaključke in priporočila, da:

* zagotovijo javno odgovornost in preglednost pri lokalnem upravljanju;
* olajšajo razpravo z zadevnimi deležniki o opredelitvi in prednostnih nalogah strategije;
* izboljšajo zasnovo in izvajanje strategije;
* deležnike in vodje LAS spodbudijo k dejavnemu sodelovanju pri izboljševanju delovanja LAS ter spodbujanju kulture organizacijskega učenja;
* okrepijo uporabo metode LEADER;
* ustvarijo več dodane vrednosti lokalnega razvoja, ki ga vodi skupnost.

LAS bi morale upoštevati priporočila vrednotenja/samoocenjevanja in opredeliti potrebne odzive vodstva. Nadaljnji ukrepi bi morali prinesti konkretne rezultate. Spodnja slika prikazuje, kako bi bilo lahko urejeno nadaljnje ukrepanje na podlagi ugotovitev vrednotenja/samoocenjevanja.

2. Ureditev nadaljnjega ukrepanja na podlagi ugotovitev vrednotenja



*Vir: Evropska služba za pomoč uporabnikom pri vrednotenju razvoja podeželja, 2017.*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Podporno orodje: kako lahko LAS olajša nadaljnje ukrepanje na podlagi vrednotenja**   |  |  | | --- | --- | | Zaključek | Struktura operacij v okviru posameznega cilja 1, „Razvijati podjetniške spretnosti in znanje lokalnega prebivalstva“, in njihova zasnova (upravičenost ukrepov, upravičenci in proračun) nista dovolj učinkoviti za dosego navedenega cilja. | | Priporočilo | Priporočljivo je razširiti obseg upravičencev, dejavnosti in proračuna v okviru obstoječih operacij, da se bolje usmerijo na potrebo po izboljšanju spretnosti in znanja na področju podjetništva.  Priporočljivo je vključiti operacije, ki podpirajo poslovno infrastrukturo (poslovni inkubatorji, svetovalne storitve, mikroposojila itd.). | | Pričakovani rezultat | Več operacij, ki so bolje usmerjene na potencialne in obstoječe poslovne skupnosti, da se povečajo njihovo znanje in spretnosti. | | Odziv vodstva | Sprememba strategije lokalnega razvoja, ki ga vodi skupnost, v okviru posameznega cilja 1. | | Nadaljnji ukrepi | Sprememba strukture in zasnove operacij v okviru posameznega cilja 1, vključitev novih operacij v podporo poslovni infrastrukturi. | | Doseženi rezultati | Več podjetnikov z več in boljšimi spretnostmi za zagon in razvoj svojih dejavnosti. | |



1. Priloga
   1. Glosar

**Dodana vrednost pristopa LEADER/lokalnega razvoja, ki ga vodi skupnost**

Dodana vrednost pristopa LEADER/lokalnega razvoja, ki ga vodi skupnost, se nanaša na koristi, ki jih prinaša pravilna uporaba metode LEADER, v primerjavi s koristmi, ki bi bile zagotovljene brez uporabe te metode. Kaže se lahko kot izboljšan družbeni kapital, izboljšano upravljanje ter boljši rezultati in vplivi izvajanja programa/strategije.

**Upravičenec**

Oseba ali organizacija, na katero intervencija neposredno vpliva, in sicer namerno ali nenamerno. Upravičenci prejmejo podporo, storitve in informacije ter uporabljajo zmogljivosti, ustvarjene s podporo intervencije (npr. družina, ki uporablja telefonsko omrežje, izboljšano z javno podporo za ukrepanje, ali podjetje, ki je prejelo pomoč ali svetovanje). Ni nujno, da so upravičenci del skupine, ki ji je intervencija namenjena. Podobno tudi celotna upravičena skupina ni nujno sestavljena iz upravičencev.

**Skupni kazalniki**

Kazalnik je kvantitativni ali kvalitativni dejavnik ali spremenljivka, ki je preprosto in zanesljivo sredstvo za merjenje dosežkov, prikaz sprememb, povezanih z intervencijo, ali oceno uspešnosti akterja razvoja. V zvezi s politiko razvoja podeželja se sklop skupnih kazalnikov, katerih uporaba je obvezna za vse države članice, uporablja za merjenje dosežkov in sprememb na ravni programa razvoja podeželja in na evropski ravni.

**Skupni sistem spremljanja in vrednotenja**

Člen 14 Izvedbene uredbe Komisije (EU) št. 808/2014 določa skupni sistem spremljanja in vrednotenja, ki vključuje: (a) intervencijsko logiko, ki izraža medsebojno delovanje prednostnih nalog, prednostnih področij in ukrepov; (b) sklop skupnih kazalnikov stanja, rezultatov in učinka, vključno s kazalniki, ki se uporabljajo za določitev količinsko opredeljenih ciljev v zvezi s prednostnimi področji razvoja podeželja, ter sklop vnaprej opredeljenih kazalnikov za pregled uspešnosti; (c) skupna vprašanja za vrednotenje; (d) zbiranje, hrambo in pošiljanje podatkov; (e) redno poročanje o dejavnostih spremljanja in vrednotenja; (f) načrt vrednotenja; (g) predhodna in naknadna vrednotenja ter vse druge dejavnosti vrednotenja, povezane s programom razvoja podeželja, vključno s tistimi, ki so potrebne za izpolnitev večjih zahtev iz letnih poročil o izvajanju za leti 2017 in 2019; (h) podporo, s katero se vsem akterjem, odgovornim za spremljanje in vrednotenje, omogoči izpolnjevanje njihovih obveznosti.

**Lokalni razvoj, ki ga vodi skupnost**

Lokalni razvoj, ki ga vodi skupnost, je posebno orodje, ki se uporablja na podregionalni ravni in dopolnjuje drugo podporo razvoju na lokalni ravni. Pritegne in vključi lahko lokalne skupnosti in organizacije, da prispevajo k doseganju ciljev strategije Evropa 2020 za pametno, trajnostno in vključujočo rast, k spodbujanju teritorialne kohezije in izpolnjevanju posameznih ciljev politike.

**Strategija lokalnega razvoja, ki ga vodi skupnost**

Strategija lokalnega razvoja, ki ga vodi skupnost, pomeni usklajene operacije, katerih namen je doseganje lokalnih ciljev in potreb in ki prispevajo k doseganju ciljev iz strategije Unije za pametno, trajnostno in vključujočo rast, ki jih oblikuje in izvaja lokalna akcijska skupina.

**Izvedbeni mehanizem**

Izvedbeni mehanizem je mogoče opredeliti kot „sklop pravil, postopkov in posameznih korakov, s katerimi se cilji politike preobrazijo v končne izvedbene ukrepe prejemnikov sredstev“.

**Uspešnost**

Uspešnost pomeni, v kakšnem obsegu so bili doseženi cilji intervencije. Kazalnik uspešnosti se izračuna s povezovanjem kazalnika učinka, kazalnika rezultatov ali kazalnika vpliva s količinsko opredeljenim ciljem.

**Učinkovitost**

Najboljše razmerje med uporabljenimi sredstvi in rezultati, doseženimi pri doseganju določenega cilja z intervencijo. Učinkovitost se nanaša na vprašanje, ali bi bilo mogoče z enakim proračunom doseči več učinkov oziroma ali bi bilo mogoče enake učinke doseči z manjšimi stroški. Kazalnik učinkovitosti se izračuna tako, da se uporabljeni proračunski vložki delijo s količino doseženih učinkov.

**Vrednotenje**

Vrednotenje je postopek presojanja intervencij glede na njihove rezultate, vplive in potrebe, ki naj bi bile z njimi izpolnjene. Pri vrednotenju se preučijo uspešnost, učinkovitost, usklajenost in ustreznost intervencije.

**Načrt vrednotenja**

Določa dejavnosti vrednotenja, vključno z institucionalnimi ureditvami (vodenjem vrednotenja) in določbami o upravljanju (vrednotenja) za celotno obdobje izvajanja programa.

**Vprašanje za vrednotenje**

Vprašanje, na katero morajo odgovoriti izvajalci vrednotenja. Navadno ga zastavijo naročniki vrednotenja. Vprašanja za vrednotenje so po navadi navedena v formalnih pogojih projektov vrednotenja.

**Izvajalec vrednotenja**

Oseba, ki običajno v skupini izvaja vrednotenje pri zapletenih programih, ki zahtevajo različne spretnosti in usposobljenosti. Izvajalci vrednotenja zbirajo in razlagajo sekundarne podatke, zbirajo primarne podatke, izvajajo analize in pripravijo poročilo o vrednotenju. Biti morajo neodvisni od naročnika ali upravljavcev programa.

**Prednostno področje**

Evropska unija je opredelila šest prednostnih nalog na področju razvoja podeželja. Razdeljene so na 18 „prednostnih področij“, da se podrobneje določijo cilji posamezne prednostne naloge in olajša načrtovanje. Programi razvoja podeželja morajo vnaprej določati posamezne cilje v zvezi z vsakim prednostnim področjem. Države članice morajo med programskim obdobjem redno poročati o napredku pri doseganju teh ciljev.

**Ekvivalent polnega delovnega časa (EPDČ)**

Enote ekvivalenta polnega delovnega časa se uporabljajo zaradi boljše primerljivosti meritev zaposlenosti. Vrednosti za število oseb, ki delajo manj od standardnega delovnega časa delavca, ki dela celo leto polni delovni čas, se morajo pretvoriti v ekvivalent polne zaposlitve, pri čemer se upošteva delovni čas zaposlenega, ki v enoti dela polni delovni čas celo leto. V tej kategoriji so vključene osebe, ki delajo manj od standardnega delovnega dne, manj od standardnega števila delovnih dni v tednu ali manj od standardnega števila tednov/mesecev v letu. Pretvorba mora biti izvedena na podlagi števila delovnih ur, dni, tednov ali mesecev.

**Upravljanje**

Zajema institucije, procese in mehanizme, prek katerih javni, gospodarski in civilnodružbeni deležniki izražajo svoje interese, uveljavljajo zakonske pravice, izpolnjujejo obveznosti in zbližujejo različna stališča.

**Hierarhija ciljev**

To je orodje, ki je v pomoč pri analizi in sporočanju ciljev ter kaže, kako intervencije prispevajo h globalnim, vmesnim in operativnim ciljem. Te cilje razporedi po različnih ravneh (cilji, podcilji) v obliki hierarhije ali drevesa ter tako pokaže logične povezave med cilji in njihovimi podcilji. Na sintetičen način predstavlja različne intervencijske logike, ki izhajajo iz uredbe ter povezujejo posamezne dejavnosti in ukrepe s splošnimi cilji intervencije.

**Vpliv**

V postopku ocene vpliva izraz vpliv označuje vse spremembe, ki se pričakujejo zaradi izvajanja in uporabe posamezne možnosti politike/intervencije. Taki vplivi se lahko pojavijo v različnih časovnih okvirih, zadevajo različne akterje in so pomembni na različnih ravneh (lokalni, regionalni in nacionalni ravni ter ravni EU). V okviru vrednotenja se vpliv nanaša na spremembe, povezane s posamezno intervencijo, ki se zgodijo na daljši rok.

**Kazalnik**

Orodje za merjenje izpolnjevanja: cilja; uporabljenega sredstva; doseženega rezultata; dobljenega učinka; ali spremenljivke razmer (gospodarskih, družbenih ali okoljskih). Z informacijami, zagotovljenimi s kazalnikom, se merijo dejstva ali stališča. Kazalnik mora med drugim zagotoviti enostavne informacije, ki jih je mogoče razložiti in jih zlahka razumeta ponudnik in uporabnik informacije. Upravljavcem javnih intervencij mora pomagati pri komuniciranju, pogajanjih in odločanju. V ta namen je zaželeno, da se navezuje na merilo uspešnosti intervencije. Čim natančneje bi moral odražati to, kar naj bi se z njim merilo (veljavnost interpretacije). Kazalnik in njegova merska enota morata biti občutljiva. Izmerjena količina se mora bistveno spremeniti, če se spremeni spremenljivka, ki se meri.

**Notranja usklajenost**

Ujemanje med različnimi cilji iste intervencije. Notranja usklajenost pomeni, da obstaja hierarhija ciljev, pri čemer tisti na dnu logično prispevajo k tistim nad njimi.

**Intervencija**

Intervencija je krovni pojem, ki označuje najrazličnejše dejavnosti EU, vključno z: ukrepi, ki so ali niso povezani z izdatki, zakonodajo, akcijskimi načrti, mrežami.

**Intervencijska logika**

Intervencijska logika je logična povezava med težavo, ki jo je treba rešiti (ali ciljem, ki ga je treba izpolniti), temeljnimi razlogi za težavo in razpoložljivimi možnostmi politike (ali dejansko sprejetimi ukrepi EU) za rešitev težave ali dosego cilja. Uporablja se v vnaprejšnjih ocenah vpliva in naknadnih vrednotenjih.

**Merila za presojo**

Znana tudi kot merila vrednotenja; določajo vidik vrednotene intervencije, ki bo omogočil oceno njene ustreznosti ali uspešnosti. Merila za presojo so tesno povezana z vprašanji za vrednotenje, saj se merilo uporabi pri odgovoru na vprašanje za vrednotenje. Iz vsakega vprašanja se izpelje eno ali več meril za presojo.

**LEADER**

Izraz je francoska kratica, ki pomeni Liaison Entre Actions de Développement de lʼEconomie Rurale (v slovenščini: „povezave med ukrepi za razvoj podeželskega gospodarstva“). Gre za metodo mobiliziranja in razvoja podeželskih skupnostih z lokalnimi javno-zasebnimi partnerstvi (lokalne akcijske skupine), ki jih vodijo lokalne skupnosti. Podeželskim prebivalcem, skupinam in podjetjem pomaga preučiti možnosti na njihovem območju ter jih spodbuja k izvajanju celostnih in inovativnih strategij za lokalni razvoj. V prvih dveh generacijah je bil kot pobuda Skupnosti (Leader I: 1991–1993, ki mu je sledil Leader II: 1994–1999) osredotočen na prikrajšana podeželska območja. V obdobju 2000–2006 (Leader+) je bila metoda razširjena na vse vrste podeželskih območij. Pristop je bil nato v obdobju 2007–2013 posodobljen kot sestavni del programov razvoja podeželja Evropske unije, ki zajemajo približno 2 200 podeželskih območij v 27 državah članicah. V letu 2007 se je pristop Leader razširil na ribiški sektor. V obdobju 2014–2020 se pristop Leader nadaljuje v okviru razvoja podeželja. Kot skupni instrument, imenovan lokalni razvoj, ki ga vodi skupnost, je na voljo tudi v okviru kohezijske politike.

**Metoda LEADER**

Pri metodi LEADER gre za kombinirano uporabo načel pristopa LEADER:

* pristop od spodaj navzgor;
* pristop po posameznem območju;
* lokalno partnerstvo;
* večsektorsko povezovanje;
* mreženje;
* inovacije;
* medteritorialno in mednarodno sodelovanje.

**Spremljanje**

Izčrpno in redno preverjanje sredstev, učinkov in rezultatov javnih intervencij. Spremljanje temelji na sistemu usklajenega obveščanja, ki vključuje poročila, preglede, bilance, kazalnike itd. Informacije v sistem spremljanja zagotavljajo predvsem upravičenci, uporabljajo pa se večinoma za usmerjanje javnih intervencij. Kadar spremljanje vključuje presojo, se ta presoja nanaša na doseganje operativnih ciljev. Spremljanje naj bi zagotovilo tudi povratne informacije in neposredno učenje. Na splošno so zanj odgovorni akterji, pristojni za izvajanje intervencije.

**Neto učinek**

Učinek, ki ga je mogoče pripisati izključno in samo javni intervenciji, v nasprotju z očitnimi spremembami ali bruto učinki. Za oceno neto učinkov na podlagi bruto učinkov je treba odšteti spremembe, ki bi se zgodile tudi brez javne intervencije in jih torej ni mogoče pripisati intervenciji, ker jih povzročijo moteči dejavniki (hipotetični primer). Na primer, število zaposlenih v podprtih podjetjih se zdi nespremenjeno (sprememba ali bruto učinek enak nič). Vendar se ocenjuje, da bi bilo brez podpore 400 presežnih delavcev (hipotetični primer). Tako je bilo ohranjenih 400 delovnih mest (neto učinek).

**Cilj**

Jasna in izrecna začetna navedba učinkov, ki jih je treba doseči z javno intervencijo. Kvantitativni cilj se navede v obliki kazalnikov, kvalitativni cilj pa v obliki deskriptorjev. Posebni cilji se nanašajo na rezultate in vplive intervencije na neposredne upravičence. Globalni cilj ustreza cilju intervencije. Cilj intervencije je doseči vpliv, izražen v globalnem smislu, na primer zmanjšati razlike v stopnjah razvoja med regijami. Cilji so lahko tudi vmesni. Cilji, ki določajo učinke, ki jih je treba doseči, se imenujejo operativni cilji. Če cilji javne intervencije niso vnaprej jasno določeni, se lahko naknadno pojasnijo v okviru vrednotenja. V tem primeru je priporočljivo, da se navedejo implicitni cilji. Cilji bi morali biti izraženi kot SMART (Specific, Measurable, Achievable, Realistic, Time-dependent – specifični, merljivi, dosegljivi, relevantni in časovno opredeljeni).

**Partnerski sporazum**

Je dokument, ki ga pripravi država članica skupaj s partnerji v skladu z načelom upravljanja na več ravneh in v katerem so opredeljene strategija države članice, prednostne naloge in ureditve za uspešno in učinkovito uporabo skladov ESI pri izvajanju strategije Unije za pametno, trajnostno in vključujočo rast, ki ga potrdi Komisija na podlagi ocene in v dialogu z zadevno državo članico.

**Primarni prispevki pristopa LEADER/lokalnega razvoja, ki ga vodi skupnost**

Neposredni prispevki operacij, izvedenih v okviru pristopa LEADER/lokalnega razvoja, ki ga vodi skupnost, k cilju, ki se navezuje na glavno prednostno področje (običajno 6B – lokalni razvoj podeželskih območij), v okviru katerega je pristop LEADER/lokalni razvoj, ki ga vodi skupnost, načrtovan.

**Vprašanje za vrednotenje posameznega programa**

Vprašanja za vrednotenje posameznega programa se oblikujejo za vrednotenje posameznega programa, da bi se zagotovilo boljše razumevanje splošnega izvajanja tega programa ali da bi se upoštevali njegovi posebni cilji. V nasprotju s takimi vprašanji se „skupna“ vprašanja za vrednotenje uporabljajo za vse programe.

**Kazalnik za posamezni program**

Kazalnik je kvantitativni ali kvalitativni dejavnik ali spremenljivka, ki je preprosto in zanesljivo sredstvo za merjenje dosežkov, prikaz sprememb, povezanih z intervencijo, ali oceno uspešnosti akterja razvoja. Sklop skupnih kazalnikov, katerih uporaba je obvezna za vse države članice, se uporablja za merjenje dosežkov ter sprememb na ravni programa in evropski ravni. Ker skupni kazalniki morda ne izražajo vseh učinkov dejavnosti programa, so organi upravljanja v državah članicah pozvani, naj sklop skupnih kazalnikov dopolnijo z določitvijo dodatnih kazalnikov, da se zajamejo vsi predvideni učinki določenega programa, zlasti za nacionalne prednostne naloge in posebne ukrepe za posamezno lokacijo. Ti dodatni kazalniki se imenujejo kazalniki za posamezni program.

**Kvalitativni kazalnik**

Opis – v obliki jedrnate, jasne in nespremenljive izjave – cilja, ki ga je treba doseči, ali doseženega vpliva. Ureditev deskriptorjev v obliki strukturirane mreže je lahko prvi korak pri oblikovanju kazalnika. Če je bilo vnaprej določenih več deskriptorjev, se lahko z njimi oblikuje mreža za opazovanje. Z njo se lahko pojav ali sprememba kvalitativno in strukturirano opazuje in opiše. Pri vrednotenju si ni mogoče privoščiti, da bi se pomemben cilj ali vpliv izključil iz analize samo zato, ker ga je težko izmeriti kvantitativno, če se dejansko šteje, da je pomemben. V tem primeru je zaželeno, da se zberejo kvalitativni podatki in razvrstijo na podlagi deskriptorjev.

**Priporočila**

Predlogi, namenjeni povečanju ustreznosti, uspešnosti, učinkovitosti, dodane vrednosti in usklajenosti programa/strategije; ponovnemu oblikovanju ciljev in ukrepov in/ali prerazporeditvi sredstev. Priporočila bi se morala navezovati na z dokazi podprte zaključke.

**Ustreznost**

Obseg, v katerem cilji intervencije upoštevajo potrebe, težave in vprašanja. Vprašanja glede ustreznosti so zlasti pomembna pri predhodnem vrednotenju, saj je poudarek na izbrani strategiji ali njeni utemeljitvi.

**Zanesljivost**

Kakovost zbiranja podatkov o vrednotenju, kadar uporabljeni protokol omogoča, da se med opazovanji, ki se ponovijo v popolnoma enakih pogojih, pridobijo podobne informacije. Odvisna je od skladnosti s pravili za vzorčenje in orodij, ki se uporabljajo za zbiranje in beleženje kvantitativnih in kvalitativnih informacij.

**Rezultat**

Prednost (ali slabost), ki jo neposredni upravičenci pridobijo na koncu sodelovanja v javni intervenciji ali takoj po dokončanju javnega objekta. Rezultate je mogoče opaziti, ko izvajalec konča izvajanje ukrepa ter utemelji način uporabe in upravljanja dodeljenih sredstev. Na tej točki lahko izvajalec na primer pokaže, da se je zaradi izgradnje ceste izboljšala dostopnost ali da so podjetja, ki so prejela nasvete, izrazila zadovoljstvo. Izvajalci lahko redno spremljajo rezultate. Izvajanje intervencije morajo prilagoditi v skladu z doseženimi rezultati.

**Sekundarni prispevki pristopa LEADER/lokalnega razvoja, ki ga vodi skupnost**

Prispevki operacij, izvedenih v okviru pristopa LEADER/lokalnega razvoja, ki ga vodi skupnost, k dodatnim prednostnim področjem, ki niso glavno prednostno področje (običajno prednostno področje 6B), v okviru katerega je pristop LEADER/lokalni razvoj, ki ga vodi skupnost, načrtovan in h kateremu primarno prispeva. Sekundarni prispevek je lahko prevladujoč ali dodaten. Prevladujoči sekundarni prispevki k prednostnemu področju, h kateremu operacija prispeva bistveno. Dodatni sekundarni prispevki k prednostnemu področju, h kateremu operacija prispeva, vendar ne bistveno.

**Samoocenjevanje**

Samoocenjevanje je formativen proces, ki ga oblikujejo in izvajajo tisti, ki izvajajo intervencijo ali so vključeni vanjo (npr. upravljavski organi, organi odločanja, upravičenci). S samoocenjevanjem se zagotovi vpogled v dejavnosti, pri čemer je poudarek na splošni uspešnosti. Sodelujoči akterji – s pomočjo zunanjega moderatorja ali brez njega – analizirajo svoj način opravljanja nalog in se vprašajo, kako prispevajo k doseganju dogovorjenih ciljev. Participativna narava samoocenjevanja sproži učinke učenja med vsemi sodelujočimi.

**Družbeni kapital**

Družbeni kapital je mogoče opredeliti kot „mreže, skupaj s skupnimi normami, vrednotami in razumevanjem, ki lajšajo sodelovanje v skupinah ali med njimi“.

**Deležniki**

Deležnik je posameznik ali subjekt, na katerega intervencija EU vpliva, ki mu je namenjena ali ga kako drugače zadeva.

**Sinergija**

Dejstvo, da več javnih intervencij (ali več sestavin intervencije) skupaj povzroči vpliv, ki je večji od vsote vplivov, ki bi jih povzročile samostojno (npr. intervencija, s katero se financira razširitev letališča, ki posledično pomaga zapolniti turistične zmogljivosti, ki se prav tako financirajo v okviru intervencije). Sinergija se na splošno nanaša na pozitivne vplive. Vendar se lahko nanaša tudi na pojave, ki krepijo negativne učinke, negativno sinergijo ali antisinergijo (npr. z intervencijo se subvencionira diverzifikacija podjetij, medtem ko se z regionalno politiko pomaga okrepiti prevladujoča dejavnost).

**Ciljni kazalnik**

Za vsako prednostno področje, izbrano izmed šestih prednostnih nalog razvoja podeželja, so količinsko opredeljivi kazalniki določeni na ravni Skupnosti. Ciljni kazalniki bi se morali čim bolj neposredno navezovati na intervencije v okviru programov razvoja podeželja, da se zmanjša učinek zunanjih dejavnikov. Te kazalnike mora biti mogoče preprosto in redno spremljati, da se za upravičence in uprave zmanjšajo zahteve po podatkih, saj se bodo vrednosti teh kazalnikov redno spremljale v celotnem trajanju posameznega programa razvoja podeželja. Kadar je mogoče, je treba uporabiti uveljavljene kazalnike in metode. Ciljni kazalniki bodo večinoma na ravni rezultata, razen prednostne naloge 1, ki je horizontalna in katere rezultati se zajamejo z učinki drugih prednostnih nalog. Ciljni kazalniki za prednostna področja v okviru te prednostne naloge bodo določeni na ravni učinka.

1. Potreba po zagotovitvi metodoloških smernic za pristop LEADER/lokalni razvoj, ki ga vodi skupnost, izhaja tudi iz pravnega okvira, in sicer točke 1 Priloge VI k Izvedbeni uredbi Komisije (EU) št. 808/2014. [↑](#footnote-ref-1)
2. Posvetovalni odbor tematske delovne skupine o smernicah z naslovom „Vrednotenje pristopa LEADER/lokalnega razvoja, ki ga vodi skupnost“ so med drugim sestavljali predstavniki GD za kmetijstvo in razvoj podeželja, GD za pomorske zadeve in ribištvo, strokovne skupine za spremljanje in vrednotenje SKP za obdobje 2014–2020 ter kontaktne točke EMRP. [↑](#footnote-ref-2)
3. Člen 32(2) Uredbe (EU) št. 1303/2013. [↑](#footnote-ref-3)
4. Ob upoštevanju možnosti, ki jih ponuja pravni okvir, zlasti kot so navedene v členih 67, 68 in 69 Uredbe (EU) št. 1303/2013. [↑](#footnote-ref-4)
5. Skupaj s celostnimi teritorialnimi naložbami za ESRR, ESS, EKSRP, ESPR in Kohezijski sklad. Uredba (EU) št. 1303/2013, člen 36. [↑](#footnote-ref-5)
6. Delovni dokument služb Komisije: Elementi skupnega strateškega okvira za ESRR, ESS, Kohezijski sklad, EKSRP in ESPR. [↑](#footnote-ref-6)
7. Člen 32(1) in (2) Uredbe (EU) št. 1303/2013. [↑](#footnote-ref-7)
8. Člen 34(3)(g) Uredbe (EU) št. 1303/2013. [↑](#footnote-ref-8)
9. Člen 33(1)(f) Uredbe (EU) št. 1303/2013. [↑](#footnote-ref-9)
10. Člen 35(d) Uredbe (EU) št. 1303/2013. [↑](#footnote-ref-10)
11. Točki 9(3)(a) in (b) dela I Priloge I k Uredbi (EU) št. 808/2014. [↑](#footnote-ref-11)
12. Točka 7 Priloge VII k Uredbi Komisije (EU) št. 808/2014. [↑](#footnote-ref-12)
13. Člen 14 Uredbe (EU) št. 808/2014. [↑](#footnote-ref-13)
14. Člen 67 Uredbe (EU) št. 1305/2013. [↑](#footnote-ref-14)
15. http://ec.europa.eu/transparency/regexpert/index.cfm?do=groupDetail.groupDetailDoc&id=21095&no=3. [↑](#footnote-ref-15)
16. <http://ec.europa.eu/agriculture/cap-post-2013/monitoring-evaluation/index_sl.htm> in <http://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications/guidance>. [↑](#footnote-ref-16)
17. Delovni dokument: Smernice za strateško načrtovanje programov za obdobje 2014–2020. [↑](#footnote-ref-17)
18. Priloga IV k Uredbi (EU) št. 808/2014 in Priloga 11 k smernicam z naslovom „Presoja rezultatov PRP“. [↑](#footnote-ref-18)
19. Priloga V k Uredbi (EU) št. 808/2014. [↑](#footnote-ref-19)
20. Člena 70 in 71 Uredbe (EU) št. 1305/2013. [↑](#footnote-ref-20)
21. [http://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications\_en?2nd-language=fr.](http://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications_en?2nd-language=fr) [↑](#footnote-ref-21)
22. V PRP Združeno kraljestvo – Anglija je bil pristop LEADER/lokalni razvoj, ki ga vodi skupnost, načrtovan v okviru prednostnega področja 6A. [↑](#footnote-ref-22)
23. Člen 35(1) Uredbe EU št. 1303/2013. [↑](#footnote-ref-23)
24. Ta ocena se nanaša na poročanje o vrednotenju v letnem poročilu o izvajanju, točka 7 Priloge VII k Uredbi (EU) št. 808/2014, za letni poročili o izvajanju, predloženi v letih 2017 in 2019. [↑](#footnote-ref-24)
25. Če ima posamezni PRP številne projekte nadnacionalnega/nadregionalnega (za regionalne programe) sodelovanja v okviru pristopa LEADER/lokalnega razvoja, ki ga vodi skupnost, naj se na ravni programa načrtuje in izvede vrednotenje sodelovanja za posamezni pristop LEADER/lokalni razvoj, ki ga vodi skupnost. [↑](#footnote-ref-25)
26. Smernice „Ocena rezultatov programa razvoja podeželja: kako se pripraviti za poročanje o vrednotenju v letu 2017“, http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017. [↑](#footnote-ref-26)
27. Člena 33 in 34 Uredbe (EU) št. 1303/2013. [↑](#footnote-ref-27)
28. GD AGRI, Spremljanje razvoja podeželja (2014–2020), delovni dokument za Odbor za razvoj podeželja, avgust 2014. <http://ec.europa.eu/agriculture/cap-indicators/output/working-document-rd-monitoring-implementation-report-tables_en.pdf>. [↑](#footnote-ref-28)
29. Mintzberg, H. (2008): Strategy Safari. The complete guide through the wilds of strategic management. Pearson Education, Kanada. [↑](#footnote-ref-29)
30. Prav tam. [↑](#footnote-ref-30)
31. Glej smernice o oceni rezultatov programa razvoja podeželja <https://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-31)
32. Člen 9 Uredbe (EU) št. 1303/2013: TO1: krepitev raziskav, tehnološkega razvoja in inovacij; TO3: povečanje konkurenčnosti MSP, kmetijskega sektorja (EKSRP) ter sektorja ribištva in akvakulture (ESPR); TO8: spodbujanje trajnostnega in kakovostnega zaposlovanja ter podpora mobilnosti delovne sile; TO9: spodbujanje socialnega vključevanja ter boj proti revščini in kakršni koli diskriminaciji. [↑](#footnote-ref-32)
33. [http://ec.europa.eu/europe2020/index\_sl.htm.](http://ec.europa.eu/europe2020/index_sl.htm) [↑](#footnote-ref-33)
34. *Za podrobne smernice glede preverjanja skladnosti glej prejšnje dokumente s smernicami, npr.* „Zbiranje podatkov o uspešnosti programov razvoja podeželja: Smernice za naknadno vrednotenje za obdobje 2007–2013“ in „[smernice:](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en). [Presoja rezultatov PRP: kako se pripraviti za poročanje o vrednotenju v letu 2017“](http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en). [↑](#footnote-ref-34)
35. Delovni dokument: Skupna vprašanja za vrednotenje programov razvoja podeželja za obdobje 2014–2020, <https://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications/guidance_en>. [↑](#footnote-ref-35)
36. Delovni dokument: Skupna vprašanja za vrednotenje programov razvoja podeželja za obdobje 2014–2020, <https://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications/guidance_en>. [↑](#footnote-ref-36)
37. Podrobne informacije o oblikovanju vprašanj za vrednotenje, meril za presojo in kazalnikov za posamezne programe so na voljo v obstoječih smernicah („smernice: Presoja rezultatov PRP: kako se pripraviti za poročanje o vrednotenju v letu 2017“, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>). [↑](#footnote-ref-37)
38. Dodatne informacije o tem, kako oblikovati vprašanja za vrednotenje, merila za presojo in kazalnike za posamezne programe, so na voljo v smernicah: Presoja rezultatov PRP: kako se pripraviti za poročanje o vrednotenju v letu 2017.<http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-38)
39. [http://ec.europa.eu/agriculture/evaluation/rural-development-reports/2015/ex\_ante\_rdp\_synthesis\_2014\_2020/fulltext\_en.pdf.](http://ec.europa.eu/agriculture/evaluation/rural-development-reports/2015/ex_ante_rdp_synthesis_2014_2020/fulltext_en.pdf) [↑](#footnote-ref-39)
40. Delovni dokument „Seznam podatkov za zbirko podatkov o operacijah drugega stebra“. [↑](#footnote-ref-40)
41. Smernice: Presoja rezultatov PRP: Kako se pripraviti za vrednotenje v letu 2017, Priloga 11 – Tehnični listi za odgovarjanje na skupna vprašanja za vrednotenje št. 1–21, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-41)
42. Glej ENRD (2011): [Tematska delovna skupina 4 – Mehanizmi za izvajanje politike razvoja podeželja.Končno poročilo](http://enrd.ec.europa.eu/enrd-static/fms/pdf/D44FCDEB-C1DC-3F8B-8EDE-B5C89302360C.pdf). [↑](#footnote-ref-42)
43. Te metode so s primeri dobro opisane v delovnem dokumentu službe za pomoč uporabnikom pri vrednotenju z naslovom „Zbiranje podatkov o vplivih pobude Leader in ukrepov na izboljšanje kakovosti življenja na podeželju“ (Capturing Impacts of Leader and of measures to improve quality of life in rural areas), julij 2010, <http://enrd.ec.europa.eu/enrd-static/fms/pdf/98275CF6-C4FD-1908-07DE-1F1EA065BC29.pdf>. [↑](#footnote-ref-43)
44. Glej prejšnjo opombo. [↑](#footnote-ref-44)
45. [http://cor.europa.eu/en/activities/governance/Pages/multilevel-governance1.aspx.](http://cor.europa.eu/en/activities/governance/Pages/multilevel-governance1.aspx) [↑](#footnote-ref-45)
46. Smernice za naknadno vrednotenje PRP za obdobje 2007–2013 <http://enrd.ec.europa.eu/enrd-static/evaluation/library/evaluation-helpdesk-publications/en/evaluation-helpdesk-publications_en.html> in smernice za vrednotenje nacionalnih mrež za podeželje <https://enrd.ec.europa.eu/evaluation/european-evaluation-helpdesk-rural-development/evaluation-helpdesks-publications/guidance_en>. [↑](#footnote-ref-46)
47. Smernice: Presoja rezultatov PRP: kako se pripraviti za poročanje o vrednotenju v letu 2017, Priloga 11, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-47)
48. Smernice: Presoja rezultatov PRP: kako se pripraviti za poročanje o vrednotenju v letu 2017, Priloga 10, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-48)
49. Delovni dokument: Skupna vprašanja za vrednotenje PRP v obdobju 2014–2020, <http://enrd.ec.europa.eu/evaluation/publications/working-document-common-evaluation-questions-rural-development-programmes_en>. [↑](#footnote-ref-49)
50. Kako izbrati kanal za pošiljanje informacij? [↑](#footnote-ref-50)
51. Kako obsežno je razširjanje? [↑](#footnote-ref-51)
52. LAS lahko poleg zgoraj navedenih dejavnosti izvajajo tudi druge dejavnosti in projekte ter uporabljajo druga sredstva, na primer projekte socialnega vključevanja in infrastrukturne projekte. [↑](#footnote-ref-52)
53. Informativni list o lokalnem razvoju na podlagi pristopa LEADER, poglavje 5.4 „Animacija: stroški animacije za strategijo lokalnega razvoja, ki ga vodi skupnost, da se olajša izmenjava med deležniki, zagotavljajo informacije in spodbuja strategija ter da se potencialni upravičenci podprejo pri razvoju operacij in pripravi prijav”. [↑](#footnote-ref-53)
54. Člen 35(1)(d) Uredbe (EU) št. 1303/2013. [↑](#footnote-ref-54)
55. Člen 33(1)(c) Uredbe (EU) št. 1303/2013. [↑](#footnote-ref-55)
56. Ta pristop je podoben pristopu ponovnega pregleda intervencijske logike PRP, ki je opisan v smernicah: Presoja rezultatov PRP: *kako se pripraviti za poročanje o vrednotenju v letu 2017, Evropska služba za pomoč uporabnikom pri vrednotenju, 2016 http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017\_en.* [↑](#footnote-ref-56)
57. Vprašanja za vrednotenje za posamezne programe, povezana s pristopom LEADER/lokalnim razvojem, ki ga vodi skupnost, lahko oblikuje tudi organ upravljanja. Nanje bi morale odgovoriti LAS in v ta namen poleg skupnih kazalnikov skupnega sistema spremljanja in vrednotenja zagotoviti tudi kazalnike za posamezne programe. [↑](#footnote-ref-57)
58. Več o preverjanju skladnosti intervencijske logike in elementov vrednotenja je na voljo v *smernicah Presoja rezultatov PRP: kako se pripraviti za poročanje o vrednotenju v letu 2017*, DEL II, poglavje 5.2, <http://enrd.ec.europa.eu/evaluation/publications/guidelines-assessment-rdp-results-how-prepare-reporting-evaluation-2017_en>. [↑](#footnote-ref-58)